OBITUARY • May 10, 2021\nകോട്ടയം: നിരവധി മലയാളം ഹിറ്റ് സിനിമകൾക്ക് തൂലിക ചലിപ്പിച്ച തിരക്കഥാകൃത്തും സംവിധായകനുമായ ഡെന്നീസ് ജോസഫ് (64) അന്തരിച്ചു. ഹൃദയാഘാതത്തെ തുടർന്ന് കോട്ടയത്തെ സ്വകാര്യ ആശുപത്രിയിലായിരുന്നു അന്ത്യം.1957 ഒക്ടോബര് 29ന് എം.എന്. ജോസഫിന്‍റെയും ഏലിയാമ്മ ജോസഫിന്‍റെയും മകനായി ഏറ്റുമാനൂരിലാണ് ഡെന്നീസ് ജോസഫ് ജനിച്ചത്. ഏറ്റുമാനൂർ ഗവണ്‍മെന്‍റ് ഹൈസ്ക്കൂളിലായിരുന്നു സ്കൂള് വിദ്യാഭ്യാസം. ദേവമാതാ കോളേജില് നിന്നു ബിരുദം നേടിയശേഷം ഫാര്‍മസിയില് ഡിപ്ലോമ നേടി.\nകട്ട് കട്ട് എന്ന സിനിമ വാരികയുടെ സബ് എഡിറ്റർ ആയിട്ടാണ് തന്‍റെ കരിയർ ആരംഭിക്കുന്നത്. 1985ൽ ജേസി സംവിധാനം ചെയ്ത മമ്മൂട്ടി ചിത്രമായ 'ഈറൻസന്ധ്യ'യുടെ കഥ എഴുതിയാണ് മലയാള സിനിമയിലേക്ക് കടന്നുവരുന്നത്. പിന്നീട് 80കളിലെയും 90കളിലെയും നിരവധി ഹിറ്റ് സിനിമകൾക്ക് തിരക്കഥയെഴുതി.ജോഷി, തമ്പി കണ്ണന്താനം എന്നീ സംവിധായകർക്കൊപ്പമായിരുന്നു ഹിറ്റ് സിനിമകൾ ഒരുക്കിയത്.\nനിറക്കൂട്ട് (1985), രാജാവിന്‍റെ മകൻ (1986), ശ്യാമ (1986), ന്യൂഡൽഹി (1987), നമ്പർ 20 മദ്രാസ് മെയിൽ (1990),കോട്ടയം കുഞ്ഞച്ചൻ (1990), ആകാശദൂത് (1993), പാളയം (1994), എഫ്.ഐ.ആർ (1999) തുടങ്ങിയവ ഡെന്നീസ് ജോസഫിന്‍റെ ഹിറ്റ് സിനിമകളിൽ ചിലതാണ്. മികച്ച കുട്ടികളുടെ ചലച്ചിത്രത്തിനുള്ള ദേശീയ-സംസ്ഥാന അവാർഡുകൾ നേടിയ മനു അങ്കിൾ അടക്കം അഞ്ച് സിനിമകൾ സംവിധാനം ചെയ്തിട്ടുണ്ട്.\nകാഞ്ഞിരപ്പള്ളി സ്വദേശിനി ലീനയാണു് ഭാര്യ. മക്കള് റോസി, അബി.


ജാഗ്രത: സ്വർണക്കടത്തുകേസ് : വി മുരളീധരൻ ഇനിയെന്ത് പറയും\nസ്വർണം കടത്തിയത് നയതന്ത്ര ബാഗേജിലല്ലെന്ന് കേന്ദ്ര സഹമന്ത്രി വി മുരളീധരൻ ആവർത്തിച്ച് പറഞ്ഞ കേസിലാണ് യുഎഇ കോൺസുലേറ്റ് അധികൃതരെ പ്രതിചേർക്കാൻ ഇപ്പോൾ വിദേശമന്ത്രാലയം അനുമതി നൽകിയത്. യുഎഇ കോൺസൽ ജനറലിന്റെപേരിൽ എത്തിയ നയതന്ത്ര ബാഗേജിൽനിന്നാണ് സ്വർണം പിടിച്ചെടുത്തത് എന്നതുകൊണ്ടുതന്നെയാണ് അവരെ പ്രതിചേർക്കാൻ വിദേശമന്ത്രാലയം അനുമതി നൽകിയത്.\nസ്വർണം കടത്തിയത് നയതന്ത്ര ബാഗേജിലല്ലെന്നാണ് കേസിന്റെ തുടക്കംമുതൽ കേന്ദ്ര സഹമന്ത്രി വി മുരളീധരന്റെ വാദം. അന്വേഷണം യുഎഇ കോൺസുലേറ്റിലേക്കും ബിജെപി നേതൃത്വത്തിലേക്കും നീണ്ടതോടെ വാർത്താസമ്മേളനം വിളിച്ചുപോലും അദ്ദേഹം ഇക്കാര്യം ആവർത്തിച്ചു. അതിനുപിന്നാലെയാണ് അറ്റാഷെ കേരളം വിട്ടത്. തിരുവനന്തപുരത്തുനിന്ന് ഡൽഹിയിൽ എത്തിയാണ് അദ്ദേഹം യുഎഇയിലേക്ക് വിമാനം കയറിയത്. ഇപ്പോൾ കോൺസൽ ജനറലിനെയും അറ്റാഷെയെയും കേസിൽ പ്രതിചേർക്കാൻ വിദേശമന്ത്രാലയം കസ്‌റ്റംസിന് അനുമതി നൽകിയതോടെ വി മുരളീധരന്റെ വാദങ്ങൾ എന്തിനുവേണ്ടിയായിരുന്നെന്ന ചോദ്യമുയരുന്നു.\nബാഗേജ് പിടികൂടിയതിനുപിന്നാലെ കൊൺസൽ ജനറലിനെയും അറ്റാഷെയെയും ചോദ്യം ചെയ്യാനുള്ള അപേക്ഷ കസ്‌റ്റംസ് വിദേശമന്ത്രാലയത്തിന് സമർപ്പിച്ചിരുന്നു. എന്നാൽ അതിൽ തീരുമാനമുണ്ടായില്ല. ആദ്യം അറസ്‌റ്റിലായ പ്രധാന പ്രതികളിൽനിന്നു ലഭിച്ച വിവരവും ബാഗേജ് എത്തിയതിനുപിന്നാലെ കൊൺസുലേറ്റിൽനിന്നുണ്ടായ ഇടപെടലുകളും പരിഗണിച്ചായിരുന്നു കസ്‌റ്റംസിന്റെ ആവശ്യം. കേസ് ആദ്യം അന്വേഷിച്ച കസ്‌റ്റംസ് ജോയിന്റ് കമീഷണർ അനീഷ് കെ രാജന്റെ അഭ്യർഥനപ്രകാരം കസ്‌റ്റംസ് കമീഷണർ (പ്രിവന്റീവ്) ആണ് മന്ത്രാലയത്തിന് അപേക്ഷ നൽകിയത്. എന്നാൽ കേസന്വേഷണം മുന്നോട്ടുപോകുന്ന ഘട്ടത്തിൽ ജോയിന്റ് കമീഷണറെ അടിയന്തരമായി സ്ഥലം മാറ്റി.\nസ്വർണക്കടത്തുകേസ് പ്രതികൾക്കുവേണ്ടി മുഖ്യമന്ത്രിയുടെ ഓഫീസ് ഇടപെട്ടിട്ടില്ലെന്ന് മാധ്യമപ്രവർത്തകരുടെ ചൊദ്യത്തിന് മറുപടി പറഞ്ഞതിന്റെപേരിലായിരുന്നു അത്. കോൺസൽ ജനറലിന്റെപേരിൽ വന്ന ബാഗേജായതിനാൽ അദ്ദേഹത്തിന്റെ വിശദീകരണം ലഭിക്കാതെ കേസിന് മുന്നോട്ടുപോകാനാകാത്ത അവസ്ഥയിലാണ്. ബാഗേജ് തന്റെതുതന്നെയാണെന്ന് കോൺസൽ ജനറൽ കസ്‌റ്റംസ് കാർഗോ ഹൗസിലെത്തി സാക്ഷ്യപ്പെടുത്തിയിരുന്നു. ഇരുവരിൽനിന്നും വിശദീകരണം തേടിയശേഷം പ്രതിചേർത്താലും അറസ്‌റ്റിന് യുഎഇ അനുമതി നൽകിയേക്കില്ല. അങ്ങനെവന്നാൽ കസ്‌റ്റംസ് എന്തു നടപടി സ്വീകരിക്കുമെന്ന് വ്യക്തമല്ല. കേസിലെ മറ്റുപ്രതികൾക്കെതിരെ കൊഫേപോസ ഉൾപ്പെടെ ചുമത്തിയിട്ടുണ്ട്. സ്വർണം കണ്ടുകെട്ടി കള്ളക്കടത്ത് സ്വർണത്തിന്റെ മൂല്യമനുസരിച്ച് പ്രതികളിൽനിന്ന് പിഴയൊടുക്കി കേസ് അവസാനിപ്പിക്കലാണ് സാധാരണ കസ്‌റ്റംസ് രീതി.\nസ്വർണക്കടത്തുകേസ് ആവിയാകുന്നു ; കേന്ദ്രം ഒത്തുതീർപ്പുണ്ടാക്കിയെന്ന് സൂചന\nഒരുവർഷത്തോളം വിവിധ കേന്ദ്ര ഏജൻസികൾ അന്വേഷിച്ച സ്വർണക്കടത്തുകേസ് ഒടുവിൽ ആവിയാകുന്നു. കേസിൽ യുഎഇ കോൺസൽ ജനറലിനെയും അറ്റാഷെയെയും പ്രതിചേർക്കാൻ കസ്‌റ്റംസിന് വിദേശമന്ത്രാലയം അനുമതി നൽകിയെങ്കിലും കേസിന് പുരോഗതി ഉണ്ടാകില്ലെന്ന് നിയമ വിദഗ്ധർ വിലയിരുത്തുന്നു. ആറുമാസംമുമ്പ് കസ്‌റ്റംസ് സമർപ്പിച്ച അപേക്ഷയിലാണ് ഇപ്പോൾ അനുമതി. പിടിച്ചെടുത്ത സ്വർണത്തിന് പിഴയീടാക്കി കസ്‌റ്റംസ് കേസ് അവസാനിപ്പിക്കാനാണ് നീക്കമെന്നും സൂചനയുണ്ട്.\nകള്ളക്കടത്തുകേസ് വരുന്നതിന് ഏതാനും മാസംമുമ്പാണ് കോൺസൽ ജനറൽ ജമാൽ ഹുസൈൻ അൽസാബി രാജ്യം വിട്ടത്. സ്വർണമടങ്ങിയ ബാഗേജ് കസ്‌റ്റംസ് പിടികൂടിയശേഷം കഴിഞ്ഞ ജൂലൈയിൽ അറ്റാഷെ റാഷിദ് ഖാമിസ് അൽ ഷെമില്ല കേരളം വിട്ടു. ഇരുവരും സ്വർണക്കടത്തിന് പ്രതിഫലം വാങ്ങിയിരുന്നുവെന്ന് പ്രതികൾ മൊഴി നൽകിയിരുന്നു. ഇരുവർക്കും കള്ളക്കടത്തിൽ പങ്കുള്ള കാര്യം എൻഐഎ ഉൾപ്പെടെ അന്വേഷണ ഏജൻസി കോടതിയെ അറിയിച്ചിരുന്നു. ബാഗേജ് തുറക്കാതിരിക്കാൻ അറ്റാഷെ സമ്മർദം ചെലുത്തിയിരുന്നു. സ്വർണം പിടികൂടിയപ്പോൾ ബാഗേജ് യുഎഇയിലേക്ക് തിരിച്ചയക്കാൻ അറ്റാഷെ ആവശ്യപ്പെട്ടതും കള്ളക്കടത്തിൽ പങ്ക് വ്യക്തമാക്കുന്നതായിരുന്നു. എന്നിട്ടും അറ്റാഷെ രാജ്യം വിടുന്നത് തടയാൻ ശ്രമിച്ചില്ല. ഇരുവരെയും ചോദ്യംചെയ്യാൻ കേന്ദ്ര സർക്കാർ അനുമതിയും നൽകിയില്ല. ഇക്കഴിഞ്ഞ ഫെബ്രുവരിയിൽ കോൺസൽ ജനറലിന്റെ ബാഗേജ് തിരുവനന്തപുരം കസ്‌റ്റംസ് കാർഗോ ഹൗസിൽ പിടികൂടിയിരുന്നു. കോൺസുലേറ്റിൽനിന്ന് യുഎഇയിലേക്ക് അയച്ച ബാഗേജിൽനിന്ന് 11 മൊബൈലും രണ്ട് പെൻഡ്രൈവും കസ്‌റ്റംസ് പിടിച്ചു. പിന്നാലെ സ്വർണക്കടത്തുകേസിൽ വിശദീകരണം തേടി കസ്‌റ്റംസ് കോൺസൽ ജനറലിനും അറ്റാഷെയ്‌ക്കും നോട്ടീസ് നൽകിയെങ്കിലും മറുപടിയുണ്ടായില്ല. സ്വർണം കണ്ടുകെട്ടാതിരിക്കാനും അതിനുള്ള പിഴയൊടുക്കാതിരിക്കാനുമുള്ള കാരണം അറിയിക്കണമെന്ന് ആവശ്യപ്പെട്ടായിരുന്നു നോട്ടീസ്.\nകോൺസൽ ജനറലിനെയും അറ്റാഷെയെയും പ്രതിചേർത്താലും ഇരുവരെയും കാണാനോ ചോദ്യംചെയ്യാനോ യുഎഇയുടെ അനുമതിയില്ലാതെ കസ്‌റ്റംസിനാകില്ല. യുഎഇയിലുള്ള പ്രധാന പ്രതിയായ ഫൈസൽ ഫരീദിനെതിരെ രാജ്യാന്തര തെരച്ചിൽ നോട്ടീസ് പുറപ്പെടുവിച്ചെങ്ങിലും ഇതുവരെ പിടികൂടാനായിട്ടില്ല. കോൺസൽ ജനറലിനെയും അറ്റാഷെയെയും പ്രതികളാക്കി കേസ് കള്ളക്കടത്തുകേസ് മാത്രമാക്കി അവസാനിപ്പിക്കാനാകും കസ്‌റ്റംസ് നീക്കം. സ്വർണം കണ്ടുകെട്ടി പിഴയൊടുക്കുന്നതോടെ കേസ് ഇല്ലാതാകും. കേന്ദ്രസർക്കാർ ഇടപെട്ട് അത്തരം ധാരണ ഉണ്ടാക്കിയതായി സൂചനയുണ്ടായിരുന്നു. കസ്‌റ്റംസ് കേസ് അവസാനിക്കുന്നതോടെ എൻഐഎ കേസും ഇല്ലാതാകും.\nനയതന്ത്ര ബാഗേജിൽ സ്വർണം കടത്തിയ കേസിനുപിന്നാലെ ഗൾഫിലേക്ക് കടന്ന യുഎഇ കോൺസൽ ജനറലിനെയും അറ്റാഷെയെയും കസ്‌റ്റംസ് കേസിൽ പ്രതികളാക്കാൻ ഒടുവിൽ വിദേശമന്ത്രാലയത്തിന്റെ അനുമതി.ആറുമാസംമുമ്പ് നൽകിയ അപേക്ഷയിലാണ് തീരുമാനം. തുടർന്ന് യുഎഇ കോൺസൽ ജനറലിനും അറ്റാഷെയ്‌ക്കും കസ്റ്റംസ് കാരണം കാണിക്കൽ നോട്ടീസ് അയച്ചു. നോട്ടീസിന് മറുപടി ലഭിച്ചാലും ഇല്ലെങ്കിലും ഇരുവരും പ്രതികളാകും.\nകോൺസൽ ജനറലായിരുന്ന ജമാൽ ഹുസൈൻ അൽ സാബി കോവിഡ് വ്യാപനത്തിന് തൊട്ടുമുമ്പും തുടർന്ന് കോൺസൽ ജനറലിന്റെ ചുമതലവഹിച്ച അറ്റാഷെ റാഷിദ് ഖമീസ് അൽ ഷെമില സ്വർണം പിടിച്ചതിനുപിന്നാലെയും ഗൾഫിലേക്ക് കടന്നു. നയതന്ത്ര ബാഗേജിൽ സ്വർണം കടത്തുന്നതിന്നതിന് ഇരുവരും പ്രതിഫലവും വാങ്ങിയിരുന്നതായി മറ്റു പ്രതികൾ മൊഴി നൽകിയിട്ടുണ്ട്. ഇവരെ ചോദ്യംചെയ്യേണ്ടതുണ്ടെന്ന് അന്വേഷണ ഏജൻസികൾ കോടതിയെയും അറിയിച്ചിരുന്നു.\nസ്വർണക്കടത്തിന് പ്രതിഫലം നൽകി\nയുഎഇയിൽനിന്ന് 2020 നവംബർമുതൽ 21 തവണയാണ് നയതന്ത്ര ബാഗേജിൽ സ്വർണം കടത്തിയത്. ഓരോ തവണ കടത്തിയപ്പോഴും കോൺസുലേറ്റ് അധികൃതർക്ക് 1500 ഡോളർ പ്രതിഫലം നൽകിയെന്നാണ് പ്രതി സ്വപ്‌ന സുരേഷ് വെളിപ്പെടുത്തിയത്. ജൂൺ 30ന് തിരുവനന്തപുരത്തെത്തിയ ബാഗേജിൽനിന്നാണ് പതിനാലരക്കോടി രൂപയുടെ 30 കിലോയോളം സ്വർണം കസ്‌റ്റംസ് പിടിച്ചത്. കസ്‌റ്റംസ് രജിസ്‌റ്റർ ചെയ്‌ത കേസിൽ സ്വപ്‌ന സുരേഷും പി എസ് സരിത്തും സന്ദീപ് നായരും കെ ടി റമീസും ഉൾപ്പെടെ ഏതാണ്ട് 24 പ്രതികളാണുള്ളത്.


അമേരിക്കന് യുദ്ധ വിമാനം ഇടിച്ചിറക്കി; ബഹ്‌റൈന് എയര്‍പോര്‍ട്ട് രണ്ടു മണിക്കൂറോളം അടച്ചിട്ടു, നിരവധി വിമാനങ്ങള് വൈകി\nഎയര്‍പോര്‍ട്ടിനകത്തു സ്ഥിതിഗതികള് പൂര്‍വ സ്ഥിതിയില് ആവുന്നതു വരെ വിവിധ വിമാന സര്‍വീസുകള് വഴിതിരിച്ചു വിട്ടു.\nമനാമ: പരിശീലന പറക്കലിനിടെ യന്ത്ര തകരാര് കണ്ട അമേരിക്കന് യുദ്ധവിമാനം ഇടിച്ചിറക്കിയതിനെ തുടര്‍ന്ന് ബഹ്‌റൈന് അന്താരാഷ്ട്ര വിമാനത്താവളം രണ്ടു മണിക്കൂറോളം അടച്ചിട്ടു. ഇതു കാരണം കോഴിക്കോടുനിന്നുള്ള എയര് ഇന്ത്യയടക്കം നിരവധി വിമാനങ്ങള് വൈകി. വൈകീട്ടോടെയാണ് സര്‍വ്വീസുകള് സാധാരണ നിലയിലായത്.\nശനിയാഴ്ച ഉച്ചക്ക് 12.40 ഓടെയാണ് അമേരിക്കയുടെ എഫ് 18 യുദ്ധവിമാനം അടിയന്തിരമായി ഇടിച്ചിറക്കിയത്. യുഎസ് വിമാന വാഹിനി കപ്പലായ ‘യുഎസ്എസ് നിമിറ്റ്‌സി’ല്‍നിന്നും അന്താരാഷ്ട്ര സമുദ്രാതിര്‍ത്തിയില് പരിശീലന പറക്കലിനായി പറന്നു പൊങ്ങിയ എയര്‍ക്രാഫ്റ്റിന് എന്‍ജിന് തകരാര് കണ്ടതിനെ തുടര്‍ന്ന് അടിയന്തിരമായി നിലത്തിറക്കാന് തീരുമാനിക്കുകയായിരുന്നുവെന്ന് കപ്പല്‍പട വക്താവ് ബില് അര്‍ബന് പറഞ്ഞു. ശൈഖ് ഇസാ എയര് ബേസില് ഇറക്കാനായിരുന്നു ആദ്യം തീരുമാനിച്ചത്. എന്നാല് അതിനു സാധിക്കാതെ വന്നപ്പോള് ബഹ്‌റൈന് അന്താരാഷ്ട്ര വിമാനതാവളത്തില് എമര്‍ജന്‍സി ലാന്റിങ്ങിന് അനുമതി തേടി. 30 ാം നമ്പര് റണ്‍വേയില് ഇറങ്ങി എയര്‍ക്രാഫ്റ്റിന് റണ്‍വെ അവസാനിക്കുന്നതിനു തൊട്ടുമുമ്പാണു നിര്‍ത്താനായത്. പൈലറ്റ് സുരക്ഷിതനാണ്.\nബഹ്‌റൈന് അന്താരാഷ്ട്ര വിമാനത്താവളം ഉടനെ അടിയന്തര നടപടികള് കൈക്കൊണ്ടു. സിവില് ഏവിയേഷന് ബ്യൂറോ എമര്‍ജന്‍സി മാനേജ്‌മെന്റ് സെന്റര് പ്രവര്‍ത്തന സജ്ജമാക്കി. സുരക്ഷാ മുന്‍കരുതലിന്റെ ഭാഗമായി 12.40 മുതല് 2.50 റണ്‍വേ അടച്ചിട്ടു. ക്രാഷ് ലാന്‍ഡിംഗ് ആയിരുന്നു നടന്നതെന്നാണ് റിപ്പോര്‍ട്ടുകള്.\nറണ്‍വേയില് ഇറങ്ങിയ ശേഷം വിമാനം നിര്‍ത്താന് കഴിയാതിരുന്നതാണ് അപകട കാരണമെന്ന് അഞ്ചാം കപ്പല്‍പട വക്താവ് അറിയിച്ചു. റണ്‍വേ പ്രവര്‍ത്തനം പുനസ്ഥാപിക്കുന്നതില് അമേരിക്കന് നാവികസേന സഹകരിച്ചു. സംഭവത്തെ കുറിച്ച് അന്വേഷണം ആരംഭിച്ചതായും അറിയിച്ചു.\nഎയര്‍പോര്‍ട്ടിനകത്തു സ്ഥിതിഗതികള് പൂര്‍വ സ്ഥിതിയില് ആവുന്നതു വരെ വിവിധ വിമാന സര്‍വീസുകള് വഴിതിരിച്ചു വിട്ടു. ഒമ്പതു ഫ്‌ളൈറ്റുകളാണ് ദമാം, ദുബൈ, അബുദബി എയര്‍പോര്‍ട്ടുകളിലേക്കു തിരിച്ചു വിട്ടത്. ഒരു ഫ്‌ളൈറ്റു സര്‍വീസ് റദ്ദാക്കി. കൊച്ചിയില്‍നിന്നും കോഴിക്കോട് വഴി ബഹ്‌റൈനിലേക്കു വന്ന എയര് ഇന്ത്യാ എക്‌സ്പ്രസ് വിമാനവും ഇതേതുടര്‍ന്ന് വൈകി. ഈ വിമാനത്തിന് ദമാമിലാണ് ഇറങ്ങാനയത്. മടക്കയാത്രയും വൈകിയതായി യാത്രക്കാര് പരാതിപ്പെട്ടു.\nബഹ്‌റൈന് എയര് പോര്‍ട്ടിലെ എല്ലാ ജീവനക്കാര്‍ക്കും ബഹ്‌റൈന് എയര്‍പോര്‍ട്ട് കമ്പനിക്കും സിവില് ഏവിയേഷന് നന്ദി പറഞ്ഞു. ബഹ്‌റൈനില് നിന്ന് ഓപ്പറേഷന് നടത്തുന്ന വിവിധ വിമാന കമ്പനികള്‍ക്കും അവരുടെ ജീവനക്കാര്‍ക്കും അധികൃതര് പ്രത്യേകം നന്ദി അറിയിച്ചു.\nകുറഞ്ഞ സമയത്തിനുള്ളില് എയര് പോര്‍ട്ട് പ്രവര്‍ത്തനം പൂര്‍വ സ്ഥിതിയിലാക്കുന്നതിന് എല്ലാവരും വലിയ പങ്കു വഹിച്ചതായി സിവില് ഏവിയേഷന് പറഞ്ഞു. വിമാനം ഇടിച്ചിറക്കിയതു വലിയ സംഭവമായി കാണേണ്ടെന്നും അഭിപ്രായപ്പെട്ട താഗത വാര്‍ത്താവിനിമയ മന്ത്രാലയം സംഭവത്തില് ആര്‍ക്കും പരിക്കില്ലെന്നു അറിയിച്ചു.\nTags: Bahrain, Gulf, Manama\nകമല്‍ഹാസന് ഹൃദയത്തില് സൂക്ഷിക്കുന്ന 70 ചിത്രങ്ങള്: പട്ടികയില് മലയാള സിനിമകളും


Jul 3, 2020, 10:25 pm IST\nഭോപ്പാല്: മധ്യപ്രദേശിലെ സാമൂഹ്യാന്തരീക്ഷത്തിലെ മഹാമാരിയാണ് കമല്‍നാഥെന്ന് മധ്യപ്രദേശ് മുഖ്യമന്ത്രിയായ ശിവരാജ് സിംഗ് ചൗഹാന്. കോണ്‍ഗ്രസ്സ് നേതാവ് കൊറോണയേക്കാള് അപകടകാരിയാണെന്ന പ്രസ്താവനയാണ് ശിവരാജ് സിംഗ് ചൗഹാന് നടത്തിയത്. ബി.ജെ.പി സര്‍ക്കാര് സംസ്ഥാന ഭരണത്തിലേറിയതിന്റെ 100-ാം ദിവസം ആഘോഷിക്കുന്നതിന്റെ ഭാഗമായാണ് കോണ്‍ഗ്രസ്സിന്റെ മുന് മുഖ്യമന്ത്രിക്കെതിരെ ശിവരാജ് സിംഗ് ചൗഹാന് ആഞ്ഞടിച്ചത്.\n‘കമല്‍നാഥ് മുഖ്യമന്ത്രിയായിരുന്നെങ്കില് കൊറോണയെ നേരിടുമായിരുന്നോ? ഇന്ന് മധ്യപ്രദേശില് കൊറോണയേക്കാള് വലിയ പ്രശ്‌നം കമല്‍നാഥാണ്’ ചൗഹാന് പരിഹസിച്ചു.\nമധ്യപ്രദേശിലെ വിവിധ ക്ഷേമപദ്ധതികള്‍ക്കായി 40,000 കോടിരൂപയാണ് ബി.ജെ.പി സര്‍ക്കാര് നീക്കിവച്ചിരിക്കുന്നത്. കമല്‍നാഥ് ഇങ്ങനെ ഒരു കാര്യം ചെയ്യുമായിരുന്നോ എന്നും ചൗഹാന് ചോദിച്ചു. കോണ്‍ഗ്രസ്സ് നേതാവ് സംസ്ഥാനത്തെ എല്ലാ ക്ഷേമ പദ്ധതികളും നിര്‍ത്തലാക്കിയ വ്യക്തിയാണ്. എന്നാല് ഇത്ര പ്രതിസന്ധി ഘട്ടത്തിലും കര്‍ഷകരുടെ ഉത്പ്പന്നങ്ങള് വാങ്ങി വിതരണം ചെയ്യാന് ബി.ജെ.പി സര്‍ക്കാറിനായെന്നും ചൗഹാന് പറഞ്ഞു.\nസംസ്ഥാനത്തെ കര്‍ഷകരെ നുണപറഞ്ഞു പറ്റിച്ച നേതാവാണ് കമല്‍നാഥെന്നും ചൗഹാന് കുറ്റപ്പെടുത്തി. സംസ്ഥാനം ആകെ കടത്തിലാണെന്നാണ് കോണ്‍ഗ്രസ്സ് കര്‍ഷകരെ പറഞ്ഞ് വിശ്വസിപ്പിച്ചത്. കര്‍ഷകര്‍ക്കുള്ള ഇന്‍ഷൂറന്‍സുകളൊന്നും കമല്‍നാഥ് അടച്ചില്ല. എന്നാല് ഞങ്ങള് അധികാരത്തിലേറിയ ശേഷം 2990 കോടി രൂപയാണ് കര്‍ഷകരുടെ സുരക്ഷയ്ക്കായി മാറ്റിവച്ചതെന്നും ശിവരാജ് സിംഗ് ചൗഹാന് വ്യക്തമാക്കി.\nസംസ്ഥാനത്തെ സ്ത്രീകളുടെ സ്വാശ്രയ സംഘങ്ങള്‍ക്കായി നിരവധി ക്ഷേമ പദ്ധതികളാണ് ആവിഷ്‌ക്കരിച്ചിരിക്കുന്നത്. കമല്‍നാഥ് കോണ്‍ട്രാക്ടര്‍മാരെ സംരക്ഷിച്ചപ്പോള് ഞങ്ങള് സംരക്ഷിക്കുന്നത് സ്ത്രീസമൂഹത്തേയാണ്. അവര്‍ക്കായി 700 കോടിഅനുവദിച്ചെന്നും ചൗഹാന് പറഞ്ഞു.\nTags: SIVRAJ SINGH CHAUHANMP


മൊബൈല് ചാര്‍ജറിനെ ചൊല്ലി തര്‍ക്കം: സുഹൃത്തുക്കളുടെ മര്‍ദ്ദനത്തില് വിദ്യാര്‍ഥി കൊല്ലപ്പെട്ടു - Express Kerala\nമൊബൈല് ചാര്‍ജറിനെ ചൊല്ലി തര്‍ക്കം: സുഹൃത്തുക്കളുടെ മര്‍ദ്ദനത്തില് വിദ്യാര്‍ഥി കൊല്ലപ്പെട്ടു\nന്യൂഡല്‍ഹി: മൊബൈല് ചാര്‍ജറിനെ ചൊല്ലിയുള്ള തര്‍ക്കം പതിനേഴുകാരനായ വിദ്യാര്‍ഥിയുടെ ജീവനെടുത്തു. പടിഞ്ഞാറന് ഡല്‍ഹിയിലെ റണ്‍ഹോള മേഖലയില് വ്യാഴാഴ്ചയാണ് സംഭവം. പ്രതികളായ മൂന്നു സുഹൃത്തുക്കളെ പോലീസ് അറസ്റ്റു ചെയ്തു ജുവനൈല് ജസ്റ്റീസ് ബോര്‍ഡിനു മുമ്പാകെ ഹാജരാക്കി. കൊല്ലപ്പെട്ടയാളുടെയും പ്രതികളുടെയും വിവരം പോലീസ് പുറത്തുവിട്ടിട്ടില്ല.\nസുഹൃത്തിന്റെ പക്കല് നിന്നും പതിനേഴുകാരനായ വിദ്യാര്‍ഥി കടം വാങ്ങിയ മൊബൈല് ചാര്‍ജര് നിലത്തുവീണ് പൊട്ടിപ്പോയിരുന്നു. മൊബൈല് ചാര്‍ജര് തിരിച്ചുവാങ്ങനെത്തിയ സുഹൃത്തുക്കള് ഇതറിഞ്ഞ് ക്ഷുഭിതരാവുകയും യുവാവുമായി അടികൂടുകയും ചെയ്തു. ഇതിനിടെ നെഞ്ചിനേറ്റ ഇടിയെ തുടര്‍ന്ന് വിദ്യാര്‍ഥി അബോധാവസ്ഥയിലായി. ഇതോടെ ഭയന്നുപോയ വിദ്യാര്‍ഥികള് മാതാപിതാക്കളെ വിവരം അറിയിച്ച് സുഹൃത്തിനെ ആശുപത്രിയില് എത്തിച്ചുവെങ്കിലും മരണം സംഭവിച്ചിരുന്നു. ആശുപത്രി അധികൃതരാണ് സംഭവം പോലീസിനെ അറിയിച്ചത്.\nകഴിഞ്ഞ മാസം ഡല്‍ഹിയിലെ സീമപുരിയില് മാമ്പഴം മോഷ്ടിച്ചുവെന്ന് ആരോപിച്ച് പതിനഞ്ചുകാരനെ കച്ചവടക്കാരന് അടിച്ചുകൊന്നിരുന്നു.


അഫ്ഗാനിസ്ഥാനിൽ ഒരു സമഗ്ര സർക്കാരാണ് ഞങ്ങള് പ്രതീക്ഷിക്കുന്നത്: പാക് പ്രസിഡന്റ് ആരിഫ് അൽവി - Malayalam Daily News\nഅഫ്ഗാനിസ്ഥാനിൽ സമാധാനം നിലനിർത്തുന്നത് ഈ മേഖലയിൽ ക്ഷേമമുണ്ടാക്കാൻ സഹായിക്കുമെന്ന് പാക്കിസ്താന് പ്രസിഡന്റ് ആരിഫ് ആൽവി പറഞ്ഞു. അങ്ങനെയെങ്കില് അത് ലോകത്ത് കൂടുതൽ ബിസിനസ്സ് അവസരങ്ങൾ സൃഷ്ടിക്കും. എല്ലാ രാഷ്ട്രീയ പാർട്ടികളെയും പ്രതിനിധീകരിക്കുന്ന ഒരു സർക്കാര് രൂപീകരിക്കണമെന്നും അദ്ദേഹം താലിബാനോട് ആവശ്യപ്പെട്ടു.\nഒക്ടോബർ 10 ഞായറാഴ്ച, ഒരു മാധ്യമത്തിനു നല്‍കിയ അഭിമുഖത്തിലാണ് പാക് പ്രസിഡന്റ് ഈ ആവശ്യം ഉന്നയിച്ചത്. ലോകമെമ്പാടുമുള്ള രാജ്യങ്ങൾക്ക് സമാധാനത്തിന് അത്തരമൊരു അവസരം നൽകണമെന്നും, യുദ്ധത്തിൽ തകർന്ന രാജ്യത്തിലൂടെ അവർക്ക് മധ്യേഷ്യയുമായി ബന്ധം പുലർത്താനാകണമെന്നും അദ്ദേഹം പ്രസ്താവിച്ചു.\nഅഫ്ഗാനിസ്ഥാന്റെ അസ്ഥിരത പാക്കിസ്താനിലേക്കുള്ള അഭയാർത്ഥികളുടെ ഒഴുക്ക് വർദ്ധിപ്പിക്കുമെന്നും അദ്ദേഹം കൂട്ടിച്ചേര്‍ത്തു.\n“അയൽ രാജ്യത്ത് ഒരു തരത്തിലുള്ള അസ്ഥിരതയും ഞങ്ങൾ ആഗ്രഹിക്കുന്നില്ല, എല്ലാ രാഷ്ട്രീയ പങ്കാളികളെയും പ്രതിനിധീകരിക്കുന്ന, അവര് ഉൾക്കൊള്ളുന്ന സർക്കാരാണ് ഞങ്ങൾ പ്രതീക്ഷിക്കുന്നത്,” മാധ്യമത്തോട് പാക് പ്രസിഡന്റ് പറഞ്ഞു.\nപാക്കിസ്താന് അഫ്ഗാനിസ്ഥാന്റെ കാര്യങ്ങളിൽ ബദ്ധശ്രദ്ധരാണ്. താലിബാനുമായി മാനുഷിക സഹായത്തിൽ മാത്രമേ സഹകരിക്കുകയുള്ളൂ എന്നും അദ്ദേഹം പറഞ്ഞു. അദ്ദേഹത്തിന്റെ അഭിപ്രായത്തിൽ, രാജ്യത്തിന്റെ സ്വത്തുക്കളുടെ ഉപരോധവും മരവിപ്പിക്കലും കാരണം അഫ്ഗാനികൾ കഷ്ടപ്പെടുകയാണ്.\nഅഫ്ഗാനിസ്ഥാനിലെ മാറ്റങ്ങളിൽ കാര്യമായ പങ്ക് വഹിക്കുന്ന താലിബാന്റെ സ്പോൺസർ എന്നാണ് പാക്കിസ്താന് അറിയപ്പെടുന്നത്.


രാജ്യം നെഹ്‌റു സ്മരണ പുതുക്കി – Chandrika Daily\nBy chandrika Tuesday November 14, 2017 23:39 pm\nരാജ്യം നെഹ്‌റു സ്മരണ പുതുക്കി\nന്യൂഡല്‍ഹി: ഇന്ത്യയുടെ പ്രഥമ പ്രധാനമന്ത്രി ജവഹര്‍ലാല് നെഹ്‌റുവിന്റെ 128-ാം ജന്മദിനം രാഷ്ട്രം ആഘോഷിച്ചു. ശിശുദിനത്തിന്റെ ഭാഗമായി രാജ്യത്ത് റാലികളും സമ്മേളനങ്ങളും നടന്നു. രാഷ്ട്രപതി രാം നാഥ് കോവിന്ദ്,…\nന്യൂഡല്‍ഹി: ഇന്ത്യയുടെ പ്രഥമ പ്രധാനമന്ത്രി ജവഹര്‍ലാല് നെഹ്‌റുവിന്റെ 128-ാം ജന്മദിനം രാഷ്ട്രം ആഘോഷിച്ചു. ശിശുദിനത്തിന്റെ ഭാഗമായി രാജ്യത്ത് റാലികളും സമ്മേളനങ്ങളും നടന്നു.\nരാഷ്ട്രപതി രാം നാഥ് കോവിന്ദ്, ഉപരാഷ്ട്രപതി വെങ്കയ്യ നായിഡു, പ്രധാനമന്ത്രി നരേന്ദ്രമോദി എന്നിവര് നെഹ്‌റു സ്മരണ പുതുക്കി. രാഷ്ട്രപതിയും ഉപരാഷ്ട്രപതിയും സന്ദേശങ്ങള് പങ്കുവച്ചു. ആസിയാന് സമ്മേളനത്തില് പങ്കെടുക്കുകയായിരുന്ന പ്രധാനമന്ത്രി ട്വീറ്ററില് നെഹ്‌റുവിന്റെ സ്മരണ പുതുക്കുന്നതായി സന്ദേശത്തില് വ്യക്തമാക്കി. കോണ്‍ഗ്രസ് ഉപാധ്യക്ഷന് രാഹുല്‍ഗാന്ധിയും ട്വീറ്റ് ചെയ്തു. മുന്‍രാഷ്ട്രപതി പ്രണബ് മുഖര്‍ജി, മുന് പ്രധാനമന്ത്രി മന്‍മോഹന് സിങ് എന്നിവര് നെഹ്‌റുവിന്റെ ഭൗതിക ശരീരം അടക്കിയ ശാന്തി കവാടത്തില് എത്തി പുഷ്പാര്‍ച്ചന നടത്തി.\nCategories: More, Views Tags: nehru


'ദി ഫാമിലി മാന് സീസണ് 2' ജൂണില് റിലീസിനെത്തും - Express Kerala\n‘ദി ഫാമിലി മാന് സീസണ് 2’ ജൂണില് റിലീസിനെത്തും\n2019ല് ആമസോണ് പ്രൈമില് റിലീസ് ചെയ്ത് വമ്പിച്ച പ്രതികരണം നേടിയ ബോളിവുഡ് സീരീസ് ദി ഫാമിലി മാന് രണ്ടാം സീസണ് ജൂണിലെത്തും. മനോജ് ബാജ്‌പേയി മുഖ്യവേഷത്തിലെത്തുന്ന ദി ഫാമിലി മാന്2ജൂണ് ആദ്യവാരം പ്രദര്‍ശനത്തിനെത്തുമെന്നാണ് സൂചന.\nഈ വര്‍ഷം ജനുവരിയില് സീരീസിന്റെ ടീസര് പുറത്തുവിട്ടപ്പോള് മുതല് വലിയ ആകാംക്ഷയിലാണ് ആരാധകര്. ശ്രീകാന്ത് തിവാരിയുടെ രണ്ടാം വരവിനായി ബോളിവുഡ് പ്രേക്ഷകര് കാത്തിരിക്കുമ്പോള് ഒന്നാം സീസണിന്റെ കഥയനുസരിച്ച് തുടര്‍ഭാഗത്തില് നീരജ് മാധവന്റെ മൂസയുണ്ടാകുമോ എന്ന സംശയത്തിലാണ് മലയാളികള്. എന്നാല്, നീരജ് ദി ഫാമിലി മാന് 2വിലും ഉണ്ടാകുമെന്നും സൂചനകളുണ്ടായിരുന്നു.\nജൂണില് വെബ് സീരീസ് പ്രദര്‍ശനത്തിനെത്തുമെന്ന് ഏറ്റവും പുതിയ റിപ്പോര്‍ട്ടുകള് പറയുമ്പോഴും കൃത്യമായ തിയതി സംവിധായകരായ രാജ്, ഡികെ ഒട്ടും വൈകാതെ പ്രഖ്യാപിക്കുമെന്നും പ്രതീക്ഷിക്കുന്നു. തെന്നിന്ത്യന് നടി സാമന്ത അക്കിനേനിയും പുതിയ സീസണില് പ്രധാന വേഷം ചെയ്യുന്നു\nദുല്‍ഖർ സൽമാന്റെ ബോളിവുഡ് ചിത്രം ‘കര്‍വാന്’ റിലീസിംഗ് തിയതി പ്രഖ്യാപിച്ചു


കുട്ടികളുടെ രോഗപ്രതിരോധശേഷിക്ക് ആയുര്‍വേദം പറയും വഴിയിത് | How To Increase Immunity In Kids According To Ayurveda in Malayalam - Malayalam BoldSky\n1 hr ago Daily Rashi Phalam: ആഗ്രഹിക്കുന്ന ജോലി ലഭിക്കാന് സാധ്യത, നേട്ടം; ഇന്നത്തെ രാശിഫലം\n2 hrs ago Weekly Horoscope: ജൂലൈ ആദ്യവാരം 12 രാശിക്കും സമ്പൂര്‍ണഫലം\n| Published: Wednesday, June 22, 2022, 12:42 [IST]\nകുട്ടികളുടെ ആരോഗ്യം ശ്രദ്ധിക്കേണ്ടത് വളരെ പ്രധാനമാണ്. നിങ്ങളുടെ കുട്ടിക്ക് ദുര്‍ബലമായ പ്രതിരോധശേഷി ഉണ്ടെങ്കില്, ചുമയും ജലദോഷവും എളുപ്പത്തില് പിടിപെടുകയോ അല്ലെങ്കില് മാറുന്ന സീസണില് എളുപ്പത്തില് അസുഖം വരികയോ ചെയ്‌തേക്കാം. ഇത്തരം ഘട്ടത്തില് നിങ്ങള് കുട്ടിയുടെ പ്രതിരോധശേഷിയില് നിങ്ങള് ശ്രദ്ധ കേന്ദ്രീകരിക്കേണ്ടതുണ്ട്. കുട്ടികളുടെ പ്രതിരോധശേഷി ദുര്‍ബലപ്പെടുത്തുന്ന ഒന്നാണ് അവരുടെ ദഹനവ്യവസ്ഥ.\nആയുര്‍വേദത്തില്, അണുബാധകള്‍ക്കെതിരെ പോരാടുന്നതിന് കുട്ടിയുടെ ശരീരത്തിലെ ദോഷങ്ങളെ സന്തുലിതമാക്കുന്നതില് ശ്രദ്ധ കേന്ദ്രീകരിക്കുന്നു. ഇത് കുട്ടിയുടെ മനസ്സിന്റെയും ശരീരത്തിന്റെയും മൊത്തത്തിലുള്ള ആരോഗ്യത്തെ ബാധിക്കും. പോസിറ്റീവ് മനസ്സോടെ അവര് ശാന്തനും ആരോഗ്യവാനും ആയിരിക്കും. നല്ല ദഹനം, കുട്ടിയുടെ മൊത്തത്തിലുള്ള പ്രതിരോധശേഷിയില് ഒരു പ്രധാന പങ്ക് വഹിക്കുന്നു. ആയുര്‍വേദത്തില്, കുട്ടിയുടെ ഭക്ഷണത്തില് കഫ പ്രബലമായ ഭക്ഷണങ്ങള് കുറയ്ക്കാന് ശുപാര്‍ശ ചെയ്യുന്നുണ്ട്. ഈ രീതി ശീലിക്കുന്നത് അവരുടെ പ്രതിരോധശേഷി വര്‍ദ്ധിപ്പിക്കും. ആയുര്‍വേദപ്രകാരം കുട്ടികളുടെ ഗോരപ്രതിരോധശേഷി എങ്ങനെ മെച്ചപ്പെടുത്താം എന്നു നമുക്ക് നോക്കാം.\nആയുര്‍വേദ തത്വങ്ങള് അനുസരിച്ച്, മനുഷ്യ ശരീരത്തില് മൂന്ന് പ്രധാന ദോഷങ്ങള് അടങ്ങിയിരിക്കുന്നു. അവയില് ഓരോന്നും ആരോഗ്യകരമായ സന്തുലിതാവസ്ഥയില് നിലനിര്‍ത്തണം.\nഎളുപ്പത്തില് തണുപ്പ് അനുഭവപ്പെടുന്ന, വരണ്ട ചര്‍മ്മമുള്ള കുട്ടികളില് വാതം കാണപ്പെടുന്നു. ഇത്തരക്കാരുടെ മുടി വിരളവും ദൃഡമായി ചുരുണ്ടതുമായിരിക്കും. ചര്‍മ്മത്തിന്റെ നിറം വിളറിയതായിരിക്കും. ശാരീരികവും മാനസികവുമായ അസ്വസ്ഥത, ചടുലമായ ഭക്ഷണ ശീലങ്ങള്, ഉറക്കമില്ലായ്മ, മലബന്ധം ഉള്‍പ്പെടെയുള്ള ദഹനപ്രശ്‌നങ്ങള് എന്നിവ കുട്ടികളിലെ അമിത വാതത്തിന്റെ ലക്ഷണങ്ങളാണ്.\nമിതമായ ശരീരഘടനയും നല്ല വിശപ്പും ഉള്ള കുട്ടികളുമായി പിത്തം ബന്ധപ്പെട്ടിരിക്കുന്നു. എന്നിരുന്നാലും, അവര്‍ക്ക് വിശപ്പ് സഹിക്കാനോ ഭക്ഷണം ഒഴിവാക്കാനോ കഴിയില്ല. അതിനാല്, അവര് പതിവായി ഭക്ഷണം കഴിക്കണം. വീക്കം, വയറിളക്കം, എളുപ്പത്തില് പ്രകോപിപ്പിക്കാവുന്ന ചര്‍മ്മം, ക്ഷോഭം എന്നിവയെല്ലാം അമിത പിത്തത്തിന്റെ ലക്ഷണങ്ങളാണ്.\nശക്തവും ദൃഢവുമായ ശാരീരിക രൂപവും കാര്യമായ സഹിഷ്ണുതയും ശക്തിയും ഉള്ള കുട്ടികളുമായി കഫ സ്വഭാവം ബന്ധപ്പെട്ടിരിക്കുന്നു. ഈ കുട്ടികള്‍ക്ക് മന്ദഗതിയിലുള്ള ദഹനവ്യവസ്ഥയും ചെറിയ വിശപ്പും ഉണ്ടാകും, പക്ഷേ അവര് ഭക്ഷണം ഇഷ്ടപ്പെടുന്നു. ഇത്തരം കുട്ടികളുടെ ചര്‍മ്മം കൊഴുപ്പുള്ളതും മിനുസമാര്‍ന്നതുമാണ്. കഫ ദോഷമുള്ള കുട്ടികള് മോശം ദഹനം, കഫക്കെട്ട്, അലസത, ശരീരഭാരം തുടങ്ങിയ ബുദ്ധിമുട്ടുകള് അനുഭവിക്കുന്നു.\nനിങ്ങളുടെ കുട്ടികള്‍ക്ക് ആരോഗ്യകരമായ ജീവിതം നിലനിര്‍ത്താന് കഫ സ്വഭാവം പരിശോധിക്കണം. കുട്ടികള്‍ക്കുള്ള പ്രതിരോധശേഷി വര്‍ദ്ധിപ്പിക്കുന്ന ഭക്ഷണങ്ങള് അവരെ സജീവവും ശക്തവുമായി നിലനിര്‍ത്താന് സഹായിക്കുന്നു. ഇലക്കറികള്, പഴങ്ങള്, പയര്‍വര്‍ഗ്ഗങ്ങള്, ധാന്യങ്ങള് എന്നിവ പോലുള്ള ഭക്ഷണങ്ങള് നല്‍കണം. വെളുത്തുള്ളി, ഇഞ്ചി, കറുവപ്പട്ട, മഞ്ഞള് തുടങ്ങിയ ദഹന മസാലകള് ഉപയോഗിച്ച് പച്ചക്കറികള് പാചകം ചെയ്യുക. വിഭവങ്ങള് ചൂടോടെ നല്‍കണം. ഗോതമ്പ്, പാലുല്‍പ്പന്നങ്ങള്, മധുരപലഹാരങ്ങള് എന്നിവ പോലുള്ള കഫത്തെ പ്രേരിപ്പിക്കുന്ന ഭക്ഷണ പദാര്‍ത്ഥങ്ങള് നിങ്ങള് പരിമിതപ്പെടുത്തണം.\nനിങ്ങളുടെ കുട്ടിയുടെ ദഹനവ്യവസ്ഥ അവരുടെ മൊത്തത്തിലുള്ള ആരോഗ്യത്തില് ഒരു പ്രധാന പങ്ക് വഹിക്കുന്നു, ആരോഗ്യമുള്ള കുടല് ആരോഗ്യകരമായ ജീവിതത്തെ അര്‍ത്ഥമാക്കുന്നു. നിങ്ങളുടെ ആമാശയത്തില് ഒരു കേന്ദ്ര ദഹന അഗ്‌നി അടങ്ങിയിരിക്കുന്നു. അത് ആമാശയത്തിലെ ഭക്ഷണത്തെ ഊര്‍ജ്ജമാക്കി മാറ്റുന്നു, അത് ഓരോ കോശത്തിന്റെയും പ്രവര്‍ത്തനത്തെ സഹായിക്കുന്നു. അതിനാല്, കുട്ടികള്‍ക്ക് പലപ്പോഴും അസുഖം വന്നാല്, അവരുടെ വയറിന് എന്തോ കുഴപ്പമുണ്ടെന്ന് അര്‍ത്ഥമാക്കാം. ദഹനനാളത്തില് മാലിന്യങ്ങളും വിഷവസ്തുക്കളും അടിഞ്ഞുകൂടുമ്പോള് ഇത് സംഭവിക്കാം. ഇത് ദുര്‍ബലമായ പ്രതിരോധശേഷി, മോശം ദഹനം, വിശപ്പില്ലായ്മ, മന്ദഗതിയിലുള്ള വളര്‍ച്ച മുതലായവയ്ക്ക് കാരണമാകും. അവരുടെ ദഹനത്തെ ശക്തമായി നിലനിര്‍ത്താന് ശ്രദ്ധിക്കുക.\nപ്രതിരോധശേഷി വര്‍ദ്ധിപ്പിക്കുന്നതിനുള്ള വഴികള്\n* നിങ്ങളുടെ കുട്ടികള്‍ക്ക് സമീകൃതവും പോഷകപ്രദവുമായ ഭക്ഷണക്രമം പാലിക്കേണ്ടത് പ്രധാനമാണ്. ചൂടാക്കിയ ഭക്ഷണങ്ങള്‍ക്ക് പകരം പുതിയ ഭക്ഷണം തന്നെ നല്‍കുക.\n* അവശ്യ വിറ്റാമിനുകളും ധാതുക്കളും അടങ്ങിയ ഭക്ഷണങ്ങള് ഉള്‍പ്പെടുത്തുക.\n* നിങ്ങളുടെ കുട്ടിയുടെ ഭക്ഷണത്തില് ചെറിയ അളവില് പ്രോട്ടീനുകള് ചേര്‍ക്കുക.\n* പ്രോസസ് ചെയ്ത ഭക്ഷണങ്ങള് ഒഴിവാക്കുക.\nകുറഞ്ഞത് ഒരു വര്‍ഷം വരെ കുഞ്ഞിനെ മുലയൂട്ടാന് ആയുര്‍വേദം ശുപാര്‍ശ ചെയ്യുന്നു. നിങ്ങളുടെ കുട്ടിയുടെ പ്രതിരോധശേഷി വര്‍ദ്ധിപ്പിക്കുന്നതിന് മുലയൂട്ടല് വളരെ അത്യാവശ്യമാണ്. മുലപ്പാലില് ആന്റിബോഡികള് നിറഞ്ഞിരിക്കുന്നു, ഇത് അണുബാധകളും അലര്‍ജികളും തടയാന് സഹായിക്കുന്നു.\nഅപൂര്‍ണ്ണമായതോ അസ്വസ്ഥമായതോ ആയ ഉറക്കം നിങ്ങളുടെ കുട്ടിയെ എളുപ്പത്തില് ക്ഷീണിപ്പിക്കുകയും അണുബാധയ്ക്ക് കൂടുതല് സാധ്യതയുള്ളതാക്കുകയും ചെയ്യും. നവജാതശിശുക്കള്‍ക്ക് കുറഞ്ഞത് 18 മണിക്കൂറും, കൊച്ചുകുട്ടികള്‍ക്ക് 12 മണിക്കൂറും, പ്രീ-സ്‌കൂള് കുട്ടികള്‍ക്ക് 10 മണിക്കൂറും ഉറക്കം ആവശ്യമാണ്. കൂടാതെ, നിങ്ങളുടെ കുട്ടിക്ക് ഒരു ദൈനംദിന ഉറക്ക ദിനചര്യ ക്രമീകരിക്കുകയും രാത്രി 9-10 മണിക്കിടയില് ഉറക്കുകയും ചെയ്യുക.\nഎണ്ണ കൊണ്ടുള്ള മസാജ്\nഎള്ളെണ്ണയോ കടുകെണ്ണയോ (കുട്ടിക്ക് പിത്ത പ്രകൃതിയുണ്ടെങ്കില് വെളിച്ചെണ്ണ) ഉപയോഗിച്ച് ദിവസേന മസാജ് ചെയ്യുന്നത് നല്താണ്. കാരണം ഇത് കുട്ടിയുടെ നാഡീവ്യവസ്ഥയെ വിശ്രമിക്കുകയും അവരുടെ കോശങ്ങളെ പുനരുജ്ജീവിപ്പിക്കുകയും ആരോഗ്യകരമായ രക്തചംക്രമണം പ്രോത്സാഹിപ്പിക്കുകയും ചെയ്യുന്നു.\nRead more about: immunity kid child ayurveda രോഗപ്രതിരോധം കുഞ്ഞ് കുട്ടി ആയുര്‍വേദം\nHow To Increase Immunity In Kids According To Ayurveda in Malayalam\nIt is important that parents should focus on giving children proper nutrition to maintain their immune system. Here is how to increase immunity in kids according to ayurveda.\nStory first published: Wednesday, June 22, 2022, 12:42 [IST]


ഒമിക്രോൺ കുതിച്ചുയരുന്നതിനിടയിലും ആശുപത്രിയിൽ പ്രവേശനം കുറയുന്നു എന്ന ആശ്വാസം ന്യൂയോർക്ക് ഗവർണർ കാത്തി ഹോക്കൽ വെള്ളിയാഴ്ച പങ്കുവച്ചു. ആശുപത്രിയിൽ പ്രവേശിപ്പിച്ച കോവിഡ് ബാധിതരുടെ എണ്ണം തുടർച്ചയായി രണ്ട് ദിവസവും കുറഞ്ഞ് 12,207 ആയെന്ന് സംസ്ഥാന ഡാറ്റ വ്യക്തമാക്കുന്നു.\nവ്യാഴാഴ്ച 49,027 കേസുകളാണ് രേഖപ്പെടുത്തിയത്. ഒരാഴ്ച മുമ്പ് 90,000-ത്തിലധികം കേസുകൾ റിപ്പോർട്ട് ചെയ്തിരുന്നു.\nജനുവരി3ന് പോസിറ്റിവിറ്റി നിരക്ക് ഉയർന്ന് 23.17 ശതമാനത്തിൽ എത്തിയിരുന്നെങ്കിലും പിന്നീട് കുറഞ്ഞ് 16.3 ശതമാനം വരെയായി.\nഎന്നാൽ, ജാഗ്രത പാലിക്കേണ്ടതുണ്ടെന്ന് പത്രസമ്മേളനത്തിൽ ഹോക്കൽ ഓർമ്മപ്പെടുത്തി. വ്യാപനം തടയാനും സ്വയം സുരക്ഷിതരായിരിക്കാനും വാക്സിനും ബൂസ്റ്ററും എടുക്കണമെന്നും മാസ്ക് ധരിക്കണമെന്നും രോഗലക്ഷണം അനുഭവപ്പെട്ടാൽ വീട്ടിൽ തന്നെ തുടരണമെന്നും ഗവർണർ നിർദ്ദേശിച്ചു.\nവ്യാഴാഴ്ച 195 മരണങ്ങൾ രേഖപ്പെടുത്തിയിട്ടുണ്ട്, തലേദിവസത്തെ മരണസംഖ്യ 177 ആയിരുന്നു.\nകുറഞ്ഞുവരുന്ന ഡാറ്റ കണക്കിലെടുത്ത്, ഒമിക്രോൺ വേരിയന്റ് ഇനി ഒരു ഭീഷണി ഉയർത്താൻ സാധ്യതയില്ലെന്നും ഇൻഡോർ മാസ്‌ക് ഇല്ലാതാക്കാനുള്ള ആലോചനയിലാണെന്നും ഹോക്കൽ അഭിപ്രായപ്പെട്ടു.\nകാലിഫോർണിയ ഇപ്പോഴും കേസുകൾ കുതിച്ചുയരുകയാണ്. ആശുപത്രികളിലും രോഗികൾ കൂടുതലാണ്.\n114,000 പുതിയ കേസുകളാണ് കാലിഫോർണിയയിൽ പ്രതിദിനം റിപ്പോർട്ട് ചെയ്യുന്നത്. ലോസ് ആഞ്ചൽസിൽ മാത്രം ഏഴ് ദിവസത്തിനിടെ പ്രതിദിനം ശരാശരി 41,000 പുതിയ കേസുകൾ റിപ്പോർട്ട് ചെയ്തിട്ടുണ്ട്. 4,257 പേരെ ആശുപത്രിയിൽ പ്രവേശിപ്പിച്ചതിൽ 25 ശതമാനം പേരും ഐസിയുവിലാണ്. ലോസ് ആഞ്ചൽസിലെ തീവ്രപരിചരണവിഭാഗത്തിലെ 80 ശതമാനത്തിലേറെയും കിടക്കകളിൽ രോഗികളുണ്ട്.


dubai | ദുബായിൽ ഇത് സ്വർണക്കാലം; വാങ്ങാം എക്കാലത്തെയും കുറഞ്ഞ നിരക്കിൽ - Malayalivartha.com Widgets Magazine\n23 OCTOBER 2019 04:31 PM IST\nപ്രവാസ ലോകത്ത് പ്രവാസികൾക്ക് സുവർണകാലം മാത്രമല്ല സ്വർണക്കളം കൂടിയാണ്. കഴിഞ്ഞ വര്‍ഷത്തെ അപേക്ഷിച്ച് ശരാശരി 20 ശതമാനം വര്‍ദ്ധനവാണ് ഇപ്പോള് നാട്ടിൽ സ്വര്‍ണവിലയിലുള്ളത്. എന്നാൽ കഴിഞ്ഞ ദിവസമുണ്ടായ അപ്രതീക്ഷിത വിലക്കുറവ് പ്രയോജനപ്പെടുത്തുകയാണ് ഗള്‍ഫിലെ ഉപഭോക്താക്കള് ഇപ്പോൾ. അതോടൊപ്പം തന്നെ ദീപാവലി പ്രമാണിച്ച് സ്വര്‍ണവ്യാപാരികള് നിരവധി ആനുകൂല്യങ്ങളുമായി ഉപഭോക്താക്കളെ ആകര്‍ഷിക്കുന്നുമുണ്ട്.\nഅതേസമയം ഇപ്പോള് യുഎഇയില് നിന്ന് സ്വര്‍ണം വാങ്ങുന്നത് നാട്ടില് നിന്ന് വാങ്ങുന്നതിനേക്കാള് ലാഭകരമായിരിക്കുമെന്ന് വ്യാപാര രംഗത്തുള്ളവര് അഭിപ്രായപ്പെടുകയംണ്. കേരളത്തില് ഇന്ന് 3560 രൂപയാണ് ഒരു ഗ്രാം സ്വര്‍ണത്തിന് വില എന്നത്. അതേസമയം ദുബായില് ഇന്നലെ 169.50 ദിര്‍ഹവുമാണ്. ഏകദേശം 3268 ഇന്ത്യന് രൂപയ്ക്ക് തുല്യമാണിത് എന്നാണ് കണക്ക് വ്യക്തമാക്കുന്നത്.\nഇതിന് പുറമെ വിനോദ സഞ്ചാരികള്‍ക്ക് യുഎഇയില് വാറ്റ് നികുതി തിരികെ ലഭിക്കുകയും ചെയ്യുന്നതാണ്. ഇതും കൂടി കണക്കിലെടുക്കുമ്പോള് പത്ത് ശതമാനത്തിലധികം തുകയുടെ ലാഭമുണ്ടാക്കാനാവുമെന്നാണ് സ്വര്‍ണ വ്യാപാരികളുടെ അഭിപ്രായം എന്നത്. ഇതിന് പുറമെ നിക്ഷേപമെന്ന നിലയില് സ്വര്‍ണം വാങ്ങി സൂക്ഷിച്ചിരുന്നവര്‍ക്ക് കഴിഞ്ഞ വര്‍ഷത്തെ അപേക്ഷിച്ച് 21 ശതമാനത്തിലധികം ലാഭമാണ് ഇപ്പോഴുണ്ടായിരിക്കുന്നത് എന്നാണ് വ്യക്തമാക്കുന്നത്. അതോടൊപ്പം തന്നെ വില കൂടിക്കൊണ്ടിരിക്കുന്നതിനാല് സുരക്ഷിത നിക്ഷേപമെന്ന നിലയില് സ്വര്‍ണം വാങ്ങി സൂക്ഷിക്കാനും ഈ സമയം അനിയോജ്യമെന്നാണ് വിലയിരുത്തല്.\nഒരൊറ്റ കൊവിഡ് രോഗി പോലുമില്ല; 137 ദിവസത്തെ പോരാട്ടത്തിലൂടെ അതിജീവനം (7 minutes ago)\nവാളയാറില് വന് കുഴല്‍പ്പണ വേട്ട... തുണിസഞ്ചിയില് ഒളിപ്പിച്ച നിലയില് 45 ലക്ഷം രൂപ പിടികൂടി (9 minutes ago)\nഅതിവേഗം ബഹുദൂരം മുന്നിൽ യുഎഇ; സഞ്ചാരികൾ ഉൾപ്പടെയുവരെ തിരികെ തങ്ങളുടെ രാജ്യത്തേക്ക് വിളിച്ചുതുടങ്ങി, കേരളത്തിൽ നിന്നുള്ള വിമാനങ്ങൾ ഇവയൊക്കെ (22 minutes ago)\nകടുവ വൈകില്ലെന്ന് ഷാജി കൈലാസ്... കണ്ണില് ക്രൗര്യവും അടങ്ങാത്ത പോരാട്ടവീര്യവുമായി പൃഥ്വിരാജ് (25 minutes ago)\nജലദോഷം വന്നാലും പോസിറ്റീവാകുമെന്നും അങ്ങനെ നിരീക്ഷണകേന്ദ്രത്തിൽ വന്നാൽ രോഗം വരുമെന്നും പ്രചാരണമുണ്ടായി; യുഡിഎഫ് അട്ടിമറി നീക്കം നടത്തുകയാണെന്ന് മുഖ്യമന്ത്രി പിണറായി വിജയൻ (30 minutes ago)\nപൂന്തുറയില് സ്ഥിതി അതിരൂക്ഷം... ഇന്ന് 129 പേര് ജില്ലയില് രോഗം ബാധിച്ചതില് 105 പേര്‍ക്കും സമ്ബര്‍ക്കത്തിലൂടെയാണ് രോഗം ബാധിച്ചത് (46 minutes ago)


anushka shetty size zero trailer out - Malayalam Filmibeat\nഅനുഷ്‌ക ബിഗ് സീറോയാ? സൈസ് സീറോയുടെ ട്രെയിലര് കാണാം\n| Published: Tuesday, November 3, 2015, 19:12 [IST]\nഅടുത്തിടെ അനുഷ്‌ക ശരീര വണ്ണം കൂട്ടിയത് സോഷ്യല് മീഡിയയില് അടക്കം ഏറെ ചര്‍ച്ച ചെയ്തിരുന്നു. തമിഴിലും തെലുങ്കിലുമായി ഒരുങ്ങുന്ന സൈസ് സീറോ എന്ന ചിത്രത്തിന് വേണ്ടിയാണ് അനുഷ്‌ക വണ്ണം കൂട്ടിയത്. 20 കിലോ ഭാരമായിരുന്നു ചിത്രത്തിന് വേണ്ടി അനുഷ്‌ക കൂട്ടിയത്. എന്നാല് ഇത്രയും ഭാരം കൂട്ടിയതും അനുഷ്‌കയ്ക്ക് പിന്നീട് വലിയ പണിയായെന്നതാണ് വാസ്തവം.\nസ്ത്രീകള്‍ക്ക് വണ്ണം കൂടിയാലുണ്ടാകുന്ന പ്രശ്‌നത്തെ കുറിച്ചുള്ളതാണ് ചിത്രം. പ്രകാശ് കൊവലാ മുടി സംവിധാനം ചെയ്യുന്ന ചിത്രത്തില് ആര്യയാണ് നായക വേഷം അവതരിപ്പിക്കുന്നത്. ഇപ്പോഴിതാ ചിത്രത്തിന്റെ ട്രെയിലര് പുറത്തിറങ്ങിയിരിക്കുന്നു. അനുഷ്‌കയുടെ രസകരമായ രംഗങ്ങളും ട്രെയിലറിന്റെ ഭാഗമുണ്ടായിട്ടുണ്ട്.\nരുദ്രമദേവിയാണ് അടുത്തിടെ അനുഷ്‌കയുടേതായി പുറത്തിറങ്ങിയ ചിത്രം. പ്രേക്ഷകര് ഏറെ പ്രതീക്ഷയോടെ കാത്തിരുന്ന ചിത്രമായിരുന്നു രുദ്രമ ദേവി. എന്നാല് ചിത്രം ആരാധാകരെ അത്രയ്ക്ക് തൃപ്തിപ്പെടുത്തിയുമില്ല. ചിത്രത്തിന്റെ ഗ്രാഫിക്‌സാണ് ഏറെ വിമര്‍ശനങ്ങള് ഉണ്ടാക്കിയത്.\nഎസ് എസ് രാജമൗലിയുടെ ബാഹുബലി രണ്ടാം ഭാഗത്തില് അഭിനയിച്ചുക്കൊണ്ടിരിക്കുകയാണ് അനുഷ്‌ക. സൈസ് സീറോയ്ക്ക് ശേഷം വിദേശത്ത് പോയി വണ്ണം കുറച്ചാണ് താരം ബാഹുബലിയുടെ രണ്ടാം ഭാഗത്തില് അഭിനയിക്കാന് എത്തിയിരിക്കുന്നത്. ഹൈദരബാദിലെ റാമോജി ഫിലിം സിറ്റിയിലായി ബാഹുബലിയുടെ രണ്ടാം ഭാഗത്തിന്റെ ചിത്രീകരണം നടക്കുന്നത്. സൈസ് സീറോയുടെ ട്രെയിലര് കാണുക.\nRead more about: tamil film news telugu actress anushka shetty തമിഴ് സിനിമ തെലുങ്ക് നടി അനുഷ്‌ക ഷെട്ടി\nanushka shetty size zero trailer out.\nStory first published: Tuesday, November 3, 2015, 19:12 [IST]


General Archives - Page 101 of 115 -4NEWS\nകോഴിക്കോട് ഉള്‍പ്പെടെ കൂടുതൽ ജില്ലകളിൽ റെഡ് അലേർട്ട് പ്രഖ്യാപിച്ചു\nസംസ്ഥാനത്തെ കൂടുതൽ ജില്ലകളിൽ റെഡ് അലേർട്ട് പ്രഖ്യാപിച്ചു. നേരത്തെ നാല് ജില്ലകളിലാണ് റെഡ് അലേർട്ട് പ്രഖ്യാപിച്ചിരുന്നതെങ്കിൽ നിലവിൽ അത് ഏഴ് ജില്ലകളിലേക്ക് വ്യാപിപ്പിച്ചിട്ടുണ്ട്. ആലപ്പുഴ, ഇടുക്കി, മലപ്പുറം,...\nകേരളാ കോണ്‍ഗ്രസ്സ് മാണി വിഭാഗം ഇടത്തേക്ക്: സാധ്യത വര്‍ദ്ധിച്ചു\nകോട്ടയം: കേരള കോൺഗ്രസ് മാണി വിഭാഗം ഇടത്തോട്ട് നീങ്ങാനുള്ള സാദ്ധ്യത വർദ്ധിച്ചു. തദ്ദേശസ്വയംഭരണ സ്ഥാപനങ്ങളിലേക്കുള്ള തിരഞ്ഞെടുപ്പിന് മുമ്പ് ഇതു സംബന്ധിച്ച് തീരുമാനമുണ്ടാകും. ഇടഞ്ഞു നിന്ന സി.പി.ഐ കൂടി...\nതിരുവനന്തപുരം : ധനമന്ത്രി തോമസ് ഐസക്കിന് കോവിഡ് സ്ഥിരീകരിച്ചു. രോഗം സ്ഥിരീകരിച്ചതിനെ തുടര്‍ന്ന് അദ്ദേഹത്തെ തിരുവനന്തപുരം മെഡിക്കല് കോളേജ് ആശുപത്രിയില് പ്രവേശിപ്പിച്ചു. സംസ്ഥാനത്ത് ആദ്യമായാണ് ഒരു മന്ത്രിക്ക്...\nസംസ്ഥാനത്ത് മഴ കനക്കുന്നു; അഞ്ച് ജില്ലകളില് ഓറഞ്ച് അലർട്ട് പ്രഖ്യാപിച്ചു, ആറ് ജില്ലകളില് യെല്ലോ അലര്‍ട്ട്\nതിരുവനന്തപുരം: കേരളത്തില് മഴ കനത്തതോടെ ജാഗ്രതാ നിർദ്ദേശം പുറപ്പെടുവിച്ചു. അഞ്ച് ജില്ലകളില് ഓറഞ്ച് അലർട്ട് പ്രഖ്യാപിച്ചപ്പോൾ ആറ് ജില്ലകളില് യെല്ലോ അലര്‍ട്ടാണ്. കൊല്ലം, ആലപ്പുഴ, എറണാകുളം, ഇടുക്കി,...\nമലയാളികൾക്കുള്ള ഓണസമ്മാനമായി ലണ്ടൻ- കൊച്ചി വിമാന സർവീസ് ഒക്ടോബർ 24 വരെ നീട്ടി\nലണ്ടൻ . ഓഗസ്റ്റ് 29ന് ആരംഭിച്ച ലണ്ടൻ–കൊച്ചി, കൊച്ചി–ലണ്ടൻ പ്രതിവാര ഡയറക്ട് വിമാന സർവീസുകൾ ഒക്ടോബർ 24 വരെ നീട്ടി. സർവീസ് ഈ മാസം 26 വരെ...\nസ്വര്‍ണക്കത്തുസംഘത്തിന്‍റെ വാഹനം ഡിആര്‍ഐ ഉദ്യോഗസ്ഥനെ ഇടിച്ചിട്ടു\nകരിപ്പൂര്, വിമാനതാവളത്തിന് സമീപമാണ് സംഭവം നടന്നത്. എയര്‍പോര്‍ട്ട് ചെക്കിങിനുശേഷം പുറത്തെെത്തിയ സംഘം സഞ്ചരിച്ച കാര് തടയാന് ഡിആര്‍ഐ ഉദ്യോഗസ്ഥര് ശ്രമിച്ചപ്പോഴാണ് നിയന്ത്രണം വിട്ട് കാര് അവരെ ഇടിച്ചിട്ടത്....\nകൊച്ചി മെട്രോ യാത്രാനിരക്കുകളില് ഇളവുകള്; പരമാവധി ചാര്‍ജ്ജ് ഇനി 50 രൂപ\nലോക്ക് ഡൗണിന് ശേഷം സര്‍വ്വീസ് തുടങ്ങുന്ന കൊച്ചി മെട്രോ യാത്രാനിരക്കുകളില് ഇളവുകള് പ്രഖ്യാപിച്ചു. 60 രൂപക്ക് പകരം 50 രൂപയാകും ഇനി മെട്രോയിലെ പരമാവധി ചാര്‍ജ്ജ്. കൊച്ചി...\nപ്രവേശന പരീക്ഷകള്‍ക്കായി കേരളത്തില് പ്രത്യേക ട്രെയിന് സര്‍വീസ്\nനാളെ(06.09.20) നടക്കുന്ന നാഷണല് ഡിഫന്‍സ് അക്കാഡമി, നേവല് അക്കാഡമി 2020, പ്രവേശന പരീക്ഷകള്‍ക്കും ഡല്‍ഹി യൂണിവേഴ്സിറ്റി പിജി പരീക്ഷക്കും കേരളത്തിലെ സെന്ററുകളായ എറണാകുളത്തും, തിരുവനന്തപുരത്തും എത്തേണ്ട...\nകൊച്ചി: സ്വര്‍ണവില വീണ്ടും കുറഞ്ഞു. പവന് 120 രൂപയുടെ കുറവാണ് ഇന്നുണ്ടായത്. ഇതോടെ ഒരു പവന് 37,360 രൂപയായി. ഗ്രാമിന് 15 രൂപ കുറഞ്ഞ് 4,670 രൂപയിലാണ്...\nവെഞ്ഞാറമൂട്ടില് രമ്യാ ഹരിദാസ് എംപിയെ തടഞ്ഞ് സിപിഎം പ്രവര്‍ത്തകര്; കൊല്ലുമെന്ന് ഭീഷണി\nതിരുവനന്തപുരം. ഇരട്ട കൊലപാതകം നടന്ന വെഞ്ഞാറമൂട്ടില് കോണ്‍ഗ്രസ്സ് എംപി രമ്യാ ഹരിദാസിന്‍റെ കാര് സിപിഎം പ്രവര്‍ത്തകര് തടഞ്ഞുനിര്‍ത്തി കൊല്ലുമെന്ന് ഭീഷണി മുഴക്കി. കാറിന്‍റെ വൈപ്പറില് രിങ്കൊടി കെട്ടി....\nPrevious 1 … 98 99 100 101 102 103 104 … 115 Next


കേരളത്തിൽ ലെസ്ബിയൻ ജോഡികൾ ഒരുമിച്ച് താമസിച്ചാൽ എന്ത് സംഭവിക്കും? – Prathipaksham\nകേരളത്തിൽ ലെസ്ബിയൻ ജോഡികൾ ഒരുമിച്ച് താമസിച്ചാൽ എന്ത് സംഭവിക്കും?\nSeptember 26, 2018. 10:38 am September 26, 2018. 10:55 am\n“രണ്ട് സ്ത്രീകൾ പരസ്പരം ഇഷ്ട്ടപെടുന്നതിലോ, ഒരുമിച്ച് താമസിക്കുന്നതിലോ അസ്വാഭാവികമായി യാതൊന്നും തന്നെ ഇല്ല. ലെസ്ബിയൻസിനും സമൂഹത്തിൽ സ്വാഭാവിക ജീവിതം നയിക്കാൻ കഴിയും. ഞങ്ങൾ ഈ സമൂഹത്തിന് അത് കാണിച്ച് കൊടുക്കും.” ശ്രീജ\nകഴിഞ്ഞ ദിവസം കേരള ഹൈക്കോടതി രണ്ട് ലെസ്ബിയൻ ജോഡികളെ ഒരുമിച്ച് ജീവിക്കാൻ അനുവദിച്ച് കൊണ്ട് ഉത്തരവിട്ടിരുന്നു.\nഅരുണയ്‌ക്കൊപ്പം ഒരുമിച്ച് താമസിക്കാൻ അനുവദിക്കണമെന്നാവശ്യപ്പെട്ട് ശ്രീജ ഹൈക്കോടതിയിൽ നൽകിയ ഹേബിയസ് കോർപ്പസ് ഹർജിയിൽ ആണ് ഹർജിക്കാരിയ്ക്ക് അനുകൂലമായി ഹൈക്കോടതി ഉത്തരവിട്ടത്. ഒരുമിച്ച് ജീവിക്കാനുള്ള അരുണയുടെയും ശ്രീജയുടെയും തീരുമാനത്തെ അരുണയുടെ വീട്ടുകാർ എതിർക്കുകയും അരുണയെ ബലമായി കൂട്ടികൊണ്ട് പോവുകയും ചെയ്തിരുന്നു. എന്നാൽ ഇതിനെതിരെ ശ്രീജ ഹൈക്കോടതിയിൽ നിന്ന് ഇരുവർക്കും അനുകൂലമായ വിധി നേടിയെടുക്കുകയായിരുന്നു.\nഇന്നലെ ഒന്നരമാസത്തെ ഇടവേളയ്ക്ക് ശേഷം അരുണയും ശ്രീജയും വീണ്ടും ഒരുമിച്ചു. കഴിഞ്ഞ മാസം 12നാണ് ഒരുമിച്ച് താമസിക്കുകയായിരുന്ന ഇരുവരെയും വേർപ്പെടുത്തി അരുണയുടെ വീട്ടുകാർ ബലമായി അരുണയെ പിടിച്ചു കൊണ്ട് പോയത്.\n“എന്റെ പങ്കാളിയെ തിരികെ വീട്ടിലേക്ക് കൊണ്ട് വരാനായതിൽ ഞാൻ വളരെയധികം അഭിമാനിക്കുന്നു. അമ്മ ജീവനോട് ഉണ്ടായിരുന്നെങ്കിൽ അവരായിരിക്കും ഇതിൽ ഏറ്റവും കൂടതൽ സന്തോഷിക്കുക” ശ്രീജ പറഞ്ഞു.\nആർട്ടിക്കൽ 377 എടുത്തുകളഞ്ഞതിന് ശേഷം സ്വവർഗ്ഗ ലൈംഗീകതയുമായി ബന്ധപ്പെട്ട പുറത്ത് വരുന്ന ആദ്യവിധിയാണ് ഇതെന്ന് ശ്രീജയ്ക്ക് വേണ്ടി ഹാജരായ വക്കീൽ ഫെർഹ അസീസ് പറഞ്ഞു.\n40 വയസ്സുള്ള ശ്രീജയും 24 വയസ്സുള്ള അരുണയും 2016ൽ ലെസ്ബിയൻ ഡേറ്റിങ് സൈറ്റ് വഴിയാണ് പരിചയപ്പെടുന്നത്. സൗഹൃദങ്ങൾക്കപ്പുറം ഇരുവരും തമ്മിലുള്ള ബന്ധം ശക്തിപ്പെട്ടതോടെ ജൂലൈയോട് കൂടി ഇരുവരും ഒരുമിച്ച് ജീവിക്കാൻ തീരുമാനിക്കുകയായിരുന്നു. ആഗസ്റ്റ് 12ന് തിരുവനന്തപുരത്തെ സ്വന്തം വീടുവട്ടിറങ്ങിയ അരുണ കൊല്ലത്തെ ശ്രീജയുടെ വീട്ടിലേക്ക് പോരുകയായിരുന്നു. തുടർന്ന് അരുണയുടെ വീട്ടുകാർ അരുണയെ കാണാനില്ലെന്ന് കാണിച്ച് പോലീസിൽ പരാതി നൽകുകയായിരുന്നു. തുടർന്ന് ആഗസ്റ്റ് 13ന് നെയ്യാറ്റിൻകര കോടതിയിൽ ഹാജരാക്കിയ അരുണയെ ശ്രീജയുടെ കൂടെ പോകാൻ കോടതി അനുവദിക്കുകയായിരുന്നു. എന്നാൽ കോടതിയ്ക്ക് പുറത്ത് അരുണയെ ബലം പ്രയോഗിച്ച് വീട്ടുകാർ കൂട്ടികൊണ്ട് പോവുകയായിരുന്നു. തുടർന്ന് വീട്ടുകാർ അരുണയ്ക്ക് മാനസികരോഗമാണെന്ന് കാണിച്ച് തിരുവനന്തപുരത്തുള്ള മാനസിക രോഗാശുപത്രിയിൽ ആക്കുകയായിരുന്നു. ആശുപത്രിയിൽ വെച്ച് അരുണയെ കണ്ട ശ്രീജ ഹൈക്കോടതിയിൽ ഹേബിയസ് കോർപ്പസ് ഹർജി നൽകുകയും ഇരുവർക്കും അനുകൂലമായ വിധി നേടി എടുക്കുകയും ചെയ്തു.\nവിദേശത്ത് ഒരു ബിസിനസ്സ് കമ്പനിയിൽ ജോലി നോക്കുകയാണ് ശ്രീജ. ചെറുപ്പത്തിലേ അച്ഛൻ മരിച്ച ശ്രീജയുടെ ‘അമ്മ ക്യാൻസർ ബാധിച്ച് 2012ൽ മരണപ്പെടുകയായിരുന്നു. “അമ്മയോട് താൻ ലെസ്ബിയൻ ആണെന്ന് പറഞ്ഞിരുന്നു. അമ്മയ്ക്കത് നല്ല വിഷമം ഉണ്ടാക്കി. ഞാൻ എങ്ങനെ ജീവിക്കുമെന്നുള്ള കാര്യമോർത്തായിരുന്നു അമ്മയ്ക്ക് ടെൻഷൻ ഉണ്ടായിരുന്നത്. എന്നാൽ ഒരിക്കൽ പോലും അമ്മ എന്റെ ലൈംഗീകത സംബന്ധിച്ച തീരുമാനത്തെ അപമാനിച്ചിട്ടില്ല. എന്റെ പഠനം ഞാൻ പൂർത്തിയാക്കാൻ നിൽക്കാതെ സാമ്പത്തികമായി മെച്ചപ്പെട്ട അവസ്ഥയിലേക്കെത്താൻ അങ്ങനെയാണ് വിദേശത്ത് ജോലിയ്ക്ക് പോയത്.”\nസ്വവർഗ്ഗാനുരാഗം കുറ്റകരമല്ലാതാക്കിയ സുപ്രീം കോടതി വിധിക്കു ശേഷം സ്വവർഗ്ഗ വിവാഹം നിയമപരമാക്കുന്നതിനായി തങ്ങൾ കാത്തിരിക്കുകയാണെന്നാണ് ഇരുവരും പറഞ്ഞത്. സുപ്രീം കടോത്തി വിധി വന്നെങ്കിലും ഇപ്പോഴും സ്വവർഗ്ഗാനുരാഗം മാനസിക രോഗമാണെന്ന് നിലയിലാണ് സമൂഹം കാണുന്നതെന്നും ഈ ചിന്താഗതിയ്ക്ക് മാറ്റം വരണമെന്നും ഇരുവരും അഭിപ്രായപ്പെട്ടു. “രണ്ട് സ്ത്രീകൾ പരസ്പരം ഇഷ്ട്ടപെടുന്നതിലോ, ഒരുമിച്ച് താമസിക്കുന്നതിലോ അസ്വാഭാവികമായി യാതൊന്നും തന്നെ ഇല്ല. ലെസ്ബിയൻസിനും സമൂഹത്തിൽ സ്വാഭാവിക ജീവിതം നയിക്കാൻ കഴിയും. ഞങ്ങൾ ഈ സമൂഹത്തിന് അത് കാണിച്ച് കൊടുക്കും.” ശ്രീജ പറഞ്ഞു.\nPrevനടക്കൂ, സ്‌ട്രോക്ക് ഒഴിവാക്കൂ\nNextപാർശ്വവൽക്കരിക്കപ്പെട്ടവർക്ക് ലഭിക്കുന്ന അംഗീകാരമാണ് ആധാർ; സ്വകാര്യ കമ്പനികൾക്ക് വിവരങ്ങൾ ആവശ്യപ്പെടാനാവില്ല


പുരുഷന്‍മാര്‍ക്ക് സ്തനവളര്‍ച്ച വന്നാല് | Health| Gynecomastia\nSep 5, 2020, 09:48 AM IST\nഗുരുതരമായ ഒരു ശരീര സൗന്ദര്യ പ്രശ്‌നമാണ് മിക്കവര്‍ക്കും ഇത്\n# ഡോ. ജിമ്മി മാത്യു (ഇന്‍ഫോ ക്ലിനിക് )\nഇച്ചിരി പേടിച്ചു കേട്ടോ. എങ്കിലും ഇത് വളർച്ചയുടെ ഭാഗമാണ് എന്ന് മനസിലാക്കിയപ്പോൾ ആശ്വാസമായി. ഒന്ന് രണ്ടു വർഷങ്ങൾ കൊണ്ട്, അതങ്ങു പോവുകയും ചെയ്തു.\nഎങ്കിലും കൂട്ടുകാരുടെ കളിയാക്കലുകൾ ഒക്കെ ഉണ്ടായിരുന്നു. തമാശ അല്ലിത്. അത്യധികം മനപ്രയാസം ചിലരിൽ ഇത് ഉണ്ടാക്കാം.\nആണുങ്ങൾക്ക് സ്തനങ്ങൾ എന്തിന്\nനമ്മുടെ ശരീര ഘടന അടിസ്ഥാനപരമായി മിക്ക സസ്തനികളുടേത് പോലെ തന്നെ പെൺ ശരീരത്തിന്റെ ആണ്. ഗർഭാവസ്ഥയിൽ, ഒരു ജനിതക ആണിന്റെ വൃഷണങ്ങൾ മുളക്കുന്നതോടെ ആണ് ഈ ശരീര ഘടന മാറി ആണ് ആവുന്നത് എന്ന് പറയാം. വൃഷണങ്ങളിൽ നിന്ന് വരുന്ന ടെസ്റ്റോസ്റ്റിറോൺ ആണ് പ്രധാനമായും കാരണം . അത് കൊണ്ട് തന്നെ ആണുങ്ങളിൽ ചെറു സ്തനങ്ങൾ ഉണ്ട്.\nപെണ്ണുങ്ങളിൽ കൗമാര സമയത്ത് ഈസ്ട്രജൻ എന്ന ഹോർമോൺ മൂലം സ്തനങ്ങൾ വളരുന്നു . ആണുങ്ങളിൽ ഇത് സംഭവിക്കുന്നില്ല എന്ന് മാത്രം . ആണുങ്ങളിലും പെണ്ണുങ്ങളിലും, ആൺ ഹോർമോണുകളും പെൺ ഹോർമോണുകളും ഉണ്ട്. ഇതിന്റെ തമ്മിലുള്ള അളവുകളുടെ ബാലൻസ് വ്യത്യാസപ്പെട്ടിരിക്കും എന്ന് മാത്രം. എങ്കിലും ചില പ്രത്യേക സാഹചര്യങ്ങളിൽ, ഈ ബാലൻസ് സ്വല്പം തെറ്റാം. അപ്പോൾ സ്വല്പം സ്തന വളർച്ച ഉണ്ടാവാം.\nജനിച്ച ഉടനെ വലിയ ഒരു ശതമാനം ആൺകുട്ടികളിൽ സ്തനങ്ങൾ വലുതായി കാണാം. ചിലപ്പോൾ സ്തനങ്ങളിൽ നിന്ന് പാലും വന്നേക്കാം . അമ്മയുടെ ഈസ്ട്രജൻ മൂലം ആണിത്. ഏതാനും ആഴ്ചക്കുള്ളിൽ ഇത് നിശ്ശേഷം മാറും.\nപല ആൺകുട്ടികൾക്കും ഹോർമോണൽ ഒഴുക്കിന്റെ കാലത്ത് ചില ഈസ്ട്രജൻ, ടെസ്റ്റോസ്റ്റിറോൺ അളവ് പിണക്കങ്ങളാൽ സ്തന വളർച്ച കണ്ടേക്കാം. ഞെക്കിയാലോ മുട്ടിയാലോ വേദനയും ഉണ്ടായേക്കാം. സാധാരണ ഗതിയിൽ മാസങ്ങൾ കൊണ്ടോ ഒന്നോ രണ്ടോ വർഷങ്ങൾ കൊണ്ടോ സംഭവം ചുങ്ങിക്കോളും. ഇത് വളർച്ചയുടെ ഒരു ഭാഗമായി കണ്ടാൽ മതി.\nഅൻപത് വയസ്സിന് ശേഷം\nവയസാവും തോറും ടെസ്റ്റോസ്റ്റിറോൺ കുറഞ്ഞു വരും. ഒരു അറുപത്, അറുപത്തഞ്ചു വയസ്സിനു ശേഷം ലേശം സ്തനവളർച്ച സർവ സാധാരണം ആണെന്ന് പറയാം.\nചില മരുന്നുകൾ ആൺ സ്തന വളർച്ച ഉണ്ടാക്കിയേക്കാം. കാൻസറിന്റെ ചികിത്സ പ്രത്യേകിച്ചും പ്രോസ്റ്റേറ്റ് കാൻസറിന്റേത്, ഇത് പോലുള്ള ഒന്നാണ്. ഡിജോക്സിൻ, സ്പൈറോണോലാക്ടോൺ, സിമെറ്റിഡിൻ, ചില ആന്റി ഡിപ്രെസെന്റുകൾ, സൈക്കോട്രോപിക്കുകൾ അങ്ങനെ പല മരുന്നുകൾക്കും ഈ ഒരു പാർശ്വഫലം ഉണ്ടാക്കാനുള്ള സാധ്യത ഉണ്ട്. ഉണ്ടാക്കും എന്നല്ല ഉണ്ടാക്കിയേക്കാം എന്നാണ്.\nബോഡി ബിൽഡിങ് ചെയ്യുമ്പോൾ മസിലുകൾ വളരാൻ നിയമ വിരുദ്ധമായി അനാബോളിക് സ്റ്റിറോയിഡുകൾ ഉപയോഗിക്കുന്നവർ ഉണ്ട്. ഗുരുതര പാർശ്വ ഫലങ്ങൾ ഇവ ഉണ്ടാക്കാം. ഗൈനെക്കോമാസ്റ്റിയ എന്ന ആൺ സ്തന വളർച്ചയും ഉണ്ടാക്കാം. മസിലിനു പകരം, ഉഗ്രൻ സ്തനങ്ങൾ വളർന്നു വന്നേക്കാം ജാഗ്രതൈ!\nഇച്ചിരി സങ്കടകരമായ കാര്യം പറയട്ടെ വെള്ളമടി ആ സംഭവം വരുത്തിയേക്കാം ! കഞ്ചാവും അതെ.\nഹോര്മോണുകളുടെ വ്യതിയാനങ്ങൾ ഉണ്ടാക്കുന്ന അസുഖങ്ങൾ, ചില ട്യൂമറുകൾ, കരൾ, വൃക്ക രോഗങ്ങൾ, അങ്ങനെ ചില രോഗങ്ങൾ ഈ അവസ്ഥ ഉണ്ടാക്കിയേക്കാം.\nഅപ്പോൾ ആൺ സ്തന വളർച്ച പല കാരണങ്ങൾ കൊണ്ട് ഉണ്ടാവാം. രണ്ടു വശത്തും ഒരു പോലെ വളരാം. ചിലപ്പോൾ ഒരു വശത്തായിരിക്കും വളർച്ച കൂടുതൽ.\nഇനി ഉള്ളതാണ് ഏറ്റവും പ്രധാനപ്പെട്ട കാര്യം. ആൺ സ്തന വളർച്ചയെപ്പറ്റി ഏറ്റവും ആശങ്കയോടെ വരുന്നവർ മിക്കവരും കൗമാരം കഴിഞ്ഞ ചെറുപ്പക്കാർ ആണ്. ഇവരിൽ മഹാഭൂരിപക്ഷത്തിനും ഒരു അസുഖവുമില്ല. കൗമാരത്തിലും, വയസ്സായവരിലും സാധാരണയായി കാണാറുള്ളതിനേയും ഒരു അസുഖം ആയി കാണാനാവില്ല .\nഅതായത്, ആൺ സ്തന വളർച്ച മിക്കവരിലും ഒരു അസുഖമേയല്ല. അല്ലെങ്കിൽ തന്നെ എല്ലാ ആണുങ്ങൾക്കും ചെറിയ സ്തനങ്ങൾ ഉണ്ടല്ലോ. ചിലർക്ക് അലോസരം ഉണ്ടാക്കുന്ന വിധത്തിൽ അത് വലുതാണ് എന്ന് മാത്രം. കുറച്ചു പാരമ്പര്യവും കണ്ടേക്കാം. ഇങ്ങനെ ഉള്ളവരിൽ സ്തന ദശകൾ മാത്രമല്ല, ചുറ്റിനും കൊഴുപ്പ് അടിയുന്ന ശരീര പ്രകൃതിയും കാണാറുണ്ട്.\nപക്ഷേ പലർക്കും ഇത് വലിയ മാനസിക വിഷമം ഉണ്ടാക്കുന്നതായി കാണുന്നു. കൂട്ടുകാരുടെ കളിയാക്കലുകൾ ഒരു വശത്ത്, തന്റെ ആണത്തത്തെ പറ്റി ഉള്ള ആശങ്കകൾ വേറൊരു വശത്ത്.\nഗുരുതരമായ ഒരു ശരീര സൗന്ദര്യ പ്രശ്നമാണ് മിക്കവർക്കും ഇത്.\nഎപ്പോഴാണ് അപ്പോൾ ഡോക്ടറെ കാണേണ്ടത്\nഏതെങ്കിലും മരുന്ന് സ്ഥിരമായി കഴിച്ചു തുടങ്ങിയതിന് ശേഷം ആണ് കാണുന്നതെങ്കിൽ. (വേറെ മരുന്ന് ആക്കിയാൽ ചിലപ്പോ ശരിയായേക്കാം)\nഇങ്ങനത്തെ സംശയങ്ങൾ ഉണ്ടെങ്കിൽ ആദ്യം ഒരു ഫിസിഷ്യനെയോ എൻഡോക്രൈനോളജി ഡോക്ടറെയോ കാണുന്നതാണ് നല്ലത്.\nപക്ഷേ ഇത് ഒരു ശരീര സൗന്ദര്യപ്രശ്നം മാത്രമായിട്ടാണ് തോന്നുന്നതെങ്കിൽ നേരിട്ട് ഒരു പ്ലാസ്റ്റിക് സർജനെ കാണുന്നതിൽ തെറ്റില്ല. എന്തെങ്കിലും സംശയങ്ങൾ ഉണ്ടെങ്കിൽ എൻഡോക്രൈനോളജി കൺസൾട്ടേഷനും മറ്റു ടെസ്റ്റുകളും മറ്റും ചെയ്യാവുന്നതേ ഉള്ളു. ചില ജനറൽ സർജന്മാരും ഗൈനെക്കോമാസ്റ്റിയ ശസ്ത്രക്രിയ ചെയ്യാറുണ്ടെങ്കിലും അടിസ്ഥാനപരമായി ഇത് ഒരു ശരീര സൗന്ദര്യ പ്രശ്നം ആയത് കൊണ്ടും നല്ല റിസൾട്ട് കിട്ടാൻ ലൈപ്പോസക്ഷൻ മിക്കവാറും വേണ്ടി വരും എന്നത് കൊണ്ടും, ഇതിനെ ഒരു പ്ലാസ്റ്റിക് സർജിക്കൽ പ്രശ്നമായി കാണുന്നതിൽ തെറ്റില്ല.\nചുറ്റും ഉള്ള കൊഴുപ്പ് ലൈപ്പോസക്ഷൻ ചെയ്തു എടുക്കുക ആണ് ആദ്യ പടി. തീരെ ചെറിയ ദ്വാരങ്ങളിലൂടെ ഇത് ചെയ്യാവുന്നതേ ഉള്ളു. മുഴുവൻ ദശയും അങ്ങനെ വന്നില്ലെങ്കിൽ നിപ്പിളിന്റെ ചുറ്റും ഉള്ള ബ്രൗൺ ഏരിയോളയും സാധാരണ തൊലിയും തമ്മിലുള്ള വരയിലൂടെ ചെറിയ മുറിവുണ്ടാക്കി ബാക്കിയുള്ളത് എടുക്കാം. ഷർട്ട് ഊരിയാലും മുറിവിന്റെ പാടുകൾ കാണാത്ത രീതിയിൽ തീരെ ചെറുതായിരിക്കും.\nഒരു ദിവസം ആശുപത്രി വാസമേ മിക്കവാറും പേർക്കും വേണ്ടി വരുള്ളൂ. ചെറിയ സ്തന വളർച്ചകൾ ആ ദിവസം തന്നെ വീട്ടിൽ വിടുന്ന സർജന്മാരും ഉണ്ട്.\nഏതൊരു ശസ്ത്രക്രിയയേയും പോലെ അപൂർവമായി സങ്കീർണതകൾ ഉണ്ടാവാം . പൊതുവെ വളരെ സുരക്ഷിത ശസ്ത്രക്രിയ ആണിത്. വിശദാംശങ്ങൾ ഡോക്ടറോട് തന്നെ ചോദിക്കുകയാവും ഉചിതം.\n🔮ഗൈനെക്കോമാസ്റ്റിയ അഥവാ ആണുങ്ങളിലെ സ്തന വളർച്ച🔮 എനിക്ക് ഒരു പതിനാല് വയസ്സായപ്പോ നെഞ്ചത്ത് രണ്ടു വശത്തും ഒരു വേദന ! ...\nPosted by Info Clinic on Friday, September 4, 2020\nContent Highlights:what is Gynaecomastia breast development in men, Health


Indian Motorcycles India:2022 ചീഫ് ബോബർ ഡാർക്ക് ഹോഴ്‌സ് ഉടനെത്തും; ആദ്യ ടീസർ പങ്കുവെച്ച് ഇന്ത്യൻ മോട്ടോർസൈക്കിൾ - Malayalam DriveSpark\nPublished: Thursday, June 17, 2021, 17:28 [IST]\nഇന്ത്യൻ മോട്ടോർസൈക്കിൾ 2022 ഇന്ത്യൻ ചീഫ് ബോബർ ഡാർക്ക് ഹോഴ്‌സിന്റെ ആദ്യ ടീസർ ചിത്രം പുറത്തിറക്കി. വരാനിരിക്കുന്ന ക്രൂയിസറിന്റെ സിലൗറ്റ് ഉൾക്കൊള്ളുന്ന ടീസർ ചിത്രം സോഷ്യൽ മീഡിയ ചാനലുകളിലാണ് കമ്പനി പങ്കിട്ടത്.\nഒപ്പം മോട്ടോർസൈക്കിളിന്റെ V-ട്വിൻ എഞ്ചിൻ, ഫ്യുവൽ ടാങ്ക്, റിയർ കൗൾ എന്നിവയുടെ ഒരു വ്യൂവും നൽകുന്നു. റിയർവ്യൂ മിററുകൾ, ഹെഡ്‌ലൈറ്റ് മാസ്ക്, ഫ്രണ്ട് ഫെൻഡർ, ടേൺ സിഗ്നൽ ഇൻഡിക്കേറ്ററുകൾ എന്നിവയും ദൃശ്യമാണ്.\n2022 ഇന്ത്യൻ ചീഫ് ബോബർ ഡാർക്ക് ഹോഴ്‌സ് ടീസർ ഇമേജ് "ഉടൻ വരുന്നു" എന്ന് പറയുന്നു, അതിനാൽ മനോഹരമായ ക്രൂസർ ഇന്ത്യൻ വിപണിയിൽ വരും ദിവസങ്ങളിലോ ആഴ്ചകളിലോ എത്തുമെന്ന് പ്രതീക്ഷിക്കാം.\nഈ വർഷം മാർച്ചിൽ ഇന്ത്യൻ മോട്ടോർസൈക്കിൾ ഇന്ത്യൻ വിപണിയിൽ 2022 ഇന്ത്യൻ ചീഫ് ലൈനപ്പ് പ്രഖ്യാപിച്ചിരുന്നു. ചീഫ് ഡാർക്ക് ഹോഴ്സ്, ചീഫ് ബോബർ ഡാർക്ക് ഹോഴ്സ്, സൂപ്പർ ചീഫ് ലിമിറ്റഡ് എന്നിവ ഇതിൽ ഉൾപ്പെടും.\nഎൻട്രി ലെവൽ മോഡലിന്റെ എക്സ്-ഷോറൂം വില 20,75,922 രൂപയിൽ നിന്ന് ആരംഭിക്കുമെന്നും കമ്പനി പങ്കുവെച്ചിരുന്നു. എന്നിരുന്നാലും, മറ്റ് രണ്ട് മോഡലുകളുടെ വിലകൾ വെളിപ്പെടുത്തിയിട്ടില്ല.\nഇന്ത്യൻ മോട്ടോർസൈക്കിളിന്റെ പത്രക്കുറിപ്പും 2022 ചീഫ് ലൈനപ്പ് രാജ്യത്തുടനീളം ഡീലർഷിപ്പുകളിൽ എത്തിയിട്ടുണ്ടെന്ന് വ്യക്തമാക്കിയിരുന്നു. താൽപ്പര്യമുള്ള ഉപഭോക്താക്കൾക്ക് ഔട്ട്‌ലെറ്റുകൾ സന്ദർശിച്ച് പുതിയ മോഡലുകൾ പരിശോധിക്കാം.\nഅപ്‌ഡേറ്റുചെയ്‌ത ശ്രേണിക്കുള്ള ബുക്കിംഗുകളും നിർമ്മാതാക്കൾ തുറന്നിട്ടുണ്ട്. 3.0 ലക്ഷം രൂപയുടെ ടോക്കൺ തുക നൽകി ഉപയോക്താക്കൾക്ക് ഇവയിലൊരെണ്ണം റിസർവ് ചെയ്യാം.\nഇപ്പോൾ, 2022 ചീഫ് ലൈനപ്പിലെ മൂന്ന് മോഡലുകളിലൊന്നായ 2022 ഇന്ത്യൻ ചീഫ് ബോബർ ഡാർക്ക് ഹോഴ്‌സ് ഒടുവിൽ ഇന്ത്യൻ വിപണിയിലെത്തിക്കാൻ ഒരുങ്ങുകയാണ് നിർമ്മാതാക്കൾ.\nMY2022 -നായുള്ള ചീഫ് ലൈനപ്പ് മെച്ചപ്പെടുത്തുന്നതിനായി ഇന്ത്യൻ മോട്ടോർസൈക്കിൾ ഉപഭോക്താക്കളുടെ പ്രതികരണം കണക്കിലെടുത്തിട്ടുണ്ട്. പുതിയ മോഡലുകൾ അടുത്ത ലെവൽ സാങ്കേതിക പരിഷ്കരണങ്ങൾ കൊണ്ട് വരും. ഹ്രസ്വമായ വീൽബേസ്, കുറഞ്ഞ സീറ്റ് ഉയരം, കുറഞ്ഞ ഭാരം എന്നിവയാൽ വിശാലമായ നിരവധി റൈഡർമാർക്ക് മോട്ടോർസൈക്കിളുകളെ കൂടുതൽ സമീപിക്കാനാകും.\n2022 ഇന്ത്യൻ ചീഫ് ബോബർ ഡാർക്ക് ഹോഴ്‌സിന് കരുത്ത് പകരുന്നത് ബ്രാൻഡിന്റെ തണ്ടർസ്ട്രോക്ക് 116 V-ട്വിൻ എയർ-കൂൾഡ് എഞ്ചിനാണ്, ഇത് 3,200 rpm -ൽ 1600 Nm torque പമ്പ് ചെയ്യുന്നു. 1890 സിസിയുടെ ഡിസ്‌പ്ലേസ്‌മെന്റുള്ള ഇതിന് ആറ് സ്പീഡ് ഗിയർബോക്‌സുമായി ഇണചേരുന്നു. ശൂന്യമായ ടാങ്കിൽ, മോട്ടോർസൈക്കിളിന്റെ ഭാരം 304 കിലോഗ്രാമാണ്. എൽഇഡി ഹെഡ്‌ലാമ്പ്, ബ്ലാക്ക്ഔട്ട് ബോബർ ഡിസൈൻ, ബ്ലൂടൂത്ത് കണക്റ്റിവിറ്റിയുള്ള 4.0 ഇഞ്ച് ടച്ച്‌സ്‌ക്രീൻ ഇൻസ്ട്രുമെന്റ് ക്ലസ്റ്റർ എന്നിവയും അതിലേറെയും പ്രധാന സവിശേഷതകളിൽ ഉൾപ്പെടുന്നു.\nIndian Motorcycles Shared First Teaser Image Of 2022 Chief Bobber Dark Horse V-Twin Cruiser. Read in Malayalam.\nStory first published: Thursday, June 17, 2021, 17:28 [IST]


maramaakri: ആ വഴിയുടെ കിഴക്കേ അറ്റത്തൊരു കൊട്ടാരവും സംഗീതവും\nആ വഴിയുടെ കിഴക്കേ അറ്റത്തൊരു കൊട്ടാരവും സംഗീതവും\nസത്യജിത് റേ ഇന്നുണ്ടായിരുന്നെങ്കില്? അദ്ദേഹം ബ്ലോഗ് എഴുതുകയായിരുന്നെങ്കില്? അദ്ദേഹം എഴുതിയ ഒരു ബ്ലോഗ് വായിക്കുന്ന രസം ലഭിച്ചു 'The Winding Route toaMusic Room' എന്ന റേയുടെ പഴയ ലേഖനം വായിച്ചപ്പോള്. Jalsaghar എന്ന സിനിമക്കുവേണ്ടി ലൊക്കേഷന് തേടി അലഞ്ഞ കഥ, ഒരു അപ്രതീക്ഷിത വഴിത്തിരിവിന്‍റെ കഥ. ആ സുഖം നിങ്ങളുമായി പങ്കു വെയ്ക്കാനായി വിവര്‍ത്തനം ചെയ്യുകയാണ്:\n'നിങ്ങള് നിമിതയില് പോയിട്ടുണ്ടോ? അവിടുത്തെ കൊട്ടാരം കണ്ടിട്ടുണ്ടോ?' ഓല മേഞ്ഞ ആ ചായക്കടയിലിരുന്ന വൃദ്ധന് ഞങ്ങളോട് ചോദിച്ചു. കല്‍ക്കട്ടയില് നിന്ന് നൂറ്റന്‍പതു മൈല് അകലെ ലാല്‍ഗോളയില് ഒരു കൊട്ടാരം കണ്ടതിനു ശേഷം നിരാശരായി മടങ്ങുകയായിരുന്നു ഞങ്ങള്. ഒരു സിനിമക്കു വേണ്ടി ഇതേവരെ കണ്ടത് പതിമൂന്നു കൊട്ടാരങ്ങള്. അതിനാല് ആകാംക്ഷ ഒട്ടുമില്ലാതെ ഞാന് ചോദിച്ചു: 'നിമിത? അതെവിടെ?'\n'ഇവിടെ നിന്ന് അറുപതു മൈല് ദൂരെ. ഹൈവേയില് ക്കൂടി ഇരുപത്തഞ്ചു മൈല് പിന്നിടുമ്പോള് വഴി തിരിയുന്നത് കാണാം. പദ്മാ നദിയുടെ കിഴക്കേ തീരത്ത് നിമിത. പടിഞ്ഞാറ് ഭാഗം പാക്കിസ്ഥാന് (ഇപ്പോള് ബംഗ്ലാദേശ്). അത് ചൌധുരിമാരുടെ കൊട്ടാരം. നിങ്ങള് ഇത്രയും നേരം സംസാരിച്ചത് കേട്ടിരുന്നതിനാല് ഇടപെട്ടെന്ന് മാത്രമേയുള്ളൂ. അത് കൂടി കണ്ടിട്ട് പദ്ധതി വേണ്ടെന്നു വച്ചാല് മതി.'\nവലതു കാല് പ്ലാസ്റ്ററില് ഇട്ടിരിക്കുംപോളായിരുന്നു താരാശങ്കര് ബാനര്‍ജിയുടെ ചെറുകഥ സിനിമ ആക്കാന് എനിക്ക് മോഹം ഉദിച്ചത്. സംഗീതത്തില് ഭ്രമം കയറി സ്വത്തു മുഴുവന് നശിപ്പിച്ച ജമീന്ദാരുടെ കഥ. അതിനായി ഒരു കൊട്ടാരം വേണം. സ്റ്റുഡിയോയില് സെറ്റ് ഇടാനുള്ള പണം എനിക്കില്ലതാനും.\nഞങ്ങള് നിമിതയില് എത്തിയപ്പോള് വൃദ്ധന് പറഞ്ഞതിലും അപ്പുറം രസം. തകര്‍ന്നുകൊണ്ടിരിക്കുന്ന കൊട്ടാരം വാക്കുകളില് വര്‍ണിക്കാന് ആവില്ല. ചുറ്റുമുള്ള ഗ്രാമം മുഴുവനും പദ്മ കവര്‍ന്നെടുത്തിട്ട് അവിടെ വെറും മണല്‍കൂനകള് മാത്രം അവശേഷിപ്പിച്ചിരിക്കുന്നു. ഗ്രീക്ക് തൂണുകളും മറ്റുമായി ഈ നഷ്ട സൌഭാഗ്യങ്ങളുടെ കഥപറയാന് വെമ്പി നില്‍ക്കുകയാണ് നമ്മുടെ കൊട്ടാരം.\nഇപ്പോഴത്തെ ഉടമസ്ഥന് ഗണേന്ദ്ര നാരായണ് ചൌധുരിക്ക് എഴുപതു വയസ്സും ഒരു ബ്രിട്ടീഷ് സ്ഥാനവും സ്വന്തമായുണ്ട്. പണ്ടൊരു നാള് പ്രഭാത ഭക്ഷണം കഴിക്കവേ വീടിനു ചുറ്റുമുള്ള ഒരു ചതുരശ്ര മൈല് കൃഷിയിടം വെള്ളപ്പൊക്കത്തില് ഒഴുകിപ്പോയ കഥ അദ്ദേഹം പറഞ്ഞു. പദ്മയുടെ ആര്‍ത്തി കുപ്രസിദ്ധമാണല്ലോ.\n'ഇനി അത് ആവര്‍ത്തിക്കില്ല എന്നുണ്ടോ?' എനിക്ക് ജിജ്ഞാസയായി\n'മഴക്കൊപ്പം അത് പ്രതീക്ഷിക്കണമല്ലോ'\n'എന്നിട്ടെന്തേ മാറിത്താമാസിക്കാത്തത്?' ഞാന് ചോദിച്ചു\n'വീടുമാറില്ല, ഈ കെട്ടിടത്തോടൊപ്പം ഞങ്ങളും തീരും': മറുപടി.\nഞങ്ങളുടെ ഭാവനയിലെ കൊട്ടാരം തന്നെയായിരുന്നു ഇത്, സംഗീത മുറി ഒഴിച്ച്. കഥയില് പറഞ്ഞിരിക്കുന്ന അത്രയും വലുതല്ല ഇത്. നിമിതയിലെ കൊട്ടാരത്തില് സംഗീത സദസ്സുകള് നടത്താന് മാത്രമായി ഈ മുറി പണി കഴിപ്പിച്ചത് തന്‍റെ അമ്മാവന് ഉപേന്ദ്ര നാരായണ് ചൌധുരി ആയിരുന്നെന്ന് ഉടമസ്ഥന്‍റെ വിവരണം. നിമിതയിലെ സംഗീത മുറിയില് എന്‍റെ ഭാവനയിലെ ഗാന രംഗങ്ങള് ചിത്രീകരിക്കാന് കഴിയാത്തതിനാല് ആ ഭാഗം മാത്രം വിശാലമായ സെറ്റ് ഇട്ട് സ്റ്റുഡിയോയില് കാര്യം കഴിക്കാന് തീരുമാനിച്ചു. കഥയിലെ കൊട്ടാരത്തിനെ അപേക്ഷിച്ച് രണ്ടു കുറവുകള് കൂടി ഈ കൊട്ടാരത്തിന് ഉണ്ട്. വെള്ളക്കുതിരയും ആനയും ഇവിടില്ല. ഇരുപത്തഞ്ചു വര്‍ഷങ്ങള്‍ക്കു മുന്‍പ് ആന ഉണ്ടായിരുന്നതായി ചൌധുരി പറഞ്ഞു. അതിനാല് ഞങ്ങള് പിന്നീട് ഒരു രാജാവിന്‍റെ പക്കല് നിന്ന് ഒരാനയെ കടം വാങ്ങി, 165 മൈല് നടത്തിച്ച്, അഞ്ചു നദികളും നീന്തിക്കടത്തി നിമിതയില് എത്തിച്ചു. വെള്ളക്കുതിരയെ കിട്ടിയത് കല്‍ക്കട്ടയിലെ ഒരു രാജ കുടുംബാംഗത്തിന്‍റെ കുതിരാലയത്തില് നിന്നായിരുന്നു. അദ്ദേഹത്തിന് അതിനെ പോറ്റാന് കഴിയാത്തത്ര ദാരിദ്രം ആയിരുന്നതിനാല് ഇരുന്നൂറു രൂപയ്ക്ക് ഞങ്ങള്‍ക്ക് വില്‍ക്കാന് സന്തോഷമേ ഉണ്ടായിരുന്നുള്ളൂ.\nനിമിതയില് നിന്ന് തിരിച്ചെത്തിയ ഉടന് ഞാന് കഥാകൃത്തിനെ ഫോണില് വിളിച്ചു. ലൊക്കേഷന് തപ്പി നടന്ന കഥകള് അദ്ദേഹത്തിന് അറിയാമായിരുന്നു.\n'അവസാനം ഞങ്ങള് ഞങ്ങളുടെ സ്ഥലം കണ്ടെത്തി' ഞാന് പറഞ്ഞു\n'നിമിത എന്നൊരു ഓണം കേറാ മൂലയില്'\n'നിമിത!' താരാശങ്കര് ബാനര്‍ജിയുടെ ശബ്ദത്തില് തിരിച്ചറിവിന്‍റെ ഒരു വെള്ളിടി മുഴങ്ങിയോ? 'നിങ്ങള് കണ്ടത് ചൌധരിയുടെ കൊട്ടാരം ആവില്ലല്ലോ?' അദ്ദേഹം തിരക്കി.\n'അതു തന്നെയാണിടം' - ഞാന്.\n'ഇതെങ്ങിനെ സംഭവിച്ചു? ഞാന് നിമിതയില് പോയിട്ടില്ല. ബംഗാളിലെ ജമീന്ദാര്‍മാരുടെ ചരിത്രത്തില് അവിടെ ഉണ്ടായിരുന്ന ഉപേന്ദ്ര നാരായണ് ചൌധുരി യെപ്പറ്റി ഞാന് പണ്ടൊരിക്കല് വായിച്ചിരുന്നു. ആ മനുഷ്യനെ മാതൃകയാക്കിയാണ് ഞാന് എന്‍റെ കഥയിലെ സംഗീത സ്നേഹിയായ രാജാവിനെ സൃഷ്ടിച്ചത്!'\n- Sathyajit Ray,\n'The Winding Route toaMusic Room', 1963\nOur Films, Their Films (pages 44-47)\nPosted by മരമാക്രി at 10:29


New Year 2022 : ഫിഫ ലോകകപ്പ്, ടി20 ലോകകപ്പ്, ലോക അത്‌ലറ്റിക്‌സ്; 2022ല് കായികപ്രേമികളുടെ കണ്ണിന് വിശ്രമമില്ല | ICC T20 World Cup FIFA World Cup World Athletics Championships these are the major Sporting events in 2022\nഫുട്‌ബോള്, ക്രിക്കറ്റ് ലോകകപ്പുകള് മാത്രമല്ല, അത്‌ലറ്റിക്‌സിലും തീപാറും പോരാട്ടങ്ങളുടെ 2022\nThiruvananthapuram, First Published Jan 1, 2022, 1:03 PM IST\nതിരുവനന്തപുരം: പുതുവർഷത്തിൽ (2022) കായികപ്രേമികളെ കാത്തിരിക്കുന്നത് വിശ്രമമില്ലാത്ത നാളുകൾ. എല്ലാ കായിക ഇനങ്ങളിലും വമ്പൻ പോരാട്ടങ്ങളാണ് 2022ൽ അരങ്ങേറുക. ഫിഫ ലോകകപ്പും (FIFA World Cup Qatar 2022) ടി20 ലോകകപ്പും (2022 ICC Men's T20 World Cup) മാത്രമല്ല, അത്‌ലറ്റിക്‌സില് ലോക ചാമ്പ്യന്‍ഷിപ്പും (2022 World Athletics Championships), കോമണ്‍വെല്‍ത്ത് (XXII Commonwealth Games), ഏഷ്യന് ഗെയിംസുകളുമടക്കം (XIX Asiad) ട്രാക്ക് ആന്‍ഡ് ഫീല്‍ഡിലും വമ്പന് പോരാട്ടങ്ങളാണ് ഈ വര്‍ഷം അരങ്ങേറുക.\nപുതിയ ലക്ഷ്യങ്ങളും പുതിയ സ്വപ്‌നങ്ങളും പുതിയ പ്രതീക്ഷകളുമായി കായിക ലോകം പുതുവർഷത്തിലേക്ക് പ്രവേശിച്ചിരിക്കുന്നു. ഏഷ്യയിലേക്ക് തിരിച്ചെത്തുന്ന ഫിഫ ലോകകപ്പാണ് 2022 ഏറ്റവും വലിയ കായികോത്സവം. ഫുട്ബോൾ ലോകകപ്പിന് നവംബർ 21 മുതൽ ഡിസംബർ 18വരെ ഖത്തറിന്‍റെ മണ്ണില് പന്തുരുളും. ആവേശത്തിന്‍റെ പന്തുരുട്ടി ഐഎസ്എൽ ഉൾപ്പടെ വിവിധ ലീഗുകളും ടൂർണമെന്‍റുകളും 2022നേയും സജീവമാക്കും. യുവേഫ ചാമ്പ്യൻസ് ലീഗ് ഫൈനൽ മേയ് ഇരുപത്തിയെട്ടിനാണ്.\nക്രിക്കറ്റ് കലണ്ടറും ഇക്കുറി സമ്പന്നം. മാർച്ച് നാലിന് വനിതാ ഏകദിന ലോകകപ്പിനും ഒക്ടോബർ പതിനെട്ടിന് പുരുഷ ട്വന്‍റി 20 ലോകകപ്പിനും തുടക്കമാകും.\nഏപ്രിൽ രണ്ട് മുതലാണ് ഐപിഎല്. ഒളിംപിക്‌സിന് ശേഷം നീരജ് ചോപ്രയിലേക്ക് രാജ്യം ഒരിക്കല്‍ക്കൂടി ഉറ്റുനോക്കുന്ന ലോക അത്‍ലറ്റിക്‌സ് ചാമ്പ്യൻഷിപ്പ് ജൂലൈ 15 മുതൽ 24 വരെ നടക്കും. തൊട്ടുപിന്നാലെ ഇംഗ്ലണ്ടിൽ ജൂലൈ 28 മുതൽ ഓഗസ്റ്റ് എട്ടുവരെ കോമൺവെൽത്ത് ഗെയിംസ് അരങ്ങേറും. സെപ്റ്റംബർ 10 മുതൽ 25വരെ ചൈനയിൽ നടക്കുന്ന ഏഷ്യൻ ഗെയിംസാണ് ട്രാക്കിലെ മറ്റൊരു ശ്രദ്ധേയ പോരാട്ടം. ശീതകാല ഒളിംപിക്‌സിന് വേദിയാവുന്നതും ചൈന തന്നെ. ഫെബ്രുവരി നാലുമുതൽ 20വരെയാണ് തണുപ്പിലെ ചൂടന് പോരാട്ടങ്ങള്.\nഫോർമുല വൺ സീസൺ മാ‍ർച്ച് 20ന് ബഹറൈനിൽ തുടങ്ങി നവംബർ ഇരുപതിന് അബുദാബിയിൽ അവസാനിക്കും. മാർച്ച് 16 മുതൽ 20 വരെ ഓൾ ഇംഗ്ലണ്ട് ബാഡ്‌മിന്‍റൺ ചാമ്പ്യൻഷിപ്പ് നടക്കും. ലോക ബാഡ്‌മിന്‍റൺ ചാമ്പ്യൻഷിപ്പ് ഓഗസ്റ്റ് 21 മുതൽ 28വരെ ജപ്പാനിലാണ്. ടെന്നിസിൽ ഗ്രാന്‍സ്ലാം ടൂർണമെന്‍റുകളും ഹോക്കിയിൽ വനിതാ ലോകകപ്പും ആരാധകരെ കാത്തിരിക്കുന്നു. പ്രൈം വോളിബോൾ ലീഗ് ഫെബ്രുവരി അ‍ഞ്ച് മുതൽ 26 വരെയെങ്കില് ദേശീയ ഗെയിംസ് മാതൃകയിൽ തുടക്കമാകുന്ന കേരള ഒളിംപിക്‌സും 2022ല് കായികരംഗത്തെ പോരാട്ടച്ചൂടിലാക്കും.


90 വര്‍ഷങ്ങള്‍ക്കു മുമ്പ് നമ്മുടെ നിത്യോപയോഗ സാധങ്ങളുടെ വില എത്രയായിരുന്നു എന്നറിയണ്ടേ ? കോട്ടയത്തെ 90 വര്‍ഷങ്ങള്‍ക്കു മുമ്പുള്ള ഒരു വിലവിവരപ്പട്ടിക - Boolokam\nHome interesting 90 വര്‍ഷങ്ങള്‍ക്കു മുമ്പ് നമ്മുടെ നിത്യോപയോഗ സാധങ്ങളുടെ വില എത്രയായിരുന്നു എന്നറിയണ്ടേ ? കോട്ടയത്തെ 90...\n90 വര്‍ഷങ്ങള്‍ക്കു മുമ്പ് നമ്മുടെ നിത്യോപയോഗ സാധങ്ങളുടെ വില എത്രയായിരുന്നു എന്നറിയണ്ടേ ? കോട്ടയത്തെ 90 വര്‍ഷങ്ങള്‍ക്കു മുമ്പുള്ള ഒരു വിലവിവരപ്പട്ടിക\nകോട്ടയത്തെ 90 വര്‍ഷങ്ങള്‍ക്കു മുമ്പുള്ള ഒരു വിലവിവരപ്പട്ടിക.\n(പ്രത്യേക ശ്രദ്ധയ്ക്ക്: പുതുതലമുറയിലുള്ളവർക്ക് താരതമ്യത്തിനായി അന്നുണ്ടായിരുന്ന അണ, ചക്രം എന്ന നാണയക്രമത്തെ തത്തുല്യമായ രൂപ, പൈസ എന്നിങ്ങനെയാക്കി മാറ്റിയാണ് ഇവിടെ കൊടുത്തിരിക്കുന്നത്. )\nഅരി (ഒരു ചാക്ക്)……………………….5രൂ 50 പൈസ\nനെല്ല് (ഒരു പറ) …………………………………..32 പൈസ\nതേങ്ങാ (100 എണ്ണം)……………………..2 രൂ 25 പൈസ\nറബ്ബര് (ഒരു റാത്തല്) ………………………….12 പൈസ\nകോഴിമുട്ട (100 എണ്ണം) …………………………94 പൈസ\nമത്തി (100 എണ്ണം) ……………………….. ……. 06 പൈസ\nഅയില (100 എണ്ണം) ……………………………. 25 പൈസ\nവാള (ഒരു റാത്തല്)……………………………..12 പൈസ\nകാളയിറച്ചി (ഒരു റാത്തല്)…………………..12 പൈസ\nആട്ടിറച്ചി (ഒരു റാത്തല്) ………………………15 പൈസ\nകള്ള് (ഒരു കുപ്പി) …………………………………06 പൈസ\nഉപ്പ് (ഇടങ്ങഴി) …………………………………… 06 പൈസ\nമല്ലി (ഇടങ്ങഴി)……………………………………..14 പൈസ\nപരിപ്പ്((ഇടങ്ങഴി) ………………………………..13 പൈസ\nനല്ലെണ്ണ (ഒരു കുപ്പി) 12 തുടം………………….50 പൈസ\nവെളിച്ചെണ്ണ (ഒരു കുപ്പി) 12 തുടം………….25 പൈസ\nശര്‍ക്കര (ഒരു റാത്തല്)…………………………06 പൈസ\nപഞ്ചസാര (ഒരു റാത്തല്)……………………..12 പൈസ\nപാവയ്ക്കാ (ഒരു റാത്തല്)……………………08 പൈസ\nപച്ചമുളക് (ഒരു റാത്തല്) ……………………..03 പൈസ\nഏത്തക്കായ (100 എണ്ണം)……………………….63 പൈസ\nവാഴപ്പഴം (100 എണ്ണം)…………………………..12 പൈസ\nചേന (4 റാത്തല്)………………………………….06 പൈസ\nകുപ്പായത്തുണി(ഒരു വാര)……………………25 പൈസ\nമേച്ചില് ഓട്( 1000 എണ്ണം…………….30 രൂ\nസിമന്‍റ് (ഒരു ചാക്ക്)……………………….3 രൂ\nമെടഞ്ഞ ഓല (100 എണ്ണം) …………………….75 പൈസ\nതഴപ്പായ(ഒരെണ്ണം) ………………………………10 പൈസ\nപുകയില (ഒരു റാത്തല്)………………………37 പൈസ\nചായ/കാപ്പി (ഒരു കപ്പ് )……………………….02 പൈസ\nപരിപ്പുവട (ഒരെണ്ണം)…………………………..01 പൈസ\nബീഡി (100 എണ്ണം………………………………..12 പൈസ\nസിഗരറ്റ്(10 എണ്ണം)……………………………….16 പൈസ\nപെന്‍സില് (3 എണ്ണം)…………………………..06 പൈസ\n(അവലംബം: ശ്രീ.കെ.ജെ. ലൂക്കോസ് കുരിശ്ശുംമൂട്ടില് രചിച്ച “കുരിശുപള്ളിയും പുത്തനങ്ങാടിയും” എന്ന ചരിത്രഗ്രന്ഥം)\nപഴയ കാലത്തെ തൂക്കക്കട്ടികള് ചിത്രത്തില്\nനിത്യോപയോഗ സാധനങ്ങളുടെ വില കുതിച്ചുയരുന്ന സാഹചര്യത്തില് 1968 കാലഘട്ടത്തിലെ വിലവിവരവും കൗതുകമാകുന്നു.\nമൂവാറ്റുപുഴ ടൗണ് യു.പി സ്‌കൂള് അറബി അധ്യാപകനായിരുന്ന പി.പി. മുഹമ്മദ് ഇസ്മായിലിന്റെ കൈയിലാണ് അക്കാലത്തെ നിത്യോപയോഗ സാധനങ്ങളുടെ വിലവിവരമുള്ളത്.\nനഗരത്തിലെ പ്രമുഖ പലവ്യഞ്ജന കടകളായിരുന്ന വി.എച്ച്. കമ്മത്ത്, സി.എസ്. നായര് ആന്‍ഡ് കെ.വി. നായര് എന്നീ സ്ഥാപനങ്ങളില്‍നിന്നും 68 മുതല് 78 വരെ സാധനങ്ങള് വാങ്ങിയതിന്റെ ലിസ്റ്റ് ഇന്നും സൂക്ഷിച്ചിരിക്കുകയാണ് ഈ റിട്ട. അധ്യാപകന്. ഇന്ന് ഒരു കിലോ അരിക്ക് 47 രൂപയാണ് വിലയെങ്കില് 68ല് ഒരു കിലോ അരിയുടെ വില ഒരു രൂപ 80 പൈസയായിരുന്നു. ഇന്ന് 140 രൂപ കൊടുക്കേണ്ട ഉള്ളിക്ക് അന്നത്തെ വില 50 പൈസ. സവാളക്ക് 40 പൈസയും മുളകിന് ഒരു രൂപയും മല്ലിക്ക് 80 പൈസയുമായിരുന്നു വില. 4.50 രൂപ കൊടുത്താല് വെളിച്ചെണ്ണയും 1.50 രൂപ നല്‍കിയാല് പഞ്ചസാരയും അന്ന് ലഭിക്കുമായിരുന്നു.\nഅന്നത്തെ പ്രധാന നിത്യോപയോഗ സാധനമായിരുന്ന ശര്‍ക്കരയുടെ വില 1.30 രൂപയായിരുന്നു. ലൈഫ് ബോയ്‌സോപ്പിന് 65 പൈസയും തുണി അലക്കാനുപയോഗിക്കുന്ന കാരത്തിന് 100 ഗ്രാമിന് 10 പൈസയുമായിരുന്നു. ഉപ്പ് ലിറ്ററിന്5പൈസയെ ഉണ്ടായിരുന്നുള്ളു. കടലക്ക് 1.40 രൂപയും തേയില 100 ഗ്രാമിന് 75 പൈസയുമായിരുന്നു അന്നത്തെ വില. എന്നാല്, ഒരു പതിറ്റാണ്ടിനുശേഷം 1978 ആകുമ്പോഴേക്കും വിലയില് ഗണ്യമായ മാറ്റം വന്നിരുന്നു.\nവെളിച്ചെണ്ണ വില 8 രൂപയായി ഉയര്‍ന്നു. ഉള്ളിക്ക് 1.20 രൂപയും, സവാളക്ക് 1.30 രൂപയുമായി. കിഴങ്ങ് വില 1.10 രൂപയുമായി. തേയില വില നൂറു ഗ്രാമിന് 1.50, രൂപയായി. പഞ്ചസാരയുടെ വില മൂന്നിരട്ടി ഉയര്‍ന്ന് 4.90 പൈസയാകുകയും ചെയ്തു.\nചെറുപയറിന് 2.50 രൂപയും കടലക്ക് 2.63 രൂപയുമായി വില ഉയര്‍ന്നു. അരിവിലയാകട്ടെ 2.70 രൂപയിലുമെത്തി.പതിറ്റാണ്ടുകള് കടന്ന് കാലചക്രം 2020ല് എത്തുമ്പോള് കുത്തരിയുടെ വില 47 രൂപയാണ്. പഞ്ചസാരക്ക് 38, വെള്ളിച്ചെണ്ണക്ക് 160, സവാളക്ക് 50, ഉള്ളിക്ക് 140, കിഴങ്ങിന് 40, കടലക്ക് 75, ചെറുപയറിന് 110, മുളകിന് 220, മല്ലിക്ക് 80 രൂപ എന്നിങ്ങനെയാണ് വില.\nPrevious articleപാലേരിമാണിക്യത്തിലെ ചന്ദമ്മൻ, അഭയക്കേസിലെ അടയ്ക്കാ രാജു (video)\nNext articleവെളുത്ത ഐസും നിറമില്ലാത്ത ഐസും ! ഇതെങ്ങനെ സംഭവിക്കുന്നു ?


ചതുരംഗപ്പാറയിൽ അപൂർവ ശില്പം കണ്ടെത്തി | 20Apr2021\nചതുരംഗപ്പാറയിൽ അപൂർവ ശില്പം കണ്ടെത്തി\nനെടുങ്കണ്ടം : ചരിത്രപ്രാധാന്യമുള്ള വീരക്കല്ല് ഉടുമ്പൻചോല ചതുരംഗപ്പാറയിൽ നിന്നു കണ്ടെത്തി. ഒരടിയോളം ഉയരമുള്ള കല്ലിലാണ് ഈ അപൂർവമായ നിർമിതി. ചതുരംഗപ്പാറയിൽ കേരള-തമിഴ്‌നാടിന്റെ അതിർത്തിയിലുള്ള മലയുടെ കിഴക്കേ അറ്റത്തുള്ള ഒരു ആൽമരത്തിനു ചുവട്ടിലാണ് പന്ത്രണ്ടാം നൂറ്റാണ്ടിലേതെന്ന് കരുതപ്പെടുന്ന ശില്പം കണ്ടെത്തിയത്.\nനെടുങ്കണ്ടം പുരാവസ്തു ചരിത്ര സമിതിയംഗവും ഫോക് ലോർ ചരിത്ര ഗവേഷകനുമായ ഡോ.രാജീവ് പുലിയൂരിന്റെ നേതൃത്വത്തിലുള്ള സംഘമാണ് വീരക്കല്ല് കണ്ടെത്തിയത്. ആനയുടെ മുകളിലിരിക്കുന്ന രീതിയിലുള്ള ഒരു വീരകഥാപാത്രത്തെ ലഭ്യമാകുന്നത് അപൂർവമാണ്. കേരളത്തിൽനിന്ന് മധുരയിലേക്കുള്ള പ്രാചീന സഞ്ചാരപാതയിൽ ചതുരംഗപ്പാറ ഭൂമിശാസ്ത്രപരമായി വളരെ പ്രധാനപ്പെട്ട ഒന്നാണ്.\nരണ്ടായിരം വർഷങ്ങൾക്കു മേൽ പഴക്കമുള പുരാതനമായ വാണിജ്യ പാതയിൽ കാണുന്ന ഈ വീരക്കല്ല് ഹൈറേഞ്ചിന്റെ ചരിത്രത്തിലേക്കുള്ള നാഴികകല്ലാണ്. പോരാട്ടത്തിൽ വീരമരണം പ്രാപിക്കുന്ന വീരന്മാരുടെ സ്മരണയ്ക്കായി നാട്ടുന്ന കല്ലുകൾ എന്നാണ് വീരക്കല്ലുകളെ കുറിച്ച് പറയപ്പെടുന്നത്. ഇത്തരം കല്ലുകൾ ആരാധനവസ്തുക്കളായി തീരാറുണ്ട്. വിവിധ കാലഘട്ടത്തിലെ സമൂഹങ്ങൾ, ഗോത്രങ്ങൾ എന്നിവ ഇത്തരം കല്ലുകളിൽ ആരാധന നടത്തിവരാറുണ്ട്. ഗോത്രാചാരങ്ങളുടെ ഭാഗമായുള്ള അനുഷ്ഠാനങ്ങളും ഇവയുടെ ഭാഗമായി കാണാറുണ്ട്.\nനൂറ്റാണ്ടുകൾക്ക് മുമ്പേ ഇടുക്കിയുടെ മലമടക്കുകളിൽ ജനവാസം ഉണ്ടായിരുന്നതിന് ഇത് മികച്ച ഒരു തെളിവാണ്. വരും ദിവസങ്ങളിൽ സമീപ മേഖലകളിൽ കൂടുതൽ ഗവേഷണം നടത്താനാണ് പുരാവസ്തു ചരിത്രസമിതിയുടെ തീരുമാനം.


ഷവോമിയുടെ 43 ഇഞ്ച് എല്‍ഇഡി ടിവി വരുന്നു; ഇന്ത്യയില് വില ഏകദേശം 27,999 രൂപ | Xiaomi Mi LED Smart TV 4C 43-inch model listed on official site\nഷവോമിയുടെ 43 ഇഞ്ച് എല്‍ഇഡി ടിവി വരുന്നു; ഇന്ത്യയില് വില ഏകദേശം 27,999 രൂപ\nഈ ടിവി മോഡല് കഴിഞ്ഞ വര്‍ഷം ഒക്ടോബറില് ചൈനയിലാണ് ആദ്യമായി അവതരിപ്പിച്ചത്. ചൈനീസ് വിപണിയില് ഇതിന് 1849 യുവാന് ( ഏകദേശം: 19,000 രൂപ) ആയിരുന്നു വില.\nPublished: Mar 4, 2018, 01:34 PM IST\nXiaomi Mi LED Smart TV 4C 43-Inch\nഷവോമി ഇന്ത്യയില് പുതിയ ടിവി അവതരിപ്പിക്കുന്ന എന്ന വാര്‍ത്തകള് കുറച്ച് ദിവസങ്ങളായി പ്രചരിക്കുന്നുണ്ട്. ഈ വാര്‍ത്തകള് ശരിയാണെങ്കില് ഷവോമിയുടെ എംഐ എല്‍ഇഡി സ്മാര്‍ട് ടിവി 4സി പരമ്പര മാര്‍ച്ച് ഏഴിന് ഇന്ത്യയില് അവതരിപ്പിക്കും.\nഈ വാര്‍ത്തകളോട് കമ്പനി ഇതുവരെ പ്രതികരിച്ചിട്ടില്ലെങ്കിലും കമ്പനിയുടെ രാജ്യത്തെ ഔദ്യോഗിക വെബ്‌സൈറ്റില് 43 ഇഞ്ച് എംഐ എല്‍ഇഡി സ്മാര്‍ട് ടിവി 4സി പ്രത്യക്ഷപ്പെട്ടു. 27,999 രൂപയാണ് ഇതിന് വില.\nഈ ടിവി മോഡല് കഴിഞ്ഞ വര്‍ഷം ഒക്ടോബറില് ചൈനയിലാണ് ആദ്യമായി അവതരിപ്പിച്ചത്. ചൈനീസ് വിപണിയില് ഇതിന് 1849 യുവാന് ( ഏകദേശം: 19,000 രൂപ) ആയിരുന്നു വില. വെബ്‌സൈറ്റില് പ്രദര്‍ശിപ്പിച്ചിട്ടുണ്ടെങ്കിലും ടിവി ഔട്ട് ഓഫ് സ്റ്റോക്ക് ആണെന്നാണ് കാണിച്ചിരിക്കുന്നത്. അതിനാല് വിലയില് മാറ്റം വരാന് സാധ്യതയുണ്ട്.\nExploreabrand new universe with the super cool product that @XiaomiIndia will launch on 7th March! Stay tuned 😎 pic.twitter.com/ZjxC9txeQp\n— Manu Kumar Jain (@manukumarjain) March 3, 2018\nഫുള് എച്ച്ഡി (1080 പിക്‌സല്) ഡിസ്‌പ്ലേ, ക്വാഡ് കോര് പ്രൊസസര്, ഒരു ജിബി റാം, എട്ട് ജിബി ഇന്റേണല് സ്‌റ്റോറേജ്, വൈഫൈ, ബ്ലൂടൂത്ത് തുടങ്ങിയവ എംഐ എല്‍ഇഡി സ്മാര്‍ട് ടിവി 4സി ല് ഉണ്ടാവും. ആന്‍ഡ്രോയിഡ് അധിഷ്ഠിതമായ പാച്ച് വാള് യൂസര് ഇന്റര്‍ഫെയ്‌സിലാണ് ടിവി പ്രവര്‍ത്തിക്കുന്നത്.\nഅടുത്തിടെ ഷവോമി 55 ഇഞ്ചിന്റെ എംഐ എല്‍ഇഡി സ്മാര്‍ട് ടിവി ഇന്ത്യയില് അവതരിപ്പിച്ചിരുന്നു. 39,999 രൂപയാണ് ഈ 4കെ എച്ച്ഡിആര് ടിവിയുടെ വില.\nContent Highlights: Xiaomi Mi LED Smart TV 4C 43-inch model listed on official site\nചുവപ്പ് നിറത്തില് പുതിയ റെഡ്മി നോട്ട്5പ്രോ, വില 14,999 രൂപ\nവിവോ വി11 സ്മാര്‍ട്‌ഫോണ് ഇന്ത്യന് വിപണിയിലിറക്കി. വില 22,990 രൂപ\nമധ്യവയസ്‌കര്‍ക്കിടയില് ജനപ്രീതി നേടി ഈ പുത്തന് റേഡിയോ\nഷവോമിയുടെ 50 ഇഞ്ച് 4K അള്‍ട്രാ എച്ച്ഡി ടിവി പുറത്തിറങ്ങി


ഹരിതകേരളം സംസ്ഥാനതല ശില്പശാല സമാപന സമ്മേളനം – Official Website of Kerala Chief Minister\nജനകീയ വികസന സംസ്‌കാരത്തിന്റെ പുത്തന് അനുഭവമായി ഹരിതകേരളം പ്രവര്‍ത്തനങ്ങള് മാറിയെന്ന് മുഖ്യമന്ത്രി പിണറായി വിജയന് പറഞ്ഞു. ഡിസംബര് എട്ടിന് പദ്ധതിക്ക് തുടക്കമിട്ട ദിവസം സംസ്ഥാനമൊട്ടുക്ക് പതിനയ്യായിരത്തോളം പ്രവര്‍ത്തനങ്ങളാണ് നടന്നത്. സര്‍ക്കാര് വകുപ്പുകളും തദ്ദേശ സ്വയംഭരണ സ്ഥാപനങ്ങളും വിദ്യാലയങ്ങളും സന്നദ്ധ സംഘടനകളും പൊതു ജനങ്ങളുമെല്ലാം ഇത് ഒരു ഉത്തരവാദിത്ത്വമായി ഏറ്റെടുക്കുകയായിരുന്നുവെന്നും മുഖ്യമന്ത്രി പറഞ്ഞു. ഹരിതകേരളം മിഷന് സംഘടിപ്പിച്ച സംസ്ഥാനതല ശില്പശാലയുടെ സമാപന സമ്മേളനം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nതുടക്കത്തില് ശുചീകരണപ്രവര്‍ത്തനങ്ങളിലാണ് പദ്ധതി കേന്ദ്രീകരിച്ചത്. പ്ലാസ്റ്റിക് മാലിന്യം ശേഖരിക്കുന്ന പ്രവര്‍ത്തനവും ജലസ്രോതസ്സുകളുടെ നവീകരണവും നടന്നു. തെറ്റായ ജലവിനിയോഗമാണ് നാട്ടില് പലേടത്തും നടക്കുന്നത്. ഹരിതകേരളം മിഷന്റെ രണ്ടു മാസത്തെ പ്രവര്‍ത്തനം കൊണ്ടുണ്ടായ സുപ്രധാന ഫലം ജല സംരക്ഷണ രംഗത്ത് ശ്രദ്ധേയമായ ചലനങ്ങള് ഉണ്ടാക്കാന് കഴിഞ്ഞു എന്നതാണ്. പുതിയ കിണറുകളും കുളങ്ങളുമുണ്ടായി. ഉപയോഗ ശൂന്യമായിക്കിടന്ന കിണറുകളും കുളങ്ങളും നീര്‍ച്ചാലുകളും ശുദ്ധീകരിച്ച് ഉപയോഗയോഗ്യമാക്കി. ആയിരക്കണക്കിനാളുകളുടെ കൂട്ടായ്മ ഇക്കാര്യത്തില് ഉപയോഗപ്പെടുത്താന് നമുക്കു സാധിച്ചു. തൊഴിലുറപ്പു പദ്ധതിയുമായി ബന്ധപ്പെട്ടവര് ഇക്കാര്യങ്ങളില് വളരെ വലിയ പങ്കു വഹിച്ചിട്ടുണ്ട്. എന്നാല് ഒറ്റത്തവണത്തെ പ്രവര്‍ത്തനം കൊണ്ട് അവസാനിക്കേണ്ടതല്ല ഇതെല്ലാം എന്ന് മുഖ്യമന്ത്രി ഓര്‍മിപ്പിച്ചു.\nകക്ഷി, രാഷ്ട്രീയ, ജാതി, മത ഭേദമെന്യേ എല്ലാ വിഭാഗം ജനങ്ങളെയും ഒന്നിച്ചണിനിരത്തി വിജയിപ്പിക്കേണ്ട ജനകീയ മുന്നേറ്റമായിരിക്കണം ഹരിതകേരള മിഷന്. തുടര് പ്രവര്‍ത്തനങ്ങള് അനിവാര്യമാണ്. ഹരിതകേരളം എന്ന ലക്ഷ്യം പൂര്‍ണതയിലെത്തിക്കാന് കാര്‍ഷിക മേഖലയില് മാറ്റമുണ്ടാകണം. തരിശായിക്കിടക്കുന്ന സ്ഥലങ്ങളെല്ലാം കൃഷിയോഗ്യമാക്കാന് ശ്രമങ്ങള് നടക്കണം. ഹരിതകേരളം ലക്ഷ്യത്തിലെത്തണമെങ്കില് ലാഘവത്തോടെയുള്ള സമീപനം അവസാനിപ്പിക്കണം. ആസൂത്രിതവും ഏകോപിതവുമായ പ്രവര്‍ത്തനങ്ങളുണ്ടായാല് ഇനിയും നമുക്ക് അദ്ഭുതങ്ങള് സൃഷ്ടിക്കാനാവും.\nഏതെങ്കിലും ഒരാളുടെയോ, ഒരു വകുപ്പിന്റെയോ പ്രവര്‍ത്തനമായി ഇത് ചുരുങ്ങരുത്. ഏതു പ്രവൃത്തിയായാലും പൊതുവായി ഏറ്റെടുത്തു നടത്തുന്ന പ്രവണതയുണ്ടാവണം. അനാവശ്യ ശീലങ്ങള് മാറ്റി വച്ച് കൂട്ടായ്മയ്ക്കും ഒരുമയ്ക്കും പ്രാമുഖ്യം കൊടുത്തുകൊണ്ടുള്ള ഇടപെടലുകളാണ് നടത്തേണ്ടത്.\nപതിമൂന്നാം പഞ്ചവത്സര പദ്ധതി രൂപീകരിക്കുന്നതിനുള്ള തയ്യാറെടുപ്പിലാണ് തദ്ദേശ സ്വയംഭരണ സ്ഥാപനങ്ങള്. 13-ാം പദ്ധതിയില് ഹരിതകേരളം ലക്ഷ്യം കാണുന്ന തരത്തില് പഞ്ചവത്സരപദ്ധതിക്ക് എങ്ങനെ രൂപം കൊടുക്കാമെന്നാണ് തദ്ദേശ സ്വയംഭരണ സ്ഥാപനങ്ങള് ആലോചിക്കേണ്ടത്. അധികാര വികേന്ദ്രീകരണത്തിന്റെ രണ്ടു ദശകം പൂര്‍ത്തിയാകുകയാണ്. ഈയവസരത്തില് മേല്‍ത്തട്ടുമുതല് താഴെത്തട്ടു വരെയുണ്ടാകേണ്ട ഏകോപനത്തിന്റെയും സംയോജനത്തിന്റെയും കാര്യത്തില് ശരിയായ രൂപത്തിലുള്ള മുന്നേറ്റമുണ്ടാവണം.\nവരുന്ന പദ്ധതിയില് എല്ലാ തദ്ദേശ സ്ഥാപനങ്ങളും പത്തു ശതമാനം വിഹിതം ഹരിതകേരളപ്രവര്‍ത്തനത്തിനു പൊതുവായും മാലിന്യ സംസ്‌കരണത്തിന് ഊന്നല് നല്‍കിയും നീക്കിവയ്ക്കണം. ഡിസംബര് എട്ടിനു ശേഷം നടന്ന എല്ലാ പ്രവര്‍ത്തനങ്ങളും കാറ്റഗറി തിരിച്ചു ക്രോഡീകരിക്കണം. ഓരോ പ്രവര്‍ത്തനവും ഫലപ്രദമായി പൂര്‍ത്തീകരിക്കാനാവണം. ഫലപ്രദമായി പൂര്‍ത്തീകരിച്ചു എന്ന് ഉറപ്പാക്കാനാവശ്യമായ മോണിറ്ററിങ് സംവിധാനം തദ്ദേശ സ്വയംഭരണതലത്തിലുണ്ടാവണം. കൃഷി ചെയ്യാന് തയ്യാറുള്ളവര്‍ക്ക് ആവശ്യമായ കൃഷി സ്ഥലവും മറ്റു പിന്തുണയും ഉത്പന്നങ്ങള്‍ക്ക് മെച്ചപ്പെട്ട വിലയും വിപണീ ബന്ധങ്ങളും ഒരുക്കാനും നമുക്ക് കഴിയണം. വേനല് മുമ്പെങ്ങുമില്ലാത്ത വിധം കഠിനമാവുകയാണ്. ഇതിനെ പ്രതിരോധിക്കാന് മരങ്ങളും ഫലവൃക്ഷങ്ങളും ധാരാളമായി നട്ടുവളര്‍ത്താനും നമുക്ക് പദ്ധതികളുണ്ടാവണം. മലിനജലം ഫലപ്രദമായി ഉപയോഗപ്പെടുത്താനും മികച്ച മാതൃകകളായിട്ടുള്ള ഹരിത കാമ്പസുകളെയും ഹരിത പഞ്ചായത്തുകളെയും കണ്ടെത്താനും അംഗീകരിക്കാനും നമുക്ക് സാധിക്കണമെന്നും മുഖ്യമന്ത്രി പറഞ്ഞു.\nഹരിതകേരളം മിഷന് തയ്യാറാക്കിയ ഹരിതകേരളം എന്ത്, എന്തിന്, എങ്ങനെ എന്ന കൈപ്പുസ്തകം ജില്ലാ പഞ്ചായത്ത് പ്രസിഡന്റ് വി.കെ. മധുവിനു നല്‍കി മുഖ്യമന്ത്രി പ്രകാശനം ചെയ്തു. ഹരിതകേരളമിഷന് പ്രവര്‍ത്തന അജണ്ട ഡെപ്യൂട്ടി മേയര് രാഖി രവികുമാറിനു നല്‍കി കൃഷിമന്ത്രി വി.എസ്. സുനില്‍കുമാര് പ്രകാശനം ചെയ്തു. സി.എം.എസ്. എല്.പി. സ്‌കൂള് മുണ്ടക്കയം തയ്യാറാക്കിയ ഗ്രീന് ബുക്ക് തദ്ദേശ സ്വയംഭരണ മന്ത്രി കെ.ടി. ജലീല് ഏറ്റുവാങ്ങി.\nബ്ലോക്ക് പഞ്ചായത്ത് പ്രസിഡന്റസ് അസോസിയേഷന് പ്രസിഡന്റ് ആര്. സുഭാഷ്, ജല വിഭവ വകുപ്പ് അഡീ. ചീഫ് സെക്രട്ടറി വി.ജെ. കുര്യന്, കൃഷിവകുപ്പ് പ്രിന്‍സിപ്പല് സെക്രട്ടറി രാജു നാരായണ സ്വാമി, തദ്ദേശ സ്വയംഭരണ വകുപ്പ് പ്രിന്‍സിപ്പല് സെക്രട്ടറി ടി.കെ. ജോസ്, ഹരിതകേരളം മിഷന് ടെക്‌നിക്കല് അഡൈ്വസര് ഡോ. ആര്. അജയകുമാര് വര്‍മ തുടങ്ങിയവര് സംബന്ധിച്ചു.\n02/03/2017 / In Featured Articles, Press Release / Tags: agricultural development, Development, haritha keralam, Haritha Keralam Mission, preserve water, save water resources, waste management, water bodies, water conservation / By CM Kerala / Comments Off on ഹരിതകേരളം സംസ്ഥാനതല ശില്പശാല സമാപന സമ്മേളനം


ബ്ലൂ അലേര്‍ട്ട്; ഇടുക്കി ഡാമിന്‍റെ വൃഷ്ടിപ്രദേശത്തും ഡാം തുറന്നാല് ജലം ഒഴുകേണ്ട ഇടങ്ങളിലും മുന്നറിയിപ്പ് – Kairali News | Kairali News Live\nബ്ലൂ അലേര്‍ട്ട്; ഇടുക്കി ഡാമിന്‍റെ വൃഷ്ടിപ്രദേശത്തും ഡാം തുറന്നാല് ജലം ഒഴുകേണ്ട ഇടങ്ങളിലും മുന്നറിയിപ്പ്\nRain Alert : സംസ്ഥാനത്ത് കനത്ത മഴ തുടരുന്നു; 12 ജില്ലകളില് ഓറഞ്ച് അലേര്‍ട്ട്\nRain: സംസ്ഥാനത്ത് ഇന്നും മഴ തുടരും; ഏഴ് ജില്ലകളിൽ ഓറഞ്ച് അലർട്ട്\nOrange Alert: വെന്തുരുകി ഉത്തരേന്ത്യ; വടക്കുപടിഞ്ഞാറന് ഇന്ത്യയില് ഓറഞ്ച് അലര്‍ട്ട്\nഇടുക്കി ഡാമിന്‍റെ വൃഷ്ടിപ്രദേശത്തും ഡാം തുറന്നാല് ജലം ഒഴുകേണ്ട ഇടങ്ങളിലും ബ്ലൂ അലേര്‍ട്ട് പ്രഖ്യാപിച്ചു. ജലനിരപ്പ് 2395ല് എത്തിയാല് ഓറഞ്ച് അലേര്‍ട്ട് പ്രഖ്യാപിക്കുമെന്നും റവന്യൂ അഡീഷണല് ചീഫ് സെക്രട്ടറി വ്യക്തമാക്കി.\nവെള്ളം ഒഴുകി പോകേണ്ട റിവര് ബെഡില് താമസിക്കുന്നവരുടെ പേരു വിവരങ്ങള് നല്‍കാന് വില്ലേജ് ഓഫീസര്‍മാര്‍ക്ക് നിര്‍ദ്ദേശം നല്‍കി.\nറവന്യൂ, കെഎസ്ഇബി, ജലസേചനം എന്നീ വകുപ്പുകളുടെ 20 ടീമുകള് അടങ്ങുന്ന സംഘമാണ് പനംകുട്ടിവരെ പരിശോധന നടത്തുന്നത്. ഇന്നലെ നടത്തിയ പരിശോധനയില് ഡാം തുറന്നാല് വെള്ളം ഒഴുകി പോകേണ്ട റിവര് ബെഡിലാണ് സംഘം പരിശോധന നടത്തിയത്.\nജലം ഒഴുകിയെത്തിയാല് അപകടരമായ അവസ്ഥയില് ആയിരം പേരോളം ഉണ്ടെന്നാണ് റവന്യൂ വകുപ്പിന്‍റെ പ്രാഥമിക നിഗമനം. ഇവരുടെ പേരു വിവരങ്ങള് ശേഖരിക്കാന് പ്രദേശങ്ങളിലെ വില്ലേജ് ഓഫീസര്‍മാര്‍ക്ക് നിര്‍ദ്ദേശം നല്‍കി.\nഡാമിലെ ജലനിരപ്പ് കണക്കിലെടുത്ത് ഡാമിന്‍റെ വൃഷ്ടി പ്രദേശങ്ങളിലും ജലം ഒഴുകേണ്ട ഇടങ്ങളിലും ബ്ലൂ അലേര്‍ട്ട് പ്രഖ്യാപിച്ചു. ജലനിരപ്പ് 2395ല് എത്തിയാല് ഓറഞ്ച് അലേര്‍ട്ട് പ്രഖ്യാപിക്കുമെന്ന് അഡീ. ചീഫ് സെക്രട്ടറി പി.എച് കുര്യൻ പറഞ്ഞു.\nവരുന്ന അഞ്ച് ദിവസങ്ങള് കേരളത്തില് ശക്തമായ മഴയ്ക്ക് സാധ്യയുണ്ട്. ജലനിരപ്പ് വീണ്ടും ഉയര്‍ന്നാല് വേണ്ട അടിയന്തര നടപടികള് സ്വീകരിക്കും.പെരിയാറിന്‍റെ തീരത്തുള്ള ജനങ്ങള്‍ക്ക് ജാഗ്രതാ നിര്‍ദ്ദേശം നല്‍കിക്കഴിഞ്ഞു. ഡാം തുറന്നാല് ഇവരെ മാറ്റി പാര്‍പ്പിക്കാനുള്ള നടപടികള് സ്വീകരിക്കുമെന്നും പിഎച്ച് കുര്യന് വ്യക്തമാക്കി.\nTags: blue alertIdukki Damorange alert


November 2014 | ഗ്രന്ഥപ്പുര\nPosted on November 3, 2014 June 7, 2016 by Shiju Alex\nകുറച്ച് നാളത്തെ ഇടവേളയ്ക്ക് ശേഷം ഇന്ന് ഒരു പ്രത്യേക പുസ്തകത്തിന്റെ സ്കാൻ കൂടെ പരിചയപ്പെടുത്തുകയാണ്.\nപുസ്തകത്തിന്റെ പേര്. സത്യവേദപുസ്തകം. ഏറ്റവും ലളിതമായി പറഞ്ഞാൽ ബൈബിളിന്റെ മലയാളപരിഭാഷ.\n1910ൽ പുറത്തിറങ്ങിയ പതിപ്പും അതിനാൽ പകർപ്പവകാശപ്രശ്നങ്ങൾ ഇല്ലാത്തതുമായ പതിപ്പിന്റെ സ്കാനാണ് ഈ പോസ്റ്റിൽ പരിചയപ്പെടുത്തുന്നത്. സത്യവേദപുസ്തകം ഇപ്പൊഴും പ്രതിവർഷം ആയിരക്കണക്കിനു കോപ്പി വിറ്റഴിയുന്ന ഗ്രന്ഥമാണ്. ഏറ്റവും പുതിയ പതിപ്പ് എല്ലാവർക്കും എല്ലായിടത്തും ലഭ്യമാണ്. പക്ഷെ പകർപ്പവകാശപ്രശ്നങ്ങൾ ഇല്ലാത്ത ഒരു സ്കാൻ എവിടെയും ലഭ്യമായിരുന്നല്ല്ല. ആ കുറവാണ് ഇപ്പോൾ തീരുന്നത്.\nഅതിനു ശെഷം 1841ഓടെ ബെഞ്ചമിൻബെയ്‌ലി പഴയനിയമവും മൊത്തമായി പരിഭാഷപ്പെടുത്തി പ്രസിദ്ധീകരിച്ചു. അതിനാൽ മലയാളവുമായി ബന്ധപ്പെട്ട മറ്റ് അനേകം പദവികൾക്കൊപ്പം ആദ്യമായി ബൈബിൾ മൊത്തമായി മലയാളത്തിലേക്ക് പരിഭാഷപ്പെടുത്തിയ പദവി ബെഞ്ചമിൻ ബെയ്‌ലി അലങ്കരിക്കുന്നു.(ബെഞ്ചമിൻ ബെയ്‌ലിയുടെ ഈ ബൈബിളിന്റെ സ്കാൻ നമുക്ക് ഇത് വരെ ലഭ്യമായിട്ടില്ല)\nപുസ്തകത്തിന്റെ സ്കാൻ ഇവിടെ ലഭ്യമാണ് (ആർക്കൈവ്.ഓർഗ്) – https://archive.org/details/Sathyavedapusthakam_1910\nപുസ്തകം ഓൺലൈനായി വായിക്കാൻ (ആർക്കൈവ്.ഓർഗ്) – https://archive.org/stream/Sathyavedapusthakam_1910


rakul preet singh രാകുൽ പ്രീതിന്റെ പ്രത്യേക ഫേസ് മാസ്‌ക്; സൗന്ദര്യ രഹസ്യം വെളിപ്പെടുത്തി താരം\nരാകുൽ പ്രീതിന്റെ പ്രത്യേക ഫേസ് മാസ്‌ക്; സൗന്ദര്യ രഹസ്യം വെളിപ്പെടുത്തി താരം\nതന്റെ മുഖത്തിളക്കത്തിന്‍റെ രഹസ്യം പ്രേക്ഷകരോട് പങ്കുവച്ച് സിനിമാ താരം രാകുൽ പ്രീത് സിംഗ്. സ്വന്തം യൂ ട്യൂബ് ചാനലിലൂടെയാണ് നടി ബ്യൂട്ടി സീക്രട്ട് വെളിപ്പെടുത്തിയത്. ഒരു ഫേസ് മാസ്‌ക് ആണ് തന്റെ സൗന്ദര്യത്തിന്റെ രഹസ്യമെന്ന് രാകുൽ പ്രീത് പറയുന്നു.\nRead Also : ട്രാൻസിന് ശേഷം തമിഴിൽ അരങ്ങേറ്റത്തിന് അൻവർ റഷീദ്; തിരക്കഥ മിഥുൻ മാനുവൽ തോമസ്\nവളരെ സിംപിൾ ആയൊരു ഫേസ് മാസ്‌ക്കാണിത്. അടുക്കളയിൽ സാധാരണയുണ്ടാകാറുള്ള പഴം, തേൻ, നാരങ്ങ എന്നിവയാണ് മാസ്‌ക് ഉണ്ടാക്കാനുള്ള ചേരുവകൾ. ആദ്യം പഴം നന്നായി ഉടച്ചെടുക്കുക. പിന്നീട് പകുതി നാരങ്ങ പിഴിഞ്ഞ് ഇതിൽ ചേർക്കണം. അതിലേക്ക് അര ടീസ്പൂൺ തേൻ ഒഴിക്കാം. നന്നായി ഇവയെല്ലാം ഒരുമിച്ച് ചേർത്താൽ ബനാന മാസ്‌ക് റെഡി. ഇത് മുഖത്ത് നന്നായി പുരട്ടി ഉണങ്ങിയ ശേഷം കഴുകിക്കളയുക.\nവരണ്ട ചർമം ഉള്ളവർക്ക് ഈ മാസ്‌ക് വളരെ നല്ലതാണെന്ന് രാകുൽ പറയുന്നു. ചർമത്തിലെ കറുത്ത പുള്ളികൾ നീക്കാൻ നാരങ്ങാ നീര് സഹായിക്കും. തേൻ ചര്‍മത്തെ മൃദുവാക്കും. കൂടാതെ പഴം ജലാംശത്തെ തടഞ്ഞുവക്കുമെന്നും രാകുൽ പറയുന്നു.\nStory Highlights – rakul preet singh, face mask


Analysis of Interim Budget 2019- കണക്കുകൊണ്ടൊരു കള്ളകളി\nInterim Budget 2019: കണക്കുകൊണ്ടൊരു 'കള്ളകളി'\nInterim Budget 2019: നാം ചോദിക്കേണ്ട ഒന്നുണ്ട്, ഇലക്ഷന് മുൻപ് എന്തിനീ പ്രഹസനം. ഇലക്ഷൻ മാനിഫെസ്റ്റോ അവതരിപ്പിക്കുന്ന തരത്തിലെ ഒരു ഡോക്യുമെന്റ്?\nFebruary 1, 2019 9:15:10 pm\nബജറ്റ് എന്നും കണക്കുകൾ കൊണ്ടുള്ള കളിയാണ്. സമർത്ഥനായ ഒരു ധനമന്ത്രിക്ക്, അനുയോജ്യമായ രീതിയിൽ അത് അവതരിപ്പിച്ച് അനുകൂലമാക്കാം. അതേ കണക്കുതന്നെ, വേറൊരു വ്യക്തിക്ക് സമ്പദ് വ്യവസ്ഥയുടെ നേർക്കാഴ്ചയും പ്രദാനം ചെയ്യും. ഈ കണക്കു വച്ചുള്ള കളി കളിക്കാത്ത ധനമന്ത്രിമാർ കുറവാണ്. എന്നാൽ സ്വന്തം വിശ്വാസ്യതയെ ചോദ്യം ചെയ്യുന്ന രീതിയിൽ ഒരു ധനമന്ത്രിയും കളിയ്ക്കാൻ തയ്യാറാവില്ലെന്നതാണ് യാഥാർത്ഥ്യം. രാഷ്ട്രീയത്തിൽ ‘കള്ളൻ’ എന്ന പേരിനേക്കാളും വലുതാണ് ‘വിശ്വസിക്കാൻ കൊള്ളാത്തവൻ’ എന്ന ദുർനാമം.\nചിലർ തനിക്കനുകൂലമായ കണക്കുകൾ മാത്രം പറഞ്ഞ് അനാവശ്യ ചോദ്യങ്ങൾ ഒഴിവാക്കും. കള്ളം പറയുന്നില്ല, എന്നാൽ സത്യവും പറയുന്നില്ല എന്ന രീതി. കേരള ധനമന്ത്രി തോമസ് ഐസക്, മുൻ ധനമന്ത്രി പി.ചിദംബരം എന്നിവർക്ക് പുറമെ, വാജ്‌പേയ് സർക്കാരിലെ ധനമന്ത്രിമാരും ഈ ഗണത്തിൽ പെടുന്നവരാണ്. എന്നാൽ അരുൺ ജെയ്റ്റലിയുടെ ശൈലി കള്ളക്കണക്കു നിരത്തുക എന്നതാണ്. കണക്കുകൾ പൊലിപ്പിച്ചു യാഥാർത്ഥ്യത്തെ മറച്ചുപിടിക്കാമെന്ന മാർക്കറ്റിങ് രീതി കൂടിയാണത്. അതിനാൽ തന്നെ, പിയുഷ് ഗോയൽ താൻ ജെയ്റ്റ്ലിയുടെ നല്ല പകരക്കാരനാണെന്നു വെളിവാക്കുന്ന പ്രകടനമാണ് കാഴ്ചവച്ചത്.\nഇക്കണോമിക് സർവ്വേയുടെ പിൻബലം ഇല്ലാത്തതിനാൽ, അവലോകനം ചെയ്യുന്ന ഒരാൾക്കും കൃത്യമായ കണക്കുകൾ ഒന്നും കൈയ്യിലും ഇല്ല. എത്രനല്ല അവസരം!\n2019-20 ലെ കേന്ദ്ര ബജറ്റ് പ്രസംഗം കേൾക്കുന്ന ഒരാൾ നല്ല കൈയടി, ഗോയൽ സാബിനും വലിയ സാബിനും കൊടുക്കും. ഇന്ത്യൻ മധ്യവർഗ്ഗത്തെ ഇത്രമാത്രം അംഗീകാരം കിട്ടിയ ഒരു ബജറ്റ് അടുത്ത കാലത്തു ഉണ്ടായിട്ടില്ല. വരുമാന നികുതിയുടെ അടിസ്ഥാനം ഉയർത്തിയോ? ഇല്ല. നികുതി നൽകേണ്ട അടിസ്ഥാന വരുമാനം ഉയർത്തിയില്ല, പകരം ധാരാളം നികുതി ഇളവുകൾ നൽകി. ആ ഇളവുകൾ അടിസ്ഥാന വരുമാനവുമായി ബന്ധപ്പെടുത്തി ഒരു പുകമറയുണ്ടാക്കുകയാണ് ഗോയൽ ചെയ്തിരിക്കുന്നത്.\nനികുതി ഇളവുകൾ പ്രധാനമായും മധ്യവർഗത്തിന്റെ സ്വത്തു കൂട്ടാനുള്ള ശ്രമങ്ങളെ പ്രോത്സാഹിപ്പിക്കുന്ന തരത്തിലുളളതാണ്. മധ്യവർഗ്ഗത്തെ പ്രീതിപ്പെടുത്തുന്നത് വലിയ ഒരു കടമ്പ തന്നെയാണ്. ബജറ്റ് പ്രസംഗം വഴി അത് നേടാൻ ഗോയലിനു കഴിഞ്ഞിട്ടുണ്ട്. സർക്കാർ സർവിസീലുള്ള ലാസ്റ്റ് ഗ്രേഡ് ജീവനക്കാരെ അത് പ്രീതിപ്പെടുത്തും. ഇവർ സത്യം മനസ്സിലാക്കുന്നത് ഒരു വർഷം കഴിഞ്ഞു മാത്രമാകും. ഈ ഇളവുകൾ നികുതി വരുമാനത്തെ കാര്യമായി ബാധിക്കില്ല. കാരണം ഒരു ശതമാനം ജനം 77 ശതമാനം വരുമാനവും സ്വത്തും കൈവശം വച്ചിരിക്കുന്ന രാജ്യമാണിത്. എത്ര ഭംഗിയായി ഗോയൽ ജനങ്ങളെ, ബജറ്റ് അനലിസ്റ്റുകളെ ഒക്കെ കബളിപ്പിച്ചു എന്ന് മനസിലാവുമ്പോൾ മോദി രണ്ടാമൂഴമെന്ന ലക്‌ഷ്യം നേടിക്കഴിഞ്ഞിട്ടുണ്ടാവും.\nഇന്ത്യൻ സമ്പദ് വ്യവസ്ഥ ഞെരുക്കത്തിലാണ്. ജിഡിപി നിരക്ക് 7.2 ശതമാണെന്നു പറയുമ്പോഴും, ജിഡിപിയിൽ നികുതിയുടെ പങ്കില് സമ്പദ് വ്യവസ്ഥ മോശമായിരുന്നു. രണ്ടാം യുപിഎ സർക്കാരിന്റെ കാലത്തേക്കാളും ചെറിയ വർദ്ധനവേ ഉണ്ടായിട്ടുള്ളൂ. ഇന്നും പ്രത്യക്ഷ നികുതി തന്നെയാണ് ഇൻഡയറക്ട് നികുതിയെക്കാളും മുൻപിൽ. മൻമോഹൻ സർക്കാരിന്റെ രണ്ടാം ഊഴത്തിൽ ഈ വിടവ് വലുതായിരുന്നു. മാന്ദ്യം ബാധിച്ച ഒരു സമ്പദ് വ്യവസ്ഥയുടെ നേർക്കാഴ്ച്ചയായി ഇതിനെ കാണാം. ജിഡിപി വളരുന്നു എന്ന് പറഞ്ഞാലും, സമ്പദ്‌വ്യവസ്ഥ ഒരു മാന്ദ്യാവസ്ഥയിലൂടെ കടന്നു പോവുന്നുവെന്നാണ് ഇത് ചൂണ്ടിക്കാട്ടുന്നത്. അത്തരം ഒരു അവസ്ഥയിൽ ധനമന്ത്രിക്ക് ചെയ്യാവുന്ന കാര്യങ്ങളെ ഗോയൽ അവതരിപ്പിച്ചിട്ടുള്ളു. മാന്ദ്യം നേരിടാനുള്ള ഒരു ഉത്തേജനവും നൽകിയിട്ടുമില്ല.\nഇങ്ങിനെയൊരു സ്ഥിതി വിശേഷത്തിൽ എങ്ങിനെയാണ് ധനമന്ത്രി പണം ചിലവാക്കുന്നത്? മൊത്തം ചെലവിന്റെ 23 ശതമാനം നിഷ്ക്രിയ ചിലവാണ്. പെൻഷൻ അഞ്ചു ശതമാനം, പലിശ 18 ശതമാനം. അതായത് നാലിൽ ഒരു രൂപ നിക്ഷ്ക്രിയമായി പോകുന്നു. പിന്നെയുള്ള 77 ശതമാനം വച്ചുള്ള കളിയാണ് ഈ ബജറ്റ്.\nപ്രതിരോധ മന്ത്രാലയത്തിനാണ് ഏറ്റവും കൂടുതൽ തുക വകയിരുത്തിയിരിക്കുന്നത്. കാർഷിക മേഖലയ്ക്കും, ഗോമാതാവിനും ഉയർന്ന തുകകൾ വകയിരുത്തിയിട്ടുണ്ട്. സാങ്കേതിക വിദ്യ ഇത്രമാത്രം അഭിവൃദ്ധിപ്പെട്ടിട്ടുള്ള കാലഘട്ടത്തിൽ, പരമ്പരാഗത സൈന്യത്തെ വേണോ എന്ന് ചോദിക്കേണ്ട സമയമായി. ലോകത്തിലെ ഏറ്റവും വലിയ സൈന്യം എന്ന് വീമ്പടിക്കാം. ആളുകൾക്ക് പകരം സാങ്കേതിക വിദ്യ ഉപയോഗിച്ച് സൈന്യത്തെ പരിഷ്‌കരിക്കേണ്ട കാലം എന്നേ കഴിഞ്ഞു. എന്നാൽ ഈ അധിക നീക്കിയിരുപ്പ് എന്തിനാണെന്ന് വ്യക്തമാക്കാതെ പെൻഷനിൽ ആണ് മന്ത്രി ഊന്നൽ നൽകിയത്. ഈ ബജറ്റിന്റെ നല്ലൊരു ശതമാനം പോകുന്നത് പെൻഷൻ നൽകാനും ശമ്പളം നൽകാനും ആണെന്ന് മറക്കണ്ട. പിന്നെ ഒരു ഇടക്കാല ബജറ്റിലെ നീക്കിയിരുപ്പിന് വലിയ കാര്യം ഒന്നും ഇല്ല.\nകർഷകർക്ക് നൽകിയിരിക്കുന്ന 6000 രൂപ അവരെ അപമാനിക്കുന്നതിനു തുല്യമാണ്. കഴിഞ്ഞ വർഷത്തേക്കാളും കാര്യമായ വർദ്ധനവ് താങ്ങു വില നൽകുന്നതിനോ, കാർഷിക മേഖലയിലെ മറ്റു കാര്യങ്ങൾക്കോ ഒന്നും ഉണ്ടായിട്ടില്ല. അതുപോലെ അസംഘടിത മേഖലയിലെ പെൻഷൻ, അത് ചതിയാണെന്നു കാലം തെളിയിക്കും. ചുരുക്കത്തിൽ കർഷകരെയും അസംഘടിത തൊഴിലാളികളെയും ചതിക്കാനുള്ള കുഴികളാണ് ഗോയൽ കുഴിച്ചുവെച്ചിരിക്കുന്നത്.\nഅതുപോലെ തന്നെ, 2700 കോടി രൂപ നീക്കി വച്ച ആയുഷ്മാൻ ഭാരത് സ്‌കീം മറ്റൊരു കളളമാണ്. കഴിഞ്ഞ വർഷം 10 കോടി ആളുകൾക്ക് ഉപകാരപ്പെട്ടെന്ന പ്രഖ്യാപനം ഗോയലിന്റെ വിശ്വാസ്യത തീർത്തും ഇല്ലാതാക്കുന്നതാണ്. 250 രൂപ ഒരു വ്യക്തി ചെലവ് ചെയ്തിട്ട്, അതിലേറെ നേട്ടമുണ്ടാക്കിയാൽ, ആ ഇൻഷുറൻസ് കമ്പനി പൊട്ടിപൊളിയാൻ അധിക സമയം വേണ്ടെന്നു മനസിലാക്കാൻ പ്രായോഗിക ജ്ഞാനം മാത്രം മതി. ഇത്ര അബദ്ധങ്ങൾ ഒരു ഉളുപ്പുമില്ലാതെ പറയുന്ന ധനമന്ത്രിയുടെ വിശ്വാസ്യത എന്താണ്?\nഅവസാനം നമ്മുടെ കുട്ടികൾ. ഇന്ത്യയിലെ വിദ്യാഭ്യാസമേഖലക്ക് എന്ത് നൽകി എന്ന് ചോദിച്ചാൽ കാര്യമായ ഒന്നും ഇല്ല എന്ന് മാത്രമല്ല. അത് ബജറ്റ് പ്രസംഗത്തിൽ കൊണ്ടുവരേണ്ട കാര്യമാണെന്ന് പോലും മന്ത്രിക്ക് തോന്നിയില്ല. വിദ്യാഭ്യാസത്തിനോടുള്ള നമ്മുടെ കരുതൽ അത്രയേ ഉള്ളു എന്നർത്ഥം.\nഎന്തായാലും, മോദിയുടെ സ്വപ്ന പദ്ധതിയുടെ അടങ്കൽ മന്ത്രി കുറച്ചു കളഞ്ഞു. സ്വച്ഛ് ഭാരത് മിഷൻ – അത് കഷ്ടം ആയി. കാരണം ഇന്ത്യ വൃത്തിയായി എന്നാണ് കണക്ക്. 98 ശതമാനം പ്രദേശങ്ങളിലെയും തുറന്ന മലവിസർജനം അവസാനിച്ചു പോലും. ഇന്ത്യൻ റെയ്ൽവേയിലുടെ യാത്രചെയ്യുമ്പോൾ വരുന്ന ഗന്ധം പഴയ ഓർമ്മകളുടേതെന്നു സമാശ്വസിക്കാം.\nകണക്കു വച്ച്, എത്ര ഭംഗിയായി, മന്ത്രി ജനങ്ങളെ പറ്റിച്ചു! എന്തിനു, പ്രസംഗം കേട്ടപ്പോൾ ഞാനും മനസിലാക്കിയത് ഗംഭീരം എന്നാണ്. എന്നാൽ ബജറ്റ് പേപ്പറിന്റെ അകത്തളങ്ങളിലെ കണക്കുകൾ കാട്ടിയ യാഥാർഥ്യം മന്ത്രി വിശ്വാസ്യയോഗ്യനല്ല എന്നാണ്. പ്രണയത്തിലേക്ക് ഒരാളെ മോഹനസ്വപ്നങ്ങൾ നൽകി വീഴ്ത്തി വിവാഹം വരെ കൊണ്ടെത്തിച്ചു ഉപേക്ഷിക്കുന്ന ചതിയൻ കാമുകന്റെ വേഷമാണ് ഇന്ന് പിയുഷ് ഗോയൽ ലോക് സഭയിൽ അവതരിപ്പിച്ചത്. ഒപ്പം വീണ്ടും നാം ചോദിക്കേണ്ട ഒന്നുണ്ട്, പൊതുതിരഞ്ഞെടുപ്പിന് മുൻപ് എന്തിനീ പ്രഹസനം? ഇലക്ഷൻ മാനിഫെസ്റ്റോ അവതരിപ്പിക്കുന്ന തരത്തിലെ ഒരു ഡോക്യുമെന്റ്?\nWeb Title: Budget 2019 piyush goyal narendra modi


Kerala Floods details of donations recieved in CM relief Fund so far-'കൈകോര്‍ത്ത് നാം സ്വരുക്കൂട്ടിയത്'; മുഖ്യമന്ത്രിയുടെ ദുരിതാശ്വാസ നിധിയിലേക്ക് ഇതുവരെ കിട്ടിയത്\nKerala Floods Details Of Donations Recieved In Cm Relief Fund So Far\nKerala Floods: 'കൈ കോര്‍ത്ത് നാം സ്വരുക്കൂട്ടിയത്'; മുഖ്യമന്ത്രിയുടെ ദുരിതാശ്വാസ നിധിയിലേക്ക് ഇതുവരെ കിട്ടിയത്\nകേരളത്തെ പുനര്‍നിര്‍മ്മിക്കാന് സഹായിക്കുന്ന എല്ലാവര്‍ക്കും നന്ദി പറയുന്നതയും മുഖ്യമന്ത്രി\nAugust 21, 2018 04:10:14 pm\nതിരുവനന്തപുരം: കേരളത്തെ ദുരിതക്കയത്തില് നിന്നും ഉയര്‍ത്തി കൊണ്ടു വരാന് കേരള ജനത കൈ മെയ് മറന്ന് ശ്രമിക്കുകയാണ്. അതിനായി ലോകത്തിന്റെ പിന്തുണയുമുണ്ട്. മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കി കൊണ്ട് സിനിമ-സാംസ്‌കാരിക-രാഷ്ട്രീയ രംഗത്തെ പ്രമുഖരും മറ്റ് സംസ്ഥാനങ്ങളും വിദേശ രാജ്യങ്ങളുമെല്ലാം രംഗത്തെത്തുന്നുണ്ട്. ഏറ്റവും ഒടുവിലായി ഇന്ത്യയ്ക്ക് സഹായ ഹസ്തം നീട്ടിയത് യുഎഇയാണ്. 700 കോടി രൂപയാണ് യുഎഇ ഇന്ത്യയ്ക്ക് വാഗ്‌ദാനം ചെയ്തിരിക്കുന്നത്.\nഅതേസമയം, മുഖ്യമന്ത്രിയുടെ ദുരിതാശ്വാസ നിധിയിലേക്ക് പണം അയക്കുന്നവരുടെ എണ്ണവും കൂടി വരികയാണ്. പണക്കുടുക്ക പൊട്ടിച്ച കുരുന്നുകള് മുതല് എല്ലാ വിഭാഗം ആളുകളും തങ്ങളുടെ പങ്ക് നിറവേറ്റുന്നു. ഈ സാഹചര്യത്തില് കണക്കുകള് സുതാര്യമാക്കുക എന്ന ലക്ഷ്യത്തോടെ ഇതുവരെ ലഭിച്ച സംഭാവനയുടെ വിവരങ്ങള് പുറത്ത് വിട്ടിരിക്കുകയാണ് മുഖ്യമന്ത്രി. ഫെയ്‌സ്ബുക്ക് പേജിലൂടെയായിരുന്നു വിവരം പുറത്തു വിട്ടത്.\nമുഖ്യമന്ത്രിയുടെ ദുരിതാശ്വാസ നിധിയിലേക്ക് ഇതുവരെ 210 കോടി രൂപ ലഭിച്ചു. 160 കോടി രൂപയുടെ സഹായ വാഗ്‌ദാനം ലഭിച്ചതായി മുഖ്യമന്ത്രി പിണറായി വിജയന് അറിയിച്ചു. ചെക്ക്, ഡ്രാഫ്റ്റ് എന്നിവ വഴിയും അക്കൗണ്ടില് നേരിട്ടും നിക്ഷേപിച്ച തുകയാണിത്. ഓണ്‍ലൈന് സൈറ്റിലൂടെ (//donation.cmdrf.kerala.gov.in/) ഇതുവരെ ലഭിച്ചത് 87 കോടി രൂപയാണ്. ഓഗസ്റ്റ് 20 വരെയുള്ള കണക്കാണിത്. രണ്ട് ലക്ഷത്തിലധികം ആളുകളാണ് മുഖ്യമന്ത്രിയുടെ ദുരിതാശ്വാസ നിധിയിലേക്ക് ഏഴ് ദിവസത്തിനകം ഓണ്‍ലൈന് മാര്‍ഗ്ഗം പണം നല്‍കിയത്.\nകേരളത്തെ പുനര്‍നിര്‍മ്മിക്കാന് സഹായിക്കുന്ന എല്ലാവര്‍ക്കും നന്ദി പറയുന്നതയും മുഖ്യമന്ത്രി പറഞ്ഞു. മുഖ്യമന്ത്രിയ്ക്ക് നേരിട്ട് ലഭിച്ച ചെക്കുകളുടെ വിശദാംശവും പുറത്ത് വിട്ടിട്ടുണ്ട്.


ഐതിഹ്യമാല/സംഘക്കളി - വിക്കിഗ്രന്ഥശാല\n←ഒരു യൂറോപ്യന്റെ സ്വാമിഭക്തി ഐതിഹ്യമാല\nശാസ്ത്രക്കളിയെന്നും യാത്രക്കളിയെന്നു പറഞ്ഞുവരുന്ന സംഘക്കളി അന്നപ്രാശനം, ഉപനയനം, സമാവർത്തനം, വിവാഹം, പന്ത്രണ്ടാം‌മാസം മുതലായ അടിയന്തിരങ്ങൾ സംബന്ധിച്ചും മറ്റും കേരളത്തിൽ സർവ്വത്ര നിവൃത്തിയുള്ള ഹിന്ദുക്കളെല്ലാം കളിപ്പിച്ചുവരുന്നുണ്ട്. രാജമന്ദിരങ്ങളിലും പ്രഭുഗൃഹങ്ങളിലും മേൽ‌പറഞ്ഞ അടിയന്തിരങ്ങൾക്കെല്ലാം സംഘക്കളി ഉണ്ടായിരിക്കുന്നത് നിശ്ചയമാണ്. ഇതു മറ്റുള്ള കളികൾ പോലെ വിനോദത്തിനായിട്ടു കളിപ്പിക്കുന്നതല്ല. ഇത് ഈശ്വരപ്രസാദകമെന്നോ ഒരു പുണ്യകർമ്മമെന്നോ മറ്റോ കൂടി വിചാരിച്ചാണ് ജനങ്ങൾ കളിപ്പിച്ചുവരുന്നത്. അതിനു ‘സ്വസ്തിപ്രാർത്ഥിക്കുക’ എന്നാണ് പറഞ്ഞു വരുന്നത്. ഇതു മറ്റുള്ള വഴിപാടുകൾ പോലെ അവനവൻ‌തന്നെ പ്രാർത്ഥിക്കുകയല്ല. സ്വസ്തിപ്രാർത്ഥിക്കുന്നതിനു സംഘക്കാരിൽ വാദ്ധ്യാവൃത്തിയെന്നും പരിഷയെന്നും പറയപ്പെടുന്നവരുൾപ്പെടെ പ്രധാനന്മാരായ അഞ്ചാറുപേരെയെങ്കിലും വരുത്തി, സംഘക്കളിയുടെ പ്രധാനാംഗമായ ‘നാലുപാദം’ എന്ന ക്രിയ നടത്തിക്കുകയും അവർക്കു യഥായോഗ്യം ഭക്ഷണവും ദക്ഷിണയും കൊടുക്കുകയും അവർ പറഞ്ഞുതരുന്ന വാചകം പറഞ്ഞു പ്രാർത്ഥിക്കുകയുമാണ് ചെയ്യേണ്ടത്. അവർ പറഞ്ഞുതരുന്ന വാചകത്തിന്റെ അർത്ഥം, “വിചാരിക്കുന്ന കാര്യം സാധിച്ചാൽ കേമമായ സംഘക്കളി നടത്തുകയും സംഘക്കാരെ വേണ്ടുവോളം മധുരക്കറി കുടിപ്പിക്കുകയും ചെയ്തേക്കാം” എന്നാണ്. ഇങ്ങനെ സ്വസ്തിപ്രാർത്ഥിക്കുകയും കാര്യം സാധിക്കുകയും പിന്നീട് കേമമായി കളിനടത്തുകയും ചെയ്യുന്നത് ഒട്ടും അസാധാരണമായിട്ടുള്ളതല്ല. സ്വസ്തിപ്രാർത്ഥിച്ചാൽ അഭീഷ്ടസിദ്ധിയുണ്ടാകുമെന്നു സ്വാനുഭവം കണ്ടറിഞ്ഞിട്ടുള്ളവർ പലരുമുണ്ട്. എന്നാൽ ഇപ്രകാരം വിശിഷ്ടമായിരിക്കുന്ന ഈ കളിയുടെ ഉത്ഭവത്തെക്കുറിച്ച് അറിഞ്ഞിട്ടില്ലാത്തവരും കേരളത്തിൽ പലരുമുണ്ടെന്നാണ് തോന്നുന്നത്. അങ്ങിനെയുള്ളവരുടെ അറിവിനായി അതിനെക്കുറിച്ചു ചുരുക്കത്തിൽ താഴെ പറഞ്ഞുകൊള്ളുന്നു.\nപണ്ടു പരദേശത്തുനിന്നു ചില പെരുമാക്കന്മാർ വന്നു പന്ത്രണ്ടുകൊല്ലം വീതം കേരളചക്രവർത്തികളായി വാണിരുന്നുവല്ലോ. അവരിൽ ഒരു പെരുമാൾ മുഹമ്മദീയ മതം സ്വീകരിക്കുകയും മക്കത്തുപോവുകയും ചെയ്തുവെന്നുള്ളതു പ്രസിദ്ധവുമാണ്. ആ പെരുമാൾ ചില മുഹമ്മദീയ പ്രധാനന്മാരുടെ പ്രേരണയാൽ അറുപത്തിനാലു ഗ്രാമങ്ങളിൽ നിന്നും മലയാളബ്രാഹ്മണ പ്രധാനന്മാരെ തന്റെ മുൻ‌പാകെ വരുത്തി ഹിന്ദുമതം ഏറ്റവും നികൃഷ്ടമായിട്ടുള്ളതാണെന്നും ഉത്തമമായിട്ടുള്ളത് മുഹമ്മദീയ മതമാണെന്നും അതിനാൽ മലയാളബ്രാഹ്മണരെല്ലാവരും ഹിന്ദുമതമുപേക്ഷിച്ചു മുഹമ്മദു മതം സ്വീകരിക്കണമെന്നും നിർബന്ധപൂർവ്വം പറഞ്ഞു. ഉത്തമമായിട്ടുള്ളതു മുഹമ്മദു മതമല്ലെന്നും ഹിന്ദുമതമാണെന്നും ബ്രാഹ്മണർ വാദിച്ചു. ആ സദസ്സിൽ മതാദ്ധ്യക്ഷന്മാരായ ചില മുഹമ്മദീയരും ചെന്നുകൂടി. ഒടുക്കം വാദം മുഹമ്മദീയരും ബ്രാഹ്മണരും തമ്മിലായി. “ഈശ്വരകല്പിതവും സത്യവുമായിട്ടുള്ള മതവും വേദവും ഞങ്ങളുടെതാണെന്നു മുഹമ്മദീയരും “അതല്ല, ഞങ്ങളുടെയാണെ”ന്നു ബ്രാഹ്മണരും തമ്മിൽ വളരെനേരം വാദിച്ചു. ഒടുക്കം പെരുമാൾ “നിങ്ങൾ തമ്മിൽ ഇങ്ങനെ വാദിച്ചുകൊണ്ടിരുന്നാൽ ഇതിനൊരവസാനവും തീർച്ചയുമുണ്ടാവുകയില്ല. ഞാനൊരു പരീക്ഷ നിശ്ചയിക്കാം. ആ പരീക്ഷയിൽ ബ്രാഹ്മണർ ജയിക്കുകയാണെങ്കിൽ ബ്രാഹ്മണരുടെ മതവും വേദവുംതന്നെ സത്യമായിട്ടുള്ളതെന്നു തീർച്ചയാക്കാം. അഥവാ തോൽക്കുകയാണെങ്കിൽ ബ്രാഹ്മണർ മുഹമ്മദുമതം സ്വീകരിക്കുകയും വേണം. അങ്ങനെ സമ്മതമാണോ?” എന്നു ബ്രാഹ്മണരോടു ചോദിച്ചു. ഉടനെ ബ്രാഹ്മണർ, “ഇതു ഞങ്ങൾക്കു സമ്മതം തന്നെയാണ്. പക്ഷെ പരീക്ഷ ഒന്നൊന്നരമാസം കഴിഞ്ഞിട്ടേ നടത്താവൂ” എന്നു പറഞ്ഞു. അതു പെരുമാളും സമ്മതിക്കുകയാൽ ഒന്നരമാസം കഴിയുമ്പോൾ വന്നു കൊള്ളാമെന്നു പറഞ്ഞു ബ്രാഹ്മണർ അവിടെ നിന്നു പിരിഞ്ഞു പോവുകയും ചെയ്തു.\nആ ബ്രാഹ്മണർ ഗത്യന്തരമില്ലായ്ക‌കൊണ്ടു പെരുമാളുടെ അടുക്കൽ അപ്പോൾ അപ്രകാരം സമ്മതിച്ചു എന്നേയുള്ളു. പിന്നീട് അവര്ക്ക് അതിനെക്കുറിച്ചു വലിയ വിചാരവും വിഷാദവുമുണ്ടായി. “പെരുമാളുടെ പരീക്ഷ എന്തായിരിക്കുമോ? അതിൽ തോൽ‌വി പറ്റിയേക്കുമോ?” എന്നുള്ള വിചാരംകൊണ്ട് അവർ ഏറ്റവും വിഷണ്ണരായിത്തീർന്നു. എങ്കിലും സത്യസ്വരൂപനും സർവ്വസാക്ഷിയുമായിരിക്കുന്ന സകലേശ്വരൻ തങ്ങളെ ഉപേക്ഷിക്കുകയില്ലെന്നുള്ള ധൈര്യവും അവർക്കുണ്ടാകാതെയിരുന്നില്ല.\nഇങ്ങനെ ആ സാധുബ്രാഹ്മണർ ഇതികർത്തവ്യതാമൂഢന്മാരും വിചാരമഗ്നന്മാരും വിഷാദവിഹ്വലന്മാരുമായിപ്പോയ സമയം മദ്ധ്യേമാർഗ്ഗം ഒരു യോഗീശ്വരനെ ദൈവഗത്യാ കണ്ടെത്തുവാൻ സംഗതിയായി. ആ യോഗീശ്വരൻ അവരോട്, “നിങ്ങൾ ഒട്ടും വിഷാദിക്കേണ്ട, ഞാൻ ഒരു ദിവ്യമന്ത്രം ഉപദേശിച്ചുതരാം. നിങ്ങൾ തൃക്കാരിയൂർ ചെന്ന് അമ്പലത്തിൽ ഒരു വിളക്കുകൊളുത്തിവെച്ച്, അതിനു പ്രദക്ഷിണം വെച്ചുകൊണ്ട്, ഈ മന്ത്രം ജപിച്ചു തൃക്കാരിയൂർ ദേവനെ നാല്പത്തൊന്നു ദിവസം സേവിക്കണം. നിങ്ങൾ ഇപ്രകരം ദീപപ്രദക്ഷിണവും ഈശ്വരസേവയും ഒരു മണ്ഡലം മുഴുവനും മുടങ്ങാതെ ചെയ്തിട്ടു പെരുമാളുടെ അടുക്കൽച്ചെന്നാൽ നിങ്ങൾക്കു ജയം തന്നെ കിട്ടും. പെരുമാളുടെ പരീക്ഷയെക്കുറിച്ചും നിങ്ങൾ ഒട്ടും ഭയപ്പെടേണ്ട. നിങ്ങൾ ചെല്ലുന്നസമയം മുഹമ്മദീയരും, അവിടെയെത്തും. അപ്പോൾ പെരുമാളുടെ മുമ്പിൽ ഒരു കൂടം അടച്ചുവച്ചിരിക്കും. പെരുമാൾ നിങ്ങളോടു രണ്ടുകൂട്ടക്കാരോടും കുടത്തിനകത്ത് എന്താണെന്നു പറയണമെന്നും ശരിയായിപ്പറയുന്നവർ ജയിച്ചതായും തെറ്റായിപ്പറയുന്നവർ തോറ്റതായും തീർച്ചപ്പെടുത്തുന്നതാണെന്നും പറയും. അപ്പോൾ മുഹമ്മദീയർ കുടത്തിനകത്തു കൃഷ്ണസർപ്പമാണെന്നു പറയും. നിങ്ങൾ എടുത്തു കാണിക്കണം. അപ്പോൾ മുഹമ്മദീയർ മടങ്ങുകയും നിങ്ങളെ പെരുമാൾ ബഹുമാനിച്ച് പറഞ്ഞയയ്ക്കുകയും ചെയ്യും. നിങ്ങൾക്ക് മുഹമ്മദീയമതം സ്വീകരിക്കേണ്ടതായി വരികയുമില്ല. എന്നാൽ വാസ്തവത്തിൽ കൂടത്തിനകത്തു കൃഷ്ണസർപ്പംതന്നെയായിരിക്കും. അതു നിങ്ങൾക്കു തോൽ‌വിയും ആപത്തുമുണ്ടാക്കാനായി പെരുമാളും മുഹമ്മദീയരുംകൂടെ സ്വകാര്യമായി ആലോചിച്ച് തയ്യാറാക്കി വെയ്ക്കുന്നതായിരിക്കും. എങ്കിലും ഈശ്വരകാരുണ്യംകൊണ്ട് ആ കൃഷ്ണസർപ്പം താമരപ്പൂവായിത്തീർന്നുകൊള്ളും” എന്നു പറഞ്ഞ് ഒരു ദിവ്യമന്ത്രം ഉപദേശിച്ചുകൊടുക്കുകയും പെട്ടെന്ന് ആ യോഗീശ്വരൻ അദൃശ്യനായിത്തീരുകയും ചെയ്തു. അപ്പോൾ ആ ബ്രാഹ്മണർക്കു തങ്ങൾക്കു വേണ്ടതു പറഞ്ഞുതരികയും മന്ത്രമുപദേശിക്കുകയും ചെയ്തതു കേവലം മനുഷ്യനല്ലെന്നും ആരോ ഒരു ദിവ്യനാണെന്നും തോന്നുകയാൽ അവർ ആ യോഗീശ്വരന്റെ വാക്കിനെ വിശ്വസിച്ച് അദ്ദേഹം പറഞ്ഞുകൊടുത്തതുപോലെയെല്ലാം ചെയ്യുകയും സംഗതിയെല്ലാം ശരിയാവുകയും ചെയ്തു. അവർ ആ മന്ത്രം ജപിച്ചുകൊണ്ടു നാൽപതു ദിവസം ദീപപ്രദക്ഷിണവും ഈശ്വരസേവയും നടത്തിയതിന്റെ ശേഷം പെരുമാളുടെ അടുക്കൽച്ചെന്നപ്പോൾ അവിടെ ഒരു കുടം അടച്ചുകെട്ടിവെച്ചിരുന്നു. ബ്രാഹ്മണർ അവിടെ എത്തിയപ്പോഴേക്കും മുഹമ്മദീയരും ചെന്നുചേർന്നു. യോഗീശ്വരൻ പറഞ്ഞിരുന്നതുപോലെ തന്നെ കൂടത്തിനകത്തെന്താണെന്നു ചോദിക്കുകയും കൃഷ്ണസർപ്പമാണെന്നു മുഹമ്മദീയരും താമരപ്പൂവാണെന്നു ബ്രാഹ്മണരും പറയുകയും പെരുമാൾ ആവശ്യപ്പെട്ടതനുസരിച്ചു ബ്രാഹ്മണർ താമരപ്പൂവെടുത്തു കാണിക്കുകയും ചെയ്തു. കൂടത്തിൽ കൈയിടുന്ന ബ്രാഹ്മണൻ സർപ്പദഷ്ടനായി മറിഞ്ഞു വീണു മരിക്കുന്നതു കാണാൻ സന്തോഷത്തോടുകൂടി കാത്തിരുന്ന പെരുമാളും മുഹമ്മദീയരും താമരപ്പൂ കണ്ടപ്പോൾ അത്യന്തം വിസ്മയിക്കുകയും മുഹമ്മദീയർ ലജ്ജാവനതമുഖന്മാരായി ഒന്നും പറയാതെ ഉടൻതന്നെ അവിടെ നിന്നു പോവുകയും പെരുമാൾ ബ്രാഹ്മണരെ ബഹുമാനിച്ചു പറഞ്ഞയയ്ക്കുകയും ചെയ്തു.\nജയം സിദ്ധിച്ച ബ്രാഹ്മണർ സന്തോഷത്തോടുകൂടി അവിടെനിന്നു മടങ്ങിപ്പോന്നപ്പോൾ വഴിയിൽ‌വെച്ചു മുൻ‌പവർക്കു മന്ത്രോപദേശം ചെയ്ത് യോഗീശ്വരനെ കണ്ടു. ഉടനെ ബ്രാഹ്മണർ ഭക്ത്യാദരങ്ങളോടുകൂടി യോഗീശ്വരന്റെ പാദത്തിങ്കൽ വീണു നമസ്ക്കരിച്ചു. അപ്പോൾ യോഗീശ്വരൻ അവരോടു “ഞാൻ നിങ്ങൾക്ക് ഉപദേശിച്ചുതന്നിട്ടുള്ള മന്ത്രം സർവ്വാഭീഷ്ടസിദ്ധിപ്രദമായിട്ടുള്ളതാണ്. ആ മന്ത്രംകൊണ്ടാണല്ലോ നിങ്ങൾ ഈശ്വരപ്രസാദം സമ്പാദിക്കുകയും ജയം നേടുകയും ചെയ്തത്. ഈ മന്ത്രത്തെ നിങ്ങൾ മേലാൽ ജനോപകാരാർത്ഥമായിട്ടുകൂടി ഉപയോഗിക്കണം ജനങ്ങൾ സന്തത്യർത്ഥമായും മറ്റും നിങ്ങളോടാവശ്യപ്പെട്ടാൽ അവരുടെ അഭീഷ്ടസിദ്ധിക്കായി നിങ്ങൾ വിളക്കുവെച്ച് ഈ മന്ത്രം ചൊല്ലി ദീപപ്രദക്ഷിണം ചെയ്ത് ഈശ്വരനെ പ്രാർത്ഥിച്ചാൽ ജനങ്ങളുടെ ആഗ്രഹം സർവ്വേശ്വരൻ സാധിപ്പിച്ചു കൊടുക്കും. കേരളത്തിൽ എന്നും ഇങ്ങനെ നടക്കേണ്ടതിലേക്കായി നിങ്ങൾ ഈ മന്ത്രം പാരമ്പര്യമുറയ്ക്കു നിങ്ങളുടെ സന്തതികൾക്കും ഉപദേശിച്ചുകൊടുക്കണം” എന്നു പറഞ്ഞിട്ടു യോഗീശ്വരൻ മറയുകയും ചെയ്തു. മേൽ‌പറഞ്ഞ സംഗതികളെല്ലാം അചിരേണ ലോകത്തിൽ സർവ്വത്ര പ്രസിദ്ധമായിത്തീരുകയാൽ ജനങ്ങൾ സന്ത്യത്യർത്ഥമായും മറ്റും ദീപപ്രദക്ഷിണവും ഈശ്വരപ്രാർത്ഥനയും നടത്തുന്നതിന് ഈ ബ്രാഹ്മണരോട് അപേക്ഷിക്കുകയും ഇവർ നടത്തിക്കൊടുക്കുകയും അതുകൊണ്ട് ജനങ്ങൾക്ക് അഭീഷ്ടസിദ്ധിയുണ്ടാകുകയും ചെയ്തുതുടങ്ങി. ഇതാണു സംഘക്കളിയുടെ ആഗമം.\nസംഘക്കളിക്ക് ആദ്യമായി നടത്തുന്നതും പ്രധാനമായിട്ടുള്ളതും ദീപപ്രദക്ഷിണമാണല്ലോ. അത് അത്യുച്ചത്തിൽ വളരെ അകലെയകലെയായി ഓരോ അക്ഷരം വീതം ഒരു പ്രത്യേക സ്വരത്തിൽ ചൊല്ലിക്കൊണ്ടാണല്ലോ ചെയ്യുന്നത്. ആ ചൊല്ലുന്നതു പണ്ടു യോഗീസ്വരൻ ഉപദേശിച്ചു കൊടുത്ത വേദമന്ത്രമാണെന്നും ആ യോഗീശ്വരൻ സാക്ഷാൽ നാരദമഹർഷിയായിരുന്നുവെന്നും ഈ മന്ത്രം നാലു പാദങ്ങളുള്ളതായതിനാലാണ് ഈ ദീപപ്രദക്ഷിണത്തിനു ‘നാലുപാദ’ മെന്നു നാമം സിദ്ധിച്ചതെന്നുമാണ് പറഞ്ഞുവരുന്നത്.\nഈ ക്രിയ നടത്തുന്നതിനു കേരളത്തിലെ നാനാഭാഗങ്ങളിലായി താമസിക്കുന്ന ജനങ്ങളെല്ലാവരും ആവശ്യപ്പെട്ടുതുടങ്ങിയപ്പോൾ ഇതു നടത്തുന്നവരായ ബ്രാഹ്മണർക്ക് എല്ലാ സ്ഥലങ്ങളിലും ചെന്നെത്തുന്ന കാര്യം ദുഷ്കക്കരമായിത്തീരുകയാൽ അവർ ഇന്നിന്ന ദേശങ്ങളിൽ ഇന്നയിന്ന ഇല്ലക്കാർകൂടി ഈ ക്രിയ നടത്തേണ്ടതാണെന്നു വ്യവസ്ഥ ചെയ്യുകയും അങ്ങനെ അവർ പതിനെട്ടു സംഘങ്ങളായി പിരിയുകയും ആ ഓരോ സംഘത്തിനും ഭാട്ടം, വെൺ‌മണി, പുതുവാ ഇത്യാദികളായ ഓരോ പേരുകൾ നിശ്ചയിക്കുകയും ചെയ്തു. അതിനാലിപ്പോൾ ഇന്നയിന്ന കുടുംബക്കാർക്ക് ഇന്നയിന്ന സംഘക്കാരെന്ന് ഒരു വ്യവസ്ഥ വരികയും സംഘം മാറുന്നതു ദോഷമാണെന്നു ജനങ്ങളുടെയിടയിൽ ഒരു വിശ്വാസം ജനിക്കുകയും ചെയ്തിട്ടുണ്ട്. എന്നാൽ ചില കുടുംബങ്ങളിൽ രണ്ടും മൂന്നും നാലും അതിലധികവും സംഘങ്ങൾ കൂടിയേ കളി നടത്താൻ പാടുള്ളു എന്നു മുൻപേതന്നെ നിശ്ചയം ചെയ്തിട്ടുണ്ട്. രാജമന്ദിരങ്ങളിൽ കളിക്കാൻ പതിനെട്ടു സംഘങ്ങളും കൂടണമെന്നാണ് നിശ്ചയം.\nപെരുമാക്കന്മാരുടെ വാഴ്ചയ്ക്കു മുൻപു കേരളബ്രാഹ്മണരിൽ ചിലർ രാജ്യരക്ഷാർത്ഥം ആയോധനവിദ്യ അഭ്യസിക്കുകയും ആയുധം ധരിക്കുകയും അവർക്കു വേദാർഹതയില്ലെന്നു ശേഷമുള്ള ബ്രാഹമണർ വിധിക്കുകയും ചെയ്തിരുന്നുവല്ലോ. ഈശ്വരസേവയ്ക്കായി തൃക്കാരിയൂർ പോയിരുന്ന സമയം മുഹമ്മദീയർ ഉപദ്രവിക്കാൻ ചെന്നാൽ തടുക്കുന്നതിനായി ഈ അഭ്യാസികളും ആയുധപാണികളുമായ ബ്രാഹ്മണരെക്കൂടെക്കൊണ്ടുപോയിരുന്നു. അവർ അവിടെത്താമസിച്ചിരുന്നകാലത്ത് നേരമ്പോക്കിനായി ചില പാട്ടുകൾ നിർമ്മിച്ചു പാടുകയും കൊട്ടുകയും ചില വേഷങ്ങൾ ധരിച്ചും അല്ലാതെയും ചില ഗോഷ്ടികൾ കാട്ടുകയും മറ്റും ചെയ്തിരുന്നു. കേരളത്തിൽ നാലുപാദം നടപ്പായതിനോടുകൂടി ആ ബ്രാഹ്മണർ ആവക വിനോദങ്ങൾകൂടി കാണിച്ചുതുടങ്ങുകയും അതു ജനങ്ങൾക്കു രസിക്കുകയും ചെയ്കയാൽ അതും നടപ്പായി. നാലുപാദവും ആ വിനോദങ്ങളും കൂടിയുള്ള കളിക്കാണ് ഇപ്പോൾ സംഘക്കളിയെന്നു പറഞ്ഞുവരുന്നത്. എന്നാൽ ആ വിനോദങ്ങൾ ആദ്യംതന്നെ ഇപ്പോൾ കണ്ടുവരുന്ന സ്ഥിതിയിലല്ലായിരുന്നു. അത് ഓരോ കാലത്ത് ഓരോരുത്തർ പരിഷ്ക്കരിച്ചു ക്രമേണ ഈ സ്ഥിതിയിലായിത്തീർന്നതാണ്. ഈ വിനോദങ്ങളിൽ ചിലതിനു ചില അടിസ്ഥാനങ്ങളുണ്ട്.\nബ്രാഹ്മണർ ഈശ്വരസേവചെയ്തു തൃക്കാരിയൂർ താമസിച്ചിരുന്നപ്പോൾ അവിടെ ദേശാധിപതി (കരനാഥൻ) ആയി ഒരു കയ്മളുണ്ടായിരുന്നു. ബ്രാഹമണർ കൊട്ടും പാട്ടും വിനോദങ്ങളും മറ്റും തുടങ്ങിയപ്പോൾ ആ കയ്മകൾചെന്ന് അതൊക്കെ വിരോധിച്ചു. “ഇത് നമ്മുടെ ദേശമാണ്. നമ്മുടെ അനുവാദം കൂടാതെ ഈ ദേശത്തു കെട്ടാനും പാടാനുമൊന്നും പാടില്ല” എന്നു പറഞ്ഞു കലശൽകൂട്ടി. അതിനെ അടിസ്ഥാനപ്പെടുത്തിയാണ് സംഘക്കളിയിൽ ഇപ്പോൾ ഒരു കണ്ടപ്പന്റെ പുറപ്പാടുകൂടി വേണമെന്നുവെച്ചിരിക്കുന്നത്.\nസംഘക്കളിക്കു ‘പാന’ എന്നൊരുരംഗംകൂടി അവശ്യകർത്തവ്യമായിട്ടുള്ളതാണ്. അതിനാൽ ഇതിനെ ‘പാനയും കളിയും’ എന്നും പറയാറുണ്ട്.സംഘക്കളിയിൽ പ്രധാനന്മാർ മേൽ‌പറഞ്ഞ ആയുധധാരികളായ ബ്രാഹ്മണരാണ്. ഇവർ ഉപനയനം കഴിഞ്ഞാൽ വേദം ഒരുമുറ ഒരു പ്രാവശ്യം ചൊല്ലിത്തീർക്കാറുണ്ടെങ്കിലും മുറയ്ക്കു വേദാധ്യാനം ചെയ്യാറില്ല. ഇവരെ സാധാരണയായി പറഞ്ഞുവരുന്നത് യാത്രനമ്പൂരിമാരെന്നാണ്. യാത്രനമ്പൂരിമാരിൽത്തന്നെ അരങ്ങും അടുക്കളയുമുള്ളവരും അരങ്ങുമാത്രമുള്ളവരും ഇങ്ങനെ രണ്ടു തരക്കാരുണ്ട്. ഇവരിൽ ശ്‌ളാഘ്യതയും ആഭിജാത്യവും കൂടുതലുള്ളത് അരങ്ങുമടുക്കളയുമുള്ളവർക്കാണ്. സംഘക്കളിക്ക് ഈ രണ്ടുതരക്കാരും കൂടുമെങ്കിലും വേദാർഹന്മാരായ മലയാളബ്രാഹ്മണരുടെ ഇല്ലങ്ങളിൽ സദ്യയ്ക്കുള്ള ദേഹണ്ഡത്തിന് അരങ്ങുമാത്രമായിട്ടുള്ളവരെ ചേർക്കാറില്ല. ആഢ്യന്മാരുടെ ഇല്ലങ്ങളിലും സംഘക്കളിയുടെ അടിയന്തിരങ്ങളിൽ സദ്യയുടെ ദേഹണ്ഡം കഴിച്ചാൽ ആ ചോറും മറ്റും ആഢ്യന്മാരുടെ അന്തർജ്ജനങ്ങളും ഭക്ഷിക്കാറുണ്ട്. സംഘം തികയണമെങ്കിൽ അവരുടെകൂടെ വേദാർഹന്മാരായ രണ്ടു നമ്പൂരിമാർകൂടി ഉണ്ടായിരിക്കണം. അവരുടെ സ്ഥാനങ്ങൾക്കാണ് വാദ്ധ്യാവൃത്തിയെന്നും പരീക്ഷയെന്നും പറയുന്നത്.\nസംഘക്കളി നടത്തുന്നത് ആയുധമെടുത്തവരായ ബ്രാഹ്മണരാണെന്നുള്ളതിന്റെ ഓർമ്മയ്ക്കായിട്ടോ എന്തോ സംഘക്കളിയിൽ ‘ആയുധമെടുക്കുക’ (വാളും പരിചയുമെടുത്തു ചില അഭ്യാസങ്ങൾ കാണിക്കുക) എന്നൊരു ക്രിയകൂടി പതിവുണ്ട്. അതു നല്ലപോലെ അഭ്യസിച്ചു പഠിച്ചിട്ടുള്ളവർക്കല്ലാതെ കാണിക്കാൻ സാധിക്കുകയില്ല. നല്ല അഭ്യാസികൾ കാണിച്ചാൽ അതും കാഴ്ചക്കാർക്കും രസാവഹമായിരിക്കും.\nഈവക കാര്യങ്ങളിൽ ജനങ്ങൾക്കിപ്പോൾ വിശ്വാസവും ഭക്തിയും വളരെക്കുറവാകയാൽ സംഘക്കളിയും ഇപ്പോൾ വളരെ കുറഞ്ഞിട്ടുണ്ട്. കാലസ്ഥിതികൊണ്ട് ഈ വകയെല്ലാം ഇനി ക്രമേണ കുറഞ്ഞുവരാനല്ലാതെ തരമില്ലല്ലോ.\n"https://ml.wikisource.org/w/index.php?title=ഐതിഹ്യമാല/സംഘക്കളി&oldid=26360" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:24, 22 ജൂൺ 2011.


Dr.Sulphi Noohu on lock down | വെളുക്കാൻ തേച്ചത് പാണ്ടാകരുത്; കടകൾ കൂടുതൽ ദിവസം തുറന്നോളൂ...പക്ഷേ സമ്പൂർണ ലോക്ഡൗണിലേക്ക് തള്ളിവിടുന്ന സാഹചര്യം ഉണ്ടാകരുത്: ഐഎംഎ നിയുക്ത സംസ്ഥാന അദ്ധ്യക്ഷൻ ഡോ.സുൾഫി നൂഹു എഴുതുന്നു - MarunadanMalayalee.com\nJuly 16, 202103:17 PM IST Permalink\nവെളുക്കാൻ തേച്ചത് പാണ്ടാകരുത്. അങ്ങനെ പാണ്ടാക്കാതിരിക്കാനുള്ള ഉത്തരവാദിത്വം നമുക്ക് എല്ലാവർക്കും. കടകൾ കൂടുതൽ ദിവസം തുറന്നോളൂ. പക്ഷേ സമ്പൂർണ ലോക്ഡൗണിലേക്ക് തള്ളിവിടുന്ന സാഹചര്യം ഉണ്ടാകരുത്.\nവീണ്ടും ലോക് ഡൗൺ വേണ്ടെന്നുറപ്പാക്കുക തന്നെ വേണം. ർക്കാർ അനുവദിക്കുകയാണെങ്കിൽ കടകൾ, മറ്റ് സ്ഥാപനങ്ങൾ കൂടുതൽ സമയം തുറന്നിരിക്കുന്നത് ആൾക്കൂട്ടം കുറയ്ക്കാൻ സഹായിക്കുമെങ്കിൽ അതാകാം.\nഇന്ത്യൻ മെഡിക്കൽ അസോസിയേഷൻ കടകൾ കൂടുതൽ സമയം തുറക്കണമെന്ന് പറഞ്ഞത് ആൾക്കൂട്ടം കുറയ്ക്കാനാണ് കൂട്ടാനല്ല. കടകളെല്ലാം തുറക്കുമ്പോൾ ഇപ്പോൾ വീട്ടിലിരിക്കുന്ന ആൾക്കാർ കൂടി കടകളിലേക്ക് ഓടിയെത്തുന്ന സാഹചര്യം ഉണ്ടാകാൻ പാടില്ലെന്ന് അടിവരയിട്ട് പറയേണ്ടിവരും\nവെളുക്കാൻ തേച്ചത് പാണ്ടായി മാറരുത്. അങ്ങനെയൊരു സാധ്യത മുൻകൂട്ടി കാണുന്നു. ഇപ്പോഴും കോവിഡ് 19 ലെ രണ്ടാം തരംഗം അതിന്റെ ഉയർന്ന നിലയിൽ നിന്നും താഴേക്കെത്തിയിട്ടില്ല. ഈ നിലവാരത്തിൽ നിന്നും മൂന്നാം തരംഗത്തിലേക്ക് പോയാൽ അതൊരു വൻ ദുരന്തമായി മാറും.\nദിവസവും 50,000 മുതൽ ഒരു ലക്ഷം കേസുകളും 500 നടുത്ത് മരണങ്ങളും നമുക്ക് താങ്ങാൻ കഴിയുന്നതിനുപ്പുറമാണ്. ആശുപത്രികൾ നിറഞ്ഞു കവിയുമ്പോൾ കോവിഡ് ചികിത്സ മാത്രമല്ല മറ്റു ചികിത്സകളും നൽകാൻ കഴിയാത്ത രീതിയിലേക്ക് ആശുപത്രികൾ രോഗികളെ കൊണ്ട് നിറയും.\nഇതൊക്കെ ഭയപ്പെടുത്താൻ പറയുന്നതാണെന്ന് പറയുന്നവർക്ക് വളരെ നല്ല നമസ്‌കാരം. പല രാജ്യങ്ങളിലും നടന്ന കാര്യം ചൂണ്ടിക്കാണിക്കുന്നുവെന്ന് മാത്രം.\nഅതുകൊണ്ട്, കടകൾ തുറക്കൂ. പക്ഷേ അത് തിരക്ക് കുറയ്ക്കാനാണ് കുറയ്ക്കാനാണ് കുറയ്ക്കാനാണ് കൂട്ടാനല്ല.\nമറ്റു ചില കാര്യങ്ങൾ കൂടി. മുമ്പ് പല തവണ, പല വട്ടം, പല ആൾക്കാർ പറഞ്ഞതാണ്.\nഎങ്കിലും വീണ്ടും പറയാതെ വയ്യ.\nഎണ്ണി എണ്ണി പറയാം\n1.കടകളിലെ ആൾക്കൂട്ടം നിയന്ത്രിക്കുവാൻ കടയുടമയ്ക്ക് മാത്രമല്ല പൊതുസമൂഹത്തിനും ഉത്തരവാദിത്വമുണ്ട്. സർക്കാരിനും.\n2.കടകളിൽ മാനദണ്ഡങ്ങൾ കർശനമായി പാലിക്കപ്പെടുന്നുവെന്നുറപ്പാക്കുവാൻ അവിടത്തെ ജീവനക്കാരിൽ ഒരാളിന് പ്രധാന ചുമതല നൽകുകയും അതു കൃത്യമായി മോണിറ്റർ ചെയ്യപ്പെടുകയും വേണം.\n3.തുറസ്സായ സ്ഥലങ്ങൾ കോവിഡ് വ്യാപനത്തെ വളരെ വളരെ വളരെ കുറയ്ക്കും. അതുകൊണ്ടുതന്നെ വരാന്തകൾ ടെറസുകൾ എന്തിന് കാർ ഷെഡ്ഡുകൾ പോലും കച്ചവട സംവിധാനങ്ങൾക്ക് കൂടുതൽ ഉപയോഗിക്കാം.\n5 .അടച്ചിട്ട മുറി കൊല്ലും. എസിയും. അതുകൊണ്ടുതന്നെ ചെറിയ കടകളിൽ, എയർകണ്ടീഷൻ നിർബന്ധമായും ഒഴിവാക്കണം .പകരം ഫ്‌ളോറിൽ വയ്ക്കുന്ന ഫാനുകൾ വാങ്ങി വാതിലിലൂടെ ജനലിലൂടെ കാറ്റ് പുറത്തേക്ക് കടത്തിവിടുന്ന രീതിയിൽ ഉപയോഗിക്കണം.\n6.ഇതാണ് ഏറ്റവും പ്രധാനം .വീണ്ടും ഒന്നുകൂടി പറയേണ്ടിവരുന്നതിൽ അപാകതയുണ്ട്. എങ്കിലും പറയാതെ വയ്യ. രോഗലക്ഷണങ്ങൾ ഉണ്ടെങ്കിൽ അതായത് പനി ചുമ ജലദോഷം തൊണ്ടവേദന ശരീരവേദന ശ്വാസംമുട്ടൽ എന്തെങ്കിലും ഉണ്ടെങ്കിൽ ഒരു കാരണവശാലും പുറത്തിറങ്ങരുത്. എത്രയും പെട്ടെന്ന് ടെസ്റ്റ് ചെയ്യണം.\nമൂന്നാം തരംഗം ഉറപ്പാണ്. അതിനിടയിൽ കടകൾ തുറക്കുന്നത് തിരക്ക് കുറയ്ക്കാനാണ്. കുറയ്ക്കാനാണ്. കുറയ്ക്കാനാണ് .\nതിരക്ക് കൂട്ടാൻ അല്ല. വാക്‌സിൻ അടിയന്തരാവസ്ഥ നടപ്പിലായില്ലെങ്കിൽ സമ്പൂർണ്ണ തുറക്കൽ വളരെ വളരെ അകലെ.\nഅതുവരെ വെളുക്കാൻ തേച്ചത് പാണ്ടായി മാറരുത് തന്നെ.\nതിരഞ്ഞെടുപ്പുകാലത്തെ മുൻകരുതലുകൾ: ഡോ.സുൾഫി നൂഹു എഴുതുന്നു\nയുവജന സഹകരണ സംഘങ്ങൾ സെപ്റ്റംബർ ആറിന് ഉദ്ഘാടനം ചെയ്യും: മന്ത്രി വാസവൻ\nനിപ വന്ന പോലെ പോകും: ഡോ.സുൾഫി നൂഹുവിന്റെ കുറിപ്പ്


എക്സൈസ് ഉദ്യോഗസ്ഥനെ ഇടിച്ചിട്ടു കടന്ന യാത്രക്കാരൻ മയക്കുമരുന്നു സഹിതം പിടിയില് : Deepika.com Nattu Visesham\nസുൽത്താൻ ബത്തേരി: മുത്തങ്ങ എക്സൈസ് ചെക്പോസ്റ്റിൽ വാഹനപരിശോധനയ്ക്കിടെ ഇൻസ്പെക്ടർ ബൈജുവിനെ ഇടിച്ചിട്ടു കടന്ന കാറിലെ യാത്രക്കാരനെ മയക്കുമരുന്നു സഹിതം പിടികൂടി. മലപ്പുറം പുത്തനങ്ങാടി ആലിക്കൽ അജ്നാസാണ്(26) 390 ഗ്രാം എംഡിഎംഎ സഹിതം അറസ്റ്റിലായത്.\nഇയാൾ വഴിയിൽ ഉപേക്ഷിച്ച അഞ്ചു കിലോഗ്രാം കഞ്ചാവും കണ്ടെടുത്തു. അജ്നാസ് സഞ്ചരിച്ച മാരുതി റിറ്റ്സ് കാർ കസ്റ്റഡിയിലെടുത്തു. പരിക്കേറ്റ എക്സൈസ് ഇൻസ്പെക്ടർ ചികിത്സ നേടി.\nകഴിഞ്ഞ ദിവസമാണ് സംഭവം. പരിശോധനയ്ക്കായി ബോണറ്റ് തുറക്കാൻ ആവശ്യപ്പെട്ടപ്പോഴാണ് അജ്നാസ് എക്സൈസ് ഇൻസ്പെക്ടറെ ഇടിച്ചിട്ടു കാറുമായി കടന്നത്. ഇൻസ്പെക്ടർ മറ്റൊരു കാറിൽ പിന്തുടർന്നെങ്കിലും അജ്നാസിനെ കണ്ടെത്താനായില്ല. വിവരം അറിഞ്ഞ ബത്തേരി എക്സൈസ് ഇൻസ്പെക്ടർ ജനാർദനൻ, പ്രിവന്‍റീവ് ഓഫീസർ ജി. അനിൽകുമാർ,സിവിൽ എക്സൈസ് ഓഫീസർമാരായ എം.ബി. ഹരിദാസ്, അനീഷ്,രാജീവൻ,ശിവൻ, ഡ്രൈവർ ചാക്കോ എന്നിവരടങ്ങുന്ന സംഘം സംസ്ഥാന അതിർത്തിയിലെ ചീരാലിൽനിന്നാണ് അജ്നാസിനെ പിടികൂടിയത്. മൊബൈൽ ഫോണിന്‍റെ കവറിൽനിന്നാണ് എംഡിഎംഎ കണ്ടെടുത്തത്.\nചോദ്യം ചെയ്തപ്പോൾ ലഭിച്ച വിവരത്തിന്‍റെ അടിസ്ഥാനത്തിൽ നന്പിക്കൊല്ലി ഭാഗത്തു നടത്തിയ പരിശോധനയിലാണ് അജ്നാസ് റോഡരികിൽ ഉപേക്ഷിച്ച കഞ്ചാവ് കണ്ടെടുത്തത്.


375 വോട്ടുകള് എണ്ണിയില്ലെന്ന്; പെരിന്തല്‍മണ്ണയിലെ എല്.ഡി.എഫ് സ്ഥാനാര്‍ഥി കോടതിയിലേക്ക് – NavaKerala News\nHome/Kerala News/375 വോട്ടുകള് എണ്ണിയില്ലെന്ന്; പെരിന്തല്‍മണ്ണയിലെ എല്.ഡി.എഫ് സ്ഥാനാര്‍ഥി കോടതിയിലേക്ക്\n375 വോട്ടുകള് എണ്ണിയില്ലെന്ന്; പെരിന്തല്‍മണ്ണയിലെ എല്.ഡി.എഫ് സ്ഥാനാര്‍ഥി കോടതിയിലേക്ക്\nമലപ്പുറം: 38 വോട്ടിന് യൂത്ത് ലീഗ് നേതാവ് നജീബ് കാന്തപുരത്തിനോട് അടിയറവ് പറഞ്ഞ പെരിന്തല്‍മണ്ണയിലെ എല്.ഡി.എഫ് സ്ഥാനാര്‍ഥി കെ.പി. മുഹമ്മദ് മുസ്തഫ നിയമപോരാട്ടത്തിന്.\nപ്രായമായവരുടെ വിഭാഗത്തില്‍പെട്ടുന്ന 375 വോട്ടുകള് എണ്ണിയില്ലെന്ന പരാതിയുമായാണ് അദ്ദേഹം കോടതിയെ സമീപിക്കുന്നത്. കവറിന് പുറത്ത് സീല് ഇല്ലെന്നായിരുന്നു എണ്ണാതിരിക്കാനുള്ള ഉദ്യോഗസ്ഥരുടെ വിശദീകരണം. സീല് ചെയ്യേണ്ടത് തെരഞ്ഞെടുപ്പ് കമീഷന്‍റെ ഉദ്യോഗസ്ഥരാണ്. ഇവര് മനഃപൂര്‍വം സീല് ചെയ്യാതിരുന്നതാണോയെന്ന് സംശയമുണ്ടെന്നും മുസ്തഫ ആരോപിക്കുന്നു.\nഅങ്ങേയറ്റം വാശിയേറിയ മത്സരത്തില് അവസാനനിമിഷമാണ് മുസ്തഫ പരാജയപ്പെടുന്നത്. ഒരുഘട്ടത്തില് എല്.ഡി.എഫ് സ്ഥാനാര്‍ഥി വിജയിച്ചുവെന്ന പ്രചാരണം വരെ വന്നിരുന്നു.\n2016ല് മഞ്ഞളാംകുഴി അലിയും വി. ശശികുമാറും തമ്മില് നടന്ന വീറും വാശിയും ഇത്തവണയും പെരിന്തല്‍മണ്ണയില് ഉണ്ടായി. 2016ല് 579 വോട്ടിനാണ് അലി വിജയിച്ചത്. ഇത്തവണ 2,17,959 വോട്ടാണ് മണ്ഡലത്തില്. 2016ലെ തെരഞ്ഞെടുപ്പിനെ അപേക്ഷിച്ച് 11,393 വോട്ട് ഇത്തവണ അധികം പെട്ടിയില് വീണിട്ടുണ്ട്. ഇത് അധികവും പുതിയ വോട്ടാണ്.\nമണ്ഡലത്തില് സി.പി.എം ജില്ലാ സെക്രട്ടറിയേറ്റ് അംഗം വി. ശശികുമാറോ മുന് നഗരസഭാ അധ്യക്ഷന് എം. മുഹമ്മദ് സലീമോ ആണ് സ്ഥാനാര്‍ഥികളാവുകയെന്നാണ് സി.പി.എം അണികളില് തുടക്കം മുതലുണ്ടായിരുന്ന ധാരണ. ഇത് തകിടം മറിച്ചാണ് വ്യവസായി കൂടിയായ മുന് ലീഗ്കാരന് കെ.പി.എം. മുസ്തഫയെ സ്ഥാനാര്‍ഥിയാക്കിയത്.\nസ്ഥാനാര്‍ഥി പ്രഖ്യാപനം വന്നതുമുതല് ഇടത് ക്യാമ്ബ് ഏറെ നിരാശയിലുമായിരുന്നു. ഇതിനിടയിലും സംസ്ഥാനത്ത് തുടര്‍ഭരണ പ്രതീക്ഷ നിലനിന്നതിനാല് ആ ഒാളത്തില് പെരിന്തല്‍മണ്ണയില് അട്ടിമറി വിജയം വേടുമെന്നാണ് സി.പി.എം പ്രതീക്ഷിച്ചിരുന്നത്.\nഅതേസമയം, കെ.പി. മുഹമ്മദ് മുസ്തഫയുടെ മൂന്ന് അപരാന്‍മാര് ചേര്‍ന്ന് പിടിച്ചത് 1972 വോട്ടാണ്. അപരന്‍മാരുടെ ഈ ‘ചതി’യും എല്.ഡി.എഫിന് പാരയായി. നജീബ് കാന്തപുരത്തിന്‍റെ അപരന് 828 വോട്ടാണ് ലഭിച്ചത്.\nlate latest malayalam news latestmalayalamnews latestnews najeeb kanthapuram\nജോസ് കെ മാണി പണവും മദ്യവും ഒഴുക്കി, പക്ഷെ വിജയിക്കാനായില്ലെന്ന് മാണി സി കാപ്പന്


കരിയറിനു ‘മണികെട്ടാൻ’ യുവാക്കളുടെ എൽ കാറ്റ് | l-cat-in-career-guidence\nകരിയറിനു ‘മണികെട്ടാൻ’ യുവാക്കളുടെ എൽ കാറ്റ്\nസന്ദീപ് ചന്ദ്രൻ April 26, 2019 03:03 PM IST\nകരിയർ ഗൈഡൻസ് രംഗത്ത് വിപ്ലവകരമായ മാറ്റങ്ങൾ കുറിക്കാൻ എൽ കാറ്റ് സംവിധാനം\nഎന്താണ് വീ ലീഡ്, ഇവർ എങ്ങനെ യുവാക്കളെ സഹായിക്കും?\nപഠന ഇടവേളകളിലുള്ള ചെറുകറക്കങ്ങളിൽനിന്നാണ് ബംഗാളിലെ ഖരഗ്പുരിനടുത്തുള്ള കുച്‌ലാ ചട്ടിയെന്ന കുഗ്രാമത്തെ മുഹമ്മദ് അമ്മച്ചാണ്ടി അറിയാൻ തുടങ്ങുന്നത്. രാജ്യത്തെ ഏറ്റവും മികച്ച സാങ്കേതിക വിദ്യാഭ്യാസ സ്ഥാപനങ്ങളിലൊന്നായ ഐഐടി ഖരഗ്പുരിനോട് ഓരം ചേർന്നു കിടക്കുന്ന കുച്‌ലാ ചട്ടി എല്ലാ മേഖലയിലും നൂറ്റാണ്ടുകൾ പലതു പിറകെ കിടക്കുന്നതുപോലെ തോന്നി. അയൽവാസികളുടെ അവസ്ഥ കണ്ട് ഐഐടിക്കാരന്റെ മനസ്സുപൊള്ളി. അവരുടെ ജീവിതം മെച്ചപ്പെടുത്താനുള്ള ചിന്തയായി. വിദ്യാർഥികളുടെ ചെറുസംഘം സാധനങ്ങളായും സേവനങ്ങളായും അന്നു ചിലതു ചെയ്തു. 2011ൽ ആണിത്. ഇന്ത്യയുടെ വിദ്യാഭ്യാസ മേഖലയ്ക്കും ഇവിടത്തെ യുവാക്കൾക്കുവേണ്ടി എന്തെങ്കിലും ചെയ്യണമെന്ന ചിന്ത മുഹമ്മദിൽ അന്നു മൊട്ടിട്ടതാണ്. വമ്പൻ കമ്പനികളിലെ ജോലി ഉപേക്ഷിച്ച് മുഹമ്മദും കൂട്ടുകാരും അങ്ങനെ 2017 ഓഗസ്റ്റിൽ കോഴിക്കോട്ട് വീ ലീഡ് എജ്യുവെഞ്ചേഴ്സ് തുടങ്ങി. എന്താണ് വീ ലീഡ്, ഇവർ എങ്ങനെ യുവാക്കളെ സഹായിക്കും? ചെയർമാനും സിഇഒയുമായ മുഹമ്മദ് അമ്മച്ചാണ്ടി പറയുന്നു.\n‘ഐഐടി പഠനത്തിനുശേഷം നേരത്തേ സഹകരിച്ച കൂട്ടുകാരിൽ ചിലർ ബഹുരാഷ്ട്ര കമ്പനികളിൽ ജോലി നേടി. കുറച്ചുപേർ വിദേശ സർവകലാശാലകളിൽ ഉപരിപഠനത്തിനു ചേർന്നു. അപ്പോഴും ക്യാംപസിൽ ഒരുമിച്ചു കണ്ട സ്വപ്നങ്ങൾ മനസ്സിൽ സൂക്ഷിച്ചിരുന്നു. അങ്ങനെയാണ് പലരും ജോലി ഉപേക്ഷിച്ച് വി ലീഡിന്റെ ഭാഗമായത്. ഇതിനകം തന്നെ ഇവർക്കെല്ലാം വിവിധ മേഖലകളിൽ ഗവേഷണപരവും വ്യാവസായികവുമായ അനുഭവ സമ്പത്ത് സ്വന്തമാക്കിയിരുന്നു. നൂതന സാങ്കേതിക വിദ്യകളായ ആർട്ടിഫിഷ്യൽ ഇന്റലിജൻസ്, മെഷീൻ ലേണിങ്, ഐഒടി തുടങ്ങിയവ ഉപയോഗപ്പെടുത്തി വിദ്യാഭ്യാസ മേഖലയിലെ പ്രശ്നങ്ങൾക്കും പ്രതിസന്ധികൾക്കും പരിഹാരം കാണാനുള്ള ലക്ഷ്യത്തിലാണ് ടീം വീ ലീഡ് എജ്യുവെഞ്ചേഴ്സ്’.\nവടകരക്കാരനായ മുഹമ്മദ് അമ്മച്ചാണ്ടിക്കു പുറമെ, ദലീഫ് റഹ്മാൻ, മുനവർ ഫൈറൂസ്, മുഹമ്മദ് സാലിഹ്, സാജിദ് മുഹമ്മദ്, ടി.നൗഫൽ അലി, വി.പി.റസൽ, എൻ.മുഹമ്മദ് റിയാസ് എന്നിവരാണ് ഡയറക്ടർമാർ. എല്ലാവരും രാജ്യത്തിനകത്തും പുറത്തുമുള്ള ഉന്നത വിദ്യാഭ്യാസ സ്ഥാപനങ്ങളിൽനിന്ന് പുറത്തിറങ്ങിയവർ. കരിയർ ഗൈഡൻസിലാണ് വി ലീഡ് ആദ്യശ്രദ്ധ പതിപ്പിക്കുന്നത്. ടീം ഒന്നരവർഷത്തെ ഗവേഷണത്തിനുശേഷം തയാറാക്കിയ കരിയർ ഗൈഡൻസ് സംവിധാനമാണ് എൽ കാറ്റ്(LCAT) ലീഡ് കരിയർ അസസ്മെന്റ് ടെസ്റ്റ് എന്നതിന്റെ ചുരുക്കം.\nകരിയർ ഗൈഡൻസിൽ പുതുമയെന്തെന്ന് ചോദിക്കുന്നവരോട് മുഹമ്മദ് പറയും ‘ഇന്ത്യയിലെ ഏറ്റവും സമഗ്രവും ശാസ്ത്രീയവുമായ വ്യക്തിഗത കരിയർ ഗൈഡൻസ് സംവിധാനമാണ് എൽ കാറ്റ്. നിലവിലുള്ള രീതികൾ വിദേശത്തെ സാഹചര്യങ്ങൾക്കനുസരിച്ച് രൂപപ്പെടുത്തിയിട്ടുള്ളതാണ്. ഇതിൽനിന്നു വ്യത്യസ്തമായി ഇന്ത്യൻ സാഹചര്യങ്ങൾക്കനുസരിച്ച് ബൃഹത്തായ ഗവേഷണങ്ങൾ നടത്തിയാണ് എൽ കാറ്റ് ഒരുക്കിയിരിക്കുന്നത്. ആദ്യഘട്ടത്തിൽ ആർട്ടിഫിഷ്യൽ ഇന്റലിജൻസ്, മെഷീൻ ലേണിങ്, റെസ്പോൺസ് തിയറി മുതലായവ ഉപയോഗിച്ച് വികസിപ്പിച്ചെടുത്ത കരിയർ അസസ്മെന്റും രണ്ടാം ഘട്ടത്തിൽ വിദഗ്ധ പരിശീലനം നേടിയ അനുഭവസ്ഥരായ കരിയർ വിദഗ്ധരുടെ കൗൺസലിങ് സേവനവും എൽ കാറ്റിനെ വേറിട്ടു നിർത്തുന്നു. ടെസ്റ്റിനു ശേഷമുള്ള വിവര ശേഖരണ പ്രക്രിയയിലും കൗൺസലിങ് സെഷനിലും രക്ഷിതാക്കളെക്കൂടി ഉൾക്കൊള്ളിച്ചുള്ളതാണ് എൽ കാറ്റ് രീതി. ടെസ്റ്റിനും കൗൺസലിങ്ങിനും ശേഷം അൻപതോളം പേജുള്ള വിശദമായ റിപ്പോർട്ടും ഇനിയെന്ത് എന്നതു സംബന്ധിച്ച സമഗ്രമായ മാസ്റ്റർ പ്ലാനും നൽകുന്നു. എൽ കാറ്റ് സംവിധാനം പൂർണമായും ഓൺലൈൻ മുഖേനയും ലഭ്യമാണ്. www.lcat.in.\nഎട്ടാം ക്ലാസ് മുതൽ ബിരുദ, ബിരുദാനന്തര തലം വരെയുള്ളവർക്ക് അതാതുഘട്ടത്തിൽ ആവശ്യമുള്ള ഗൈഡൻസ് എൽ കാറ്റ് നൽകും. ജനുവരിയിൽ ആരംഭിച്ചതു മുതൽ ഇതുവരെ ആയിരത്തിലധികം വിദ്യാർഥികൾ സംവിധാനം ഉപയോഗിച്ചു കഴിഞ്ഞു. കേരളത്തിലെ വിവിധ സ്കൂളുകളും സ്ഥാപനങ്ങളുമായി ചേർന്ന് പത്തോളം പദ്ധതികളും എൽ കാറ്റ് നടപ്പാക്കിക്കഴിഞ്ഞു. ഇന്ത്യയുടെ വിവിധ ഭാഗങ്ങളിലുള്ളവർ ഓൺലൈൻ വഴി സേവനം ഉപയോഗിക്കുന്നുണ്ട്. സാമ്പത്തികമായി പിന്നാക്കം നിൽക്കുന്ന വിദ്യാർഥികൾക്ക് കാശു നോക്കാതെയുള്ള സേവനവും എൽ കാറ്റ് നൽകുന്നുണ്ട്. വി ലീഡ് വളർച്ചയുടെ ഘട്ടത്തിലാണ്. പുതിയതരം അസസ്മെന്റ് സംവിധാനം വികസിപ്പിച്ചെടുക്കാനുള്ള ഗവേഷണ പദ്ധതികൾ ആസൂത്രണം ചെയ്യുകയാണ് അണിയറക്കാർ.\nഇതുപോലെ വിജയിച്ച സംരംഭ കഥകൾ നിങ്ങൾക്കും പറയാനുണ്ടോ. ഇത്ര വലിയ ബിസിനസ് വേണമെന്നില്ല. ചെറിയ സംരംഭമായാലും നിങ്ങൾക്കും കൂടെയുള്ളവർക്കും ജീവിക്കാനുള്ള വക നൽകുന്നുണ്ടെങ്കിൽ അറിയിക്കൂ. 40 വയസ്സിനുതാഴെയുള്ളവർ മതി. ഇമെയിൽ– manyuvaclt@gmail.com


ഒമിക്രോൺ വൈറസിനെ നേരിടാൻ അതീവ ജാഗ്രതയോടെ കേരളം; വിദേശത്ത് നിന്നെത്തുന്നവർക്ക് ആർടിപിസിആർ നെഗറ്റീവ് സർട്ടിഫിക്കറ്റ് നിർബന്ധം; സംസ്ഥാനത്ത് എത്തിയിട്ട് വീണ്ടും ടെസ്റ്റ് ചെയ്യണം; ഹോം ക്വാറന്റൈൻ കർശനമാക്കും; മാരക വൈറസ് കേരളത്തിൽ എത്താതിരിക്കാനുള്ള മുൻകരുതലുകൾ ഇങ്ങനെ – Media Mangalam\nതിരുവനന്തപുരം: പുതിയ കോവിഡ് വകഭേദമായ ഒമിക്രോൺ അതീവ അപകടകാരിയെന്ന റിപ്പോർട്ടുകൾ പുറത്തു വന്നതിന് പിന്നാലെ കേരളവും അതീവ ജാഗ്രതയിൽ. എല്ലാ വിമാനത്താവളങ്ങളിലും ഗൗരവമായ പരിശോധന നടത്താൻ കേന്ദ്രം നിർദ്ദേശം നൽകിയിട്ടുണ്ടെന്ന് ആരോഗ്യ വകുപ്പ് മന്ത്രി വീണാ ജോർജ്ജ് അറിയിച്ചു. വിദേശ രാജ്യങ്ങളിൽ നിന്നും എത്തുന്നവർക്ക് കർശന നിയന്ത്രണങ്ങളാണ് ഏർപ്പെടുത്തുന്നത്. യാത്രക്ക് 48 മണിക്കൂർ മുമ്പ് ആർടിപിസിആർ ചെയ്ത് കോവിഡ് നെഗറ്റീവ് സർട്ടിഫിക്കറ്റ് കയ്യിലുള്ളവരെ മാത്രമേ കേരളത്തിലേക്ക് പ്രവേശിപ്പിക്കൂ. സംസ്ഥാനത്ത് എത്തിയാൽ വീണ്ടും ആർടിപിസിആർ എടുക്കണം. ഇവർ നിർബന്ധമായും ഹോം ക്വാറന്റൈൻ പൂർത്തിയാക്കുന്നുണ്ടെന്ന് ആരോഗ്യ വകുപ്പ് ഉറപ്പാക്കും.\ncovid omicron ഒമിക്രോൺ കോവിഡ്


Tuesday, July 05, 2022 12:51:41 PM\nസ്വന്തം ലേഖകൻ: പ്രവാസികളുടെ താമസ രേഖയായി എമിറേറ്റ്സ് ഐഡി മാത്രം മതിയെന്ന തീരുമാനം യുഎഇയില് നടപ്പില് വന്നു. ദുബായ് ഒഴികെയുള്ള യുഎഇ എമിറേറ്റുകളിലാണ് പുതിയ രീതി നിലവില് വന്നത്. മെയ് 16 മുതല് പാസ്പോര്‍ട്ടില് പതിപ്പിക്കുന്ന താമസവീസഇനി ആവശ്യമില്ല. പകരം അതിലെ വിവരങ്ങളെല്ലാം ഉള്‍പ്പെടുത്തി നവീകരിച്ച എമിറേറ്റ്‌സ് ഐഡി മാത്രം മതിയാവും. ഈ തീരുമാനം മെയ് 16 മുതല് നിലവില് വന്നതായി ഫെഡറല് അതോറിറ്റി ഓഫ് ഐഡന്റിറ്റി, സിറ്റിസണ്‍ഷിപ്പ്, കസ്റ്റംസ് ആന്റ് പോര്‍ട്ട് സെക്യൂരിറ്റി അധികൃതര് അറിയിച്ചു.\nമെയ് 16ന് ശേഷം വീസസ്റ്റാമ്പിംഗിനും അത് പുതുക്കുന്നതിനും അപേക്ഷ നല്‍കുന്നവര്‍ക്കാണ് പുതിയ നിയമം ബാധകമാവുക. അതിന് മുമ്പ് അപേക്ഷ നല്‍കിയവര്‍ക്ക് പാസ്‌പോര്‍ട്ടില് വീസസ്റ്റാമ്പ് ചെയ്ത് നല്‍കുന്ന പഴയ രീതി തന്നെ തുടരും. എന്നാല് മെയ് 16ന് ശേഷം അപേക്ഷ നല്‍കുന്നവര് വിസയ്ക്കും എമിറേറ്റ്‌സ് ഐഡിക്കുമായി രണ്ട് അപേക്ഷകള് നല്‍കേണ്ട കാര്യമില്ല. രണ്ടിനും കൂടി ഒരു അപേക്ഷ നല്‍കിയാല് മതിയാവും.\nഇതിന്റെ ഭാഗമായി എമിറേറ്റ്‌സ് ഐഡിക്കും വീസപുതുക്കുന്നതിനുമായി നിലവിലുള്ള രണ്ട് വ്യത്യസ്ത മൊബൈല് ആപ്പുകള് സംയോജിപ്പിച്ച് ഒന്നാക്കി മാറ്റിയതായി അധികൃതര് അറിയിച്ചു. ഇതു വഴി ഒരു അപേക്ഷ നല്‍കിയാല് തന്നെ രണ്ട് സേവനങ്ങളും ഇനി മുതല് ലഭിക്കും. അതേസമയം, ദുബായില് ഈ മാറ്റം പ്രാവര്‍ത്തികമായിട്ടില്ല. ഇവിടെ പഴയ രീതിയില് പാസ്‌പോര്‍ട്ടില് വീസപതിക്കുന്ന രീതി തുടരും. വിശദമായ പഠനത്തിന് ശേഷമാണ് താമസ രേഖയുമായി ബന്ധപ്പെട്ട നടപടിക്രമങ്ങള് ലഘൂകരിക്കാന് അതോറിറ്റി തീരുമാനം എടുത്തതെന്നും അധികൃതര് വ്യക്തമാക്കി.\nതാമസ രേഖയുമായി ബന്ധപ്പെട്ട നടപടിക്രമങ്ങള് കൂടുതല് ലളിതവും എളുപ്പവുമാക്കി മാറ്റുകയെന്ന ലക്ഷ്യത്തോടെയാണ് നടപടി. ഇതുമായി ബന്ധപ്പെട്ട നടപടിക്രമങ്ങള്‍ക്ക് ആവശ്യമായ സമയവും അധ്വാനവും പുതിയ പരിഷ്‌ക്കാരം നടപ്പിലായതോടെ 30 മുതല് 40 ശതമാനം കണ്ട് കുറയുമെന്ന് ഫെഡറല് അതോറിറ്റി ഓഫ് ഐഡന്റിറ്റി, സിറ്റിസണ്‍ഷിപ്പ്, കസ്റ്റംസ് ആന്റ് പോര്‍ട്ട് സെക്യൂരിറ്റി അധികൃതര് അറിയിച്ചു. ഇനി മുതല് എമിറേറ്റ്സ് ഐഡിക്കുള്ള ആപ്ലിക്കേഷന് മാത്രം നല്‍കിയാല് മതി. മുമ്പത്തെ പോലെ വീസസ്റ്റാമ്പിംഗിന് പാസ്പോര്‍ട്ട് എമിഗ്രേഷന് ഓഫീസില് നല്‍കി കാത്തിരിക്കേണ്ട ആവശ്യവുമില്ല. നിലവില് വീസസ്റ്റാമ്പിംഗ് കഴിഞ്ഞ കൊറിയര് വഴിയാണ് പാസ്പോര്‍ട്ട് പ്രവാസികളുടെ കൈകളിലെത്തുന്നത്. ഈ കടമ്പ ഒഴിവാക്കാന് പുതിയ തീരുമാനത്തിലൂടെ സാധിക്കും.\nപുതിയ മാറ്റങ്ങള് വരുത്തുന്നതിന്റെ മുന്നോടിയായി യുഎഇ എമിറേറ്റ്സ് ഐഡി അടുത്തിടെ വലിയ പരിഷ്‌ക്കരണത്തിന് വിധേയമാക്കിയിരുന്നു. പാസ്പോര്‍ട്ടില് സ്റ്റാമ്പ് ചെയ്യുന്ന വിസയില് ഉള്‍പ്പെടുന്ന മുഴുവന് വിവരങ്ങളും എമിറേറ്റ്സ് ഐഡിയിലും ഉള്‍പ്പെടുത്തിക്കൊണ്ടായിരുന്നു ഇത്. ഇതുപ്രകാരം പ്രവാസികളുടെ വ്യക്തിപരമായ വിവരങ്ങള്, താമസവുമായി ബന്ധപ്പെട്ട വിശദാംശങ്ങള്, തൊഴില് സംബന്ധമായ കാര്യങ്ങള്, സ്പോണ്‍സറുമായി ബന്ധപ്പെട്ട വിവരങ്ങള് തുടങ്ങിയവ ഐഡി കാര്‍ഡിലും ലഭ്യമാണ്. ഇ-ലിങ്ക് സംവിധാനം വഴി എവിടെ വച്ചും വായിച്ചെടുക്കാവുന്ന രീതിയിലാണ് ഈ വിവരങ്ങള് തിരിച്ചറിയല് കാര്‍ഡില് ഉള്‍പ്പെടുത്തിയിരിക്കുന്നത്.\nപുതിയ മാറ്റം നിലവില് വന്നതോടെ വിമാനത്താവളങ്ങളില് പാസ്‌പോര്‍ട്ട് പരിശോധിച്ച് വീസസ്റ്റാമ്പ് ചെയ്തിട്ടുണ്ടെന്ന് ഉറപ്പുവരുത്തുന്ന നിലവിലെ രീതിക്ക് അറുതിയാവും. എമിറേറ്റ്‌സ് ഐഡി സ്‌കാന് ചെയ്താല് തന്നെ വിസയുമായി ബന്ധപ്പെട്ട വിവരങ്ങളും സ്‌ക്രീനില് തെളിയും. വെബ്‌സൈറ്റും മന്ത്രാലയത്തിന്റെ സ്മാര്‍ട്ട് ആപ്പും വഴി ലഭിക്കുന്ന എമിറേറ്റ്‌സ് ഐഡിയുടെ ഡിജിറ്റല് കോപ്പിയും ഇത്തരം സന്ദര്‍ഭങ്ങളില് ഉപയോഗപ്പെടുത്താനാവുമെന്നും അധികൃതര് അറിയിച്ചു.


15 മുതലുള്ള ട്രെയിൻ ബുക്കിംഗ്; ജനം റെയിൽവേ സ്റ്റേഷനുകളിലേക്കു വരരുത്, വിശദീകരണവുമായി റെയില്‍വെ - Janayugom Online\nApril 02, 2020, 5:22 pm\n15 മുതലുള്ള ട്രെയിൻ ബുക്കിംഗ്; ജനം റെയിൽവേ സ്റ്റേഷനുകളിലേക്കു വരരുത്, വിശദീകരണവുമായി റെയില്‍വെ\nകൊറോണ വൈറസ് ദിനംപ്രതി പടര്‍ന്നു പിടിക്കുന്ന പശ്ചാത്തലത്തില് പ്രഖ്യാപിച്ച 21 ദിവസത്തെ ലോക്ക് ഡൗണ് അവസാനിക്കുന്നതോടെ, തൊട്ടടുത്ത ദിവസം മുതലുള്ള ട്രെയിൻ ബുക്കിംഗ് ആരംഭിച്ചു എന്ന വാര്‍ത്തകള് പ്രചരിച്ചിരുന്നു. എന്നാല് ഇതില് വിശദീകരണവുമായി എത്തിയിരിക്കുകയാണ് റെയില്‍വേ.\nതിരുവനന്തപുരം ഡിവിഷനാണ് വിശദീകരണവുമായി എത്തിയിരിക്കുന്നത്. ഇതേ കുറിച്ചറിയാൻ ഇതര സംസ്ഥാന തൊഴിലാളികള് കൂട്ടമായി റെയില്‍വേ സ്റ്റേഷനിലേയ്ക്ക് എത്തുന്ന പശ്ചാത്തലത്തിലാണ് റെയില്‍വെയുടെ വിശദീകരണം. മാർച്ച് 22 മുതൽ ഏപ്രിൽ 14 വരെയുള്ള ടിക്കറ്റുകളും ട്രെയിനുകളും നേരത്തെ തന്നെ റദ്ദാക്കി. ടിക്കറ്റ് കൗണ്ടറുകളെല്ലാം അടച്ചിരിക്കുകയാണ്.\nഎന്നാൽ, ഏപ്രിൽ 15 മുതലുള്ള ഓൺലൈൻ റിസർവേഷൻ ലോക്ഡൗൺ പ്രഖ്യാപനത്തിനു മുൻപും ശേഷവും തടസമില്ലാതെ തുടരുന്നുണ്ട്. ഓൺലൈന് റിസർവേഷനും ലോക്ഡൗണ് കാലാവധിയുമായി ബന്ധമില്ല. ഏപ്രിൽ 15 മുതലുള്ള ടിക്കറ്റുകൾ ഓൺലൈൻ വഴി മാത്രമേ ഇപ്പോൾ ബുക്ക് ചെയ്യാൻ കഴിയൂ.\nഏപ്രിൽ 15നുശേഷമുള്ള ട്രെയിനുകളിൽ ടിക്കറ്റെടുക്കാനായി ജനം റെയിൽവേ സ്റ്റേഷനുകളിലേക്കു വരരുത്. ടിക്കറ്റ് കൗണ്ടറുകൾ പുനരാരംഭിക്കുമ്പോൾ റെയിൽവെ ഔദ്യോഗികമായി അറിയിക്കും. പ്രചരിക്കുന്ന തെറ്റായ വാര്‍ത്തകള് മുഖവിലയ്ക്ക് എടുക്കരുതെന്നും തിരുവനന്തപുരം ഡിവിഷൻ സീനിയർ ഡിവിഷനൽ കൊമേഴ്സ്യൽ മാനേജർ ഡോ രാജേഷ് ചന്ദ്രൻ വ്യക്തമാക്കി.\nIndian Railway lock down\nകൊറോണ ഭീതിയ്ക്കിടയിലും നേഴ്സുമാർ എല്ലാം മാലാഖമാരല്ല, ഇതാ ഞെട്ടിക്കുന്ന തെളിവ്\nഅഭിമന്യു വധം: ഒരു പ്രതി കൂടി പിടിയില്\nപട്ടാപ്പകൽ നഗ്നതാ പ്രദർശനം; കേസ് എടുപ്പിക്കാൻ വാദിക്കേണ്ടി വന്നത് മണിക്കൂറുകൾ


കരുവന്നൂര് ബാങ്ക് തട്ടിപ്പ്: അഡ്മിനിസ്‌ട്രേറ്ററെ മാറ്റി പുതിയ ഉത്തരവ്; മൂന്നംഗ സമിതിക്കാണ് പുതിയ ചുമതല; കസ്റ്റഡിയിലുള്ള പ്രതികളുടെ അറസ്റ്റ് വൈകുന്നതിനെതിരെ പ്രതിപക്ഷ പ്രതിഷേധം - Padavaal\nതൃശൂര്: കരുവന്നൂര് സഹകരണ ബാങ്ക് തട്ടിപ്പ് കേസിന് പിന്നാലെ അഡ്മിനിസ്‌ട്രേറ്റര് സ്ഥാനത്ത് നിന്നും എം.സി അജിത്തിനെ മാറ്റി ഉത്തരവിറക്കി. അഡ്മിനിസ്‌ട്രേറ്റര് സ്ഥാനത്ത് ഇനി മൂന്നംഗ സമിതിക്കാണ് ചുമതല. ഭരണം കൂടുതല് കാര്യക്ഷമമായി നടത്താനുള്ള തീരുമാനമെന്നാണ്\nബാങ്ക് വായ്പാ തട്ടിപ്പില് നാല് സിപിഎം പ്രതികളെയാണ് ആറ് ദിവസം മുന്‍പ് കസ്റ്റഡിയിലെടുത്തത്. തൃശൂര് അയ്യന്തോളിലെ ഒരു ഫ്‌ലാറ്റില് നിന്ന് പിപിഇ കിറ്റ് ധരിപ്പിച്ചാണ് ഇവരെ പുറത്തു കടത്തിയത്. നാലു പ്രതികളുടെ ഒളിയിടം നാട്ടുകാരാണ് ക്രൈംബ്രാഞ്ചിനെ അറിയിച്ചത്. പ്രതികളുമായി ക്രൈംബ്രാഞ്ച് ഉദ്യോഗസ്ഥര് നാട്ടില് വന്നിരുന്നതായും പ്രദേശവാസികള് പറയുന്നു. എന്നാല് പ്രതികളാരും കസ്റ്റഡിയില് ഇല്ലെന്നാണ് ക്രൈംബ്രാഞ്ചിന്റെ വിശദീകരണം.\nകേസില് കസ്റ്റഡിയിലുള്ള പ്രതികളുടെ അറസ്റ്റ് വൈകുന്നതിനെതിരെ കോണ്‍ഗ്രസും ബി.ജെ.പിയും രംഗത്തെത്തിയിരുന്നു. സി.പി.എമ്മിന്റെ ഒത്താശയോടെ ക്രൈംബ്രാഞ്ച് പ്രതികളെ മൊഴിപഠിപ്പിക്കുകയാണെന്നാണ് പ്രതിപക്ഷ പാര്‍ട്ടികള് ആരോപിച്ചു. എന്നാല് പ്രതികളെ സംരക്ഷിക്കുന്നില്ലെന്നും അറസ്റ്റ് വേണമെന്നും സി.പി.എം. പ്രതികരിച്ചു.\nഈ സാഹചര്യത്തിലാണ് സി.പി.എം. നേതാക്കളുടെ ഒത്താശയോടെ കേസന്വേഷണം അട്ടിമറിക്കുകയാണെന്ന ആരോപണവുമായി കോണ്‍ഗ്രസും ബി.ജെ.പിയും രംഗത്തെത്തിയത്.. ക്രൈംബ്രാഞ്ചിലെ ഒരു ഇന്‍സ്‌പെക്ടറാണ് ഇതിനു നേതൃത്വം നല്‍കുന്നതെന്നും ആരോപണമുണ്ട്. അതേസമയം, ആരോപണങ്ങള് ശുദ്ധഅസംബന്ധമാണെന്നാണ് സി.പി.എം വ്യക്തമാക്കി. കേസിന്റെ ഭാഗമായി അന്വേഷണ സംഘം ബാങ്ക് രേഖകള് പരിശോധിച്ചു വരികയാണ്. അതിനു ശേഷമേ അറസ്റ്റിലേക്ക് നീങ്ങൂവെന്നാണ് ക്രൈംബ്രാഞ്ചിന്റെ വിശദീകരണം.\nകേരളത്തിലെ കോവിഡ് കേസുകള് വര്‍ധിക്കുന്നതില് ആശങ്ക പ്രകടിപ്പിച്ച് രാഹുല്‍ഗാന്ധി; കേരളീയര് സുരക്ഷാനടപടികളും മാര്‍ഗനിര്‍ദേശങ്ങളും കൃത്യമായി പാലിക്കണം